St. John of the Cross - SYRO CALENDAR\nകുരിശിന്റെ വി. യോഹന്നാന്\nസ്പെയിനിലെ കാസ്റ്റിലിയന് എന്ന ഭൂപ്രദേശത്ത് ടോലെഡോയിലെ ഫോണ്ടിബെറോസില് നിന്നുമുള്ള ഒരു പാവപ്പെട്ട സില്‍ക്ക് നെയ്ത്ത്കാരന്റെ മകനായി 1542-ലാണ് ജുവാന് ഡി യെപെസ് എന്ന യോഹന്നാന് ജനിച്ചത്. അദ്ദേഹത്തിന്റെ പിതാവ് ഒരു സമ്പന്ന പ്രഭു കുടുംബത്തിലാണ് ജനിച്ചതെങ്കിലും, ഒരു ദരിദ്ര പെണ്‍കുട്ടിയെ വിവാഹം കഴിച്ചതിനാല് അദ്ദേഹത്തെ കുടുംബത്തില് നിന്ന് പുറത്താക്കുകയും കുടുംബ സ്വത്തിലുള്ള അവകാശങ്ങള് നിഷേധിക്കുകയും ചെയ്‌തു. അദ്ദേഹം സില്‍ക്ക് നെയ്ത്ത് തന്റെ ജീവിത മാര്‍ഗ്ഗമായി തിരഞ്ഞെടുത്തു.\nപക്ഷേ അതില് നിന്നും വലിയ വരുമാനമൊന്നും ഉണ്ടാക്കാന് അദ്ദേഹത്തിന് കഴിഞ്ഞിരുന്നില്ല.തന്റെ ഭാര്യയേയും, മൂന്ന് മക്കളെയും സംരക്ഷിക്കുവാനായി വിശ്രമമില്ലാതെ കഠിനമായി ജോലി ചെയ്തത് മൂലം, ജുവാന് ജനിച്ചതിന് ശേഷം അധികം താമസിയാതെ തന്നെ അദ്ദേഹത്തിന്റെ പിതാവ് മരണപ്പെട്ടു. അദ്ദേഹത്തിന്റെ മരണത്തോടെ കുടുംബം കഠിനമായ ദാരിദ്ര്യത്തിലായി. പല ദിവസങ്ങളും അവര് ഭക്ഷണം കഴിക്കാതെയാണ് തള്ളിനീക്കിയിരുന്നത്. അതിനാല് തന്നെ ജുവാന് ചെറിയ ശരീര പ്രകൃതിയോട് കൂടിയവനായിരുന്നു.\nഒരു കച്ചവടവും പഠിക്കുവാന് കഴിയാഞ്ഞതിനാല് ജുവാന് മെദീനയില് ഉള്ള ഒരു ആശുപത്രിയില് പാവപ്പെട്ടവരെ സേവിക്കുന്നതിനായി ജോലി ചെയ്‌തു. അതിനോടൊപ്പം തന്നെ തന്റെ പഠനം തുടരുകയും ചെയ്‌തു. 1563-ല്, തന്റെ 21-മത്തെ വയസ്സില് അദ്ദേഹം കര്‍മ്മലീത്താ സന്യാസസഭയില് പ്രവേശിച്ച് ഒരു സന്യാസാര്‍ത്ഥിയാവുകയും ‘കുരിശിന്റെ വിശുദ്ധ ജോണ്’ എന്ന നാമം സ്വീകരിക്കുകയും ചെയ്‌തു. അദ്ദേഹത്തിന്റെ കഴിവുകള് തിരിച്ചറിഞ്ഞ സഭ അദ്ദേഹത്തിന് പൗരോഹിത്യ പട്ടം നല്‍കി.\nപിന്നീട് അദ്ദേഹം കഠിനമായ സന്യാസ രീതികള്‍ക്ക് പേര് കേട്ടിരുന്ന കാര്‍ത്തൂസിയന് സഭയില് ചേരുവാന് ആഗ്രഹിച്ചു. ഇക്കാലത്താണ് അദേഹം ആവിലായിലെ വിശുദ്ധ ത്രേസ്സ്യായെ കണ്ടു മുട്ടുന്നത്. വിശുദ്ധയുടെ നിര്‍ബന്ധപ്രകാരം അദ്ദേഹം കര്‍മ്മലീത്ത സഭയില് തന്നെ തുടര്‍ന്നുകൊണ്ട് തന്റെ സഭയെ (കര്‍മ്മലീത്ത) നവീകരിക്കുക എന്ന വിശുദ്ധ ത്രേസ്സ്യായുടെ ആശയത്തോടു യോജിക്കുകയും അതിനു വേണ്ട സഹായങ്ങള് ചെയ്യുവാന് തീരുമാനിക്കുകയും ചെയ്‌തു.\nഅങ്ങിനെ അദ്ദേഹം നവീകരിക്കപ്പെട്ട ‘നിഷ്പാദുകര്’ (പാദുകങ്ങള് ധരിക്കാത്ത) എന്നറിയപ്പെടുന്ന കര്‍മ്മലീത്ത സന്യാസിമാരുടെ ആദ്യ പ്രിയോര് ആയി. അവരുടെ ഈ നവീകരണങ്ങള് സഭാ ജനറല് അംഗീകരിച്ചിരുന്നുവെങ്കിലും, കര്‍ക്കശമായ പുതിയ സന്യാസ രീതികള് മൂലം സഭയിലെ ചില മുതിര്‍ന്ന സന്യാസിമാര് അവര്‍ക്കെതിരായി. അവര് വിശുദ്ധനെ ഒളിച്ചോട്ടക്കാരനും തന്റെ വിശ്വാങ്ങള് ഉപേക്ഷിച്ചവനെന്നും മുദ്രകുത്തി കാരാഗ്രഹത്തിലടച്ചു. എന്നിരുന്നാലും ഒമ്പത് മാസത്തിനു ശേഷം തന്റെ ജീവന് വരെ പണയപ്പെടുത്തി വിശുദ്ധന് തടവറയില് നിന്നും രക്ഷപ്പെട്ടു.\nവിശുദ്ധന്റെ മരണത്തിനു മുന്‍പ് രണ്ടു പ്രാവശ്യം കൂടി അവര് ഒരു ലജ്ജയും കൂടാതെ വിശുദ്ധനെ അടിച്ചമര്‍ത്തുകയും, പൊതു സമൂഹ മധ്യേ അപമാനിക്കുകയും ചെയ്തിട്ടുണ്ട്. എന്നാല് ഈ ക്രൂര പ്രവര്‍ത്തികളെല്ലാം തന്നെ വിശുദ്ധന്റെ മാനസിക ശാന്തി വര്‍ദ്ധിപ്പിക്കുവാനും സ്വര്‍ഗ്ഗത്തെപ്രതിയുള്ള ഭക്തി കൂട്ടുവാനുമാണ് ഉപകരിച്ചത്.\nഅക്കാലഘട്ടത്തിലെ മഹാനായ ആത്മീയ എഴുത്ത് കാരന് കൂടിയായിരുന്നു കുരിശിന്റെ വിശുദ്ധ ജോണ്. 1926 ആഗസ്റ്റ് 24ന് പതിനൊന്നാം പിയൂസ് മാര്‍പാപ്പാ വിശുദ്ധനെ തിരുസഭയുടെ വേദപാരംഗതനായി പ്രഖ്യാപിച്ചു. കുരിശിന്റെ വിശുദ്ധ ജോണിനെ ആത്മീയ ജീവിതത്തിന്റെയും, ദൈവശാസ്ത്ര രഹസ്യങ്ങളുടേയും, സ്പെയിനിലെ കവികളുടേയും മധ്യസ്ഥനായി പരിഗണിക്കുന്നു.


Rain | മഴയുടെ ഭീകര ചിത്രം പുറത്ത് വിട്ട് നാസ; കേരളത്തിലേക്ക് യാത്ര വേണ്ടെന്ന് അമേരിക്കന് പൗരന്മാരെ അമേരിക്ക അറിയിച്ചിരുന്നതായി റിപ്പോര്‍ട്ട്; എന്താണ് കേരളത്തില് സംഭവിക്കുന്നതെന്ന് നാസ നിരീക്ഷിക്കുന്നു; ദക്ഷിണേന്ത്യയിലെ മഴയെ കുറിച്ച് നാസ പ്രത്യേകം റിപ്പോര്‍ട്ടും തയാറാക്കുന്നു - Malayalivartha.com Widgets Magazine\n16 AUGUST 2018 09:00 AM IST\nകേരളം മഴയില് നട്ടം തിരിയവെ ഇതെല്ലാം മുന്‍കൂട്ടി കണ്ടുവെന്ന അവകാശ വാദവുമായി അമേരിക്കന് ബഹിരാകാശ ഏജന്‍സിയായ നാസ. കേരളത്തിലേക്കുള്ള യാത്ര വേണ്ടെന്ന് പൗരന്മാരെ അമേരിക്ക മുന്‍കൂട്ടി അറിയിക്കുകയും ചെയ്തുവത്രെ. കേരളത്തിലെ പ്രകൃതിഭംഗി കാണാന് എത്തുന്നവരെയാണ് അമേരിക്ക വിലക്കിയത്.\nനാസയിലെ പഠനങ്ങളിലൂടെയാണ് കേരളത്തിലെ കാലാവസ്ഥയെ കുറിച്ച് അമേരിക്ക തിരിച്ചറിഞ്ഞത്. ഇപ്പോഴും നാസ കേരളത്തെ നിരീക്ഷിക്കുന്നുണ്ട്. എന്താണ് ഇവിടെ സംഭവിക്കുന്നതെന്ന് വിദേശ രാജ്യങ്ങളെ അറിയിക്കുന്നുമുണ്ട്. അതീവ ഗുരുതരമെന്നാണ് സ്ഥിതി വിശേഷത്തെ നാസ വിലയിരുത്തുന്നത്.\nമഴയില് മുങ്ങിത്താഴുന്ന കേരളത്തിന്റെ ബഹിരാകാശ കാഴ്ചകള് പുറത്തു വിട്ടിരിക്കുകയാണ് നാസ. ഭീതിപ്പെടുത്തുന്നതാണ് നാസ പുറത്തു വിട്ടിരിക്കുന്ന ചിത്രങ്ങള്. നാസയുടെ കാലാവസ്ഥ, പരിസ്ഥിതി നിരീക്ഷണ ഉപഗ്രങ്ങളുടെ ചിത്രങ്ങള് ഓരോ രണ്ടു മൂന്നു മണിക്കൂറിലും പുറത്തുവിടുന്നുണ്ട്. കഴിഞ്ഞ ഒരാഴ്ചയായി കേരളത്തിലെ കാലാവസ്ഥ എങ്ങനെയായിരുന്നു, വരും ദിവസങ്ങളിലെ കാലാവസ്ഥ മാറ്റങ്ങള് എങ്ങനെ തുടങ്ങി വിവരങ്ങളെല്ലാം നാസ ചിത്രങ്ങള് വിലയിരുത്തി റിപ്പോര്‍ട്ട് പുറത്തുവിടുന്നുണ്ട്.\nദക്ഷിണേന്ത്യയിലെ മഴയെ കുറിച്ച് നാസ പ്രത്യേകം റിപ്പോര്‍ട്ട് തന്നെ തയാറാക്കുന്നുണ്ട്. ജിപിഎം കോര് ഒബ്‌സര്‍വേറ്ററി ആ എന്നീ ഉപഗ്രഹങ്ങളില് നിന്നുള്ള ചിത്രങ്ങളും ഡേറ്റകളുമാണ് കാലാവസ്ഥാ ഭൂപടങ്ങള് നിര്‍മിക്കാന് നാസ ഉപയോഗിക്കുന്നത്. വിവിധ രാജ്യങ്ങളില് കാലാവസ്ഥയിലുണ്ടാകുന്ന മാറ്റങ്ങളെക്കുറിച്ചുള്ള റിപ്പോര്‍ട്ടുകള് കാലാവസ്ഥാ നിരീക്ഷണ സാറ്റ്‌ലൈറ്റുകളുടെ സഹായത്തോടെയാണ് നാസ തയാറാക്കുന്നത്. നാസയുടെ ഐഎംഇആര്‍ജിയാണ് ഇതില് പ്രധാനപ്പെട്ടത്. കേരളത്തില് പ്രളയത്തിനു കാരണമായ ശക്തമായ മഴയുടെ കൂടുതല് വിവരങ്ങളും ഭൂപടങ്ങളും നാസ ഉപഗ്രഹങ്ങള് പുറത്തുവിടുന്നുണ്ട്.\nഓരോ രണ്ടു, മൂന്നു മണിക്കൂര് ഇടവിട്ടാണ് ചിത്രങ്ങളും വിവരങ്ങളും നാസ സാറ്റ്‌ലൈറ്റുകള് പുറത്തുവിടുന്നത്. പ്രത്യേകം തയാറാക്കിയ ആനിമേഷന് ഭൂപടം നാസയുടെ ഔദ്യോഗിക വെബ്‌സൈറ്റിലുണ്ട്. ഈ ആനിമേഷനില് കഴിഞ്ഞ ഏഴു ദിവത്തിനിടെ കേരളത്തിനു മുകളില് സംഭവിക്കുന്ന മാറ്റങ്ങളും രേഖപ്പെടുത്തിയിരിക്കുന്നു. ഉപഗ്രഹങ്ങളുടെ സഹായത്തോടെ മണിക്കൂറുകള് ഇടവിട്ട് പകര്‍ത്തിയ ചിത്രങ്ങള് യോജിപ്പിച്ചാണ് ആനിമേഷന് മാപ്പ് നിര്‍മിച്ചിരിക്കുന്നത്.


സിബിഎസ്ഇ മലപ്പുറം സഹോദയ പഠനക്യാന്പ് നടത്തി : Deepika.com Nattu Visesham\nപെരിന്തൽമണ്ണ: സംസ്ഥാനത്ത് സ്കൂളുകൾ തുറന്നു പ്രവർത്തിക്കുന്ന പശ്ചാത്തലത്തിൽ സിബിഎസ്ഇ സ്കൂൾ മാനേജർമാരെയും പ്രിൻസിപ്പൽമാരെയും കോവിഡ് പ്രതിസന്ധികളെ തരണം ചെയ്ത് കാര്യക്ഷമമായ സ്കൂൾ പ്രവർത്തനത്തിനു പ്രാപ്തരാക്കുക എന്ന ലക്ഷ്യത്തോടെ സിബിഎസ്ഇ സഹോദയ സ്കൂൾ കോംപ്ലക്സ് മലപ്പുറം റീജിയൻ രണ്ടു ദിവസത്തെ റസിഡൻഷ്യൽ പരിശീലന ക്യാന്പ് സംഘടിപ്പിച്ചു . റിജു ആൻഡ് പിഎസ്കെ എൻട്രൻസ് പരിശീലന കേന്ദ്രവുമായി സഹകരിച്ചു തൃശൂർ പൂമല ഈഡൻവാലി ലെയ്ക്ക് റിസോർട്ടിലാണ് പരിശീലനം നടത്തിയത്. ക്യാന്പ് വിദ്യാഭ്യാസ വിചക്ഷണനും കേരള വെറ്ററിനറി സർവകലാശാല മുൻ രജിസ്ട്രാറുമായ ഡോ. ജോസഫ് മാത്യു ഉദ്ഘാടനം ചെയ്തു. സഹോദയ പ്രസിഡന്‍റ് കെ.ഉണ്ണികൃഷ്ണൻ അധ്യക്ഷത വഹിച്ചു.\nദേശീയ അന്തർദേശീയ സിബിഎസ്ഇ പരിശീലകർ വിവിധ വിഷയങ്ങളിൽ പരിശീലനം നൽകി. സിബിഎസ്ഇ സ്കൂൾ മാനേജർമാർക്കായി ന്ധകാര്യക്ഷമമായ സ്കൂൾ മാനേജ്മെന്‍റ് എന്ന വിഷയവും അവതരിപ്പിച്ചു. സിറ്റ എഡ്യൂക്കേഷൻ അക്കാഡമി ഡയറക്ടർ സുനിത സതീഷ്, സിബിഎസ്ഇ പരിശീലകയായ ഡോ. ദീപചന്ദ്രൻ, കോണ്‍ഫെഡറേഷൻ ഓഫ് കേരള സഹോദയ സംസ്ഥാന ജനറൽ സെക്രട്ടറി ജോജി പോൾ, റിജു ആൻഡ് പിഎസ്കെ ഫൗണ്ടർ ഡയറക്ടർ പി. സുരേഷ് കുമാർ, അഖിലേന്ത്യാ പ്രൈവറ്റ് സ്കൂൾ അസോസിയേഷൻ സംസ്ഥാന ജനറൽ സെക്രട്ടറി എം. അബ്ദുൾനാസർ, ഹിന്ദുസ്ഥാൻ സ്കൗട്ട്സ് ആൻഡ് ഗൈഡ്സ് കേരള സംസ്ഥാന സെക്രട്ടറി എ. ജൗഹർ എന്നിവർ നേതൃത്വം നൽകി.\nസാംസ്കാരിക പരിപാടികളും യോഗ പരിശീലനം എന്നിവയും ഉണ്ടായിരുന്നു.\nസഹോദയ ജനറൽ സെക്രട്ടറി പി.ഹരിദാസ്, കൊച്ചി മെട്രോ സഹോദയ സെക്രട്ടറി ജൂബിപോൾ, റിജു ശങ്കർ, ഫാ.എൻ. പ്രേംകുമാർ, നിർമല ചന്ദ്രൻ, ഷംല യു.സലീം, ഡോ. സി.കെ.എം ഷിബിലി എന്നിവർ പ്രസംഗിച്ചു. തെരഞ്ഞെടുക്കപ്പെട്ട 60 സിബിഎസ്ഇ പ്രിൻസിപ്പൽമാരും മാനേജർമാരും പഠനക്യാന്പിൽ പങ്കെടുത്തു.


പ്രതിദിനം ലക്ഷം പേര്‍ക്ക് ഉംറ നിര്‍വഹിക്കാം; 70 വയസിന് മുകളിലുള്ളവര്‍ക്കും അനുമതി - Media Vision News\nപ്രതിദിനം ലക്ഷം പേര്‍ക്ക് ഉംറ നിര്‍വഹിക്കാം; 70 വയസിന് മുകളിലുള്ളവര്‍ക്കും അനുമതി\nജിദ്ദ: രാജ്യത്തിനകത്തെ 70 വയസ്സിനു മുകളിലുള്ളവർക്ക് ഉംറക്ക് അനുമതി. കോവിഡ് വാക്സിൻ രണ്ട് ഡോസ് എടുത്ത 70 വയസ്സിനു മുകളിലുള്ളവർക്ക് ഇഅ്തമർനാ, തവക്കൽനാ ആപ്ലിക്കേഷൻ വഴി ഉംറക്ക് പെർമിറ്റ് നൽകാനും ബുക്കിങിനും അനുവദിച്ചുള്ള നിർദേശം ഹജ്ജ് ഉംറ മന്ത്രാലയം പുറപ്പെടുവിച്ചതായി പ്രാദേശിക പത്രം റിപ്പോർട്ട് ചെയ്തു.\nകോവിഡിനെ തുടർന്ന് ആരോഗ്യസുരക്ഷ കണക്കിലെടുത്താണ് 70 വയസ്സിനു മുകളിലുള്ളവർക്ക് ഉംറക്ക് അനുമതി നൽകുന്നത് നിർത്തിവെച്ചിരുന്നത്. ഉംറ പുനരാരംഭിച്ചപ്പോൾ ആരോഗ്യ മന്ത്രാലയത്തിെൻറ നിർദേശമനുസരിച്ച് രാജ്യത്തിനകത്തുള്ള 18 നും 70 നും പ്രായമുള്ളവർക്ക് മാത്രമാണ് അനുമതി നൽകിയിരുന്നത്.\n70 വയസ്സിനു മുകളിലുള്ളവർക്ക് വാക്സിനെടുത്തിട്ടുണ്ടെങ്കിലും അനുമതി നൽകിയിരുന്നില്ല. അടുത്തിടെയാണ് രണ്ട് ഡോസ് വാക്സിനെടുത്ത 12 നും 18 നുമിടയിൽ പ്രായമുള്ളവർക്ക് ഉംറക്ക് അനുമതി നൽകിയത്. ഇപ്പോൾ 70 നു മുകളിലുള്ളവർക്കും ഉംറക്ക് അനുമതി നൽകിയിരിക്കയാണ്.\nഉംറ നിർവഹിക്കാനും മസ്ജിദുൽ ഹറാമിൽ നമസ്കാരത്തിനും നിർബന്ധമായും വാക്സിനെടുത്തിരിക്കണമെന്ന് ഹജ്ജ് ഉംറ മന്ത്രാലയം ഉണർത്തിയിട്ടുണ്ട്. ഒരു ഉംറ പെർമിറ്റിനും മറ്റൊരു പെർമിറ്റിനുമിടയിലെ കാലയളവ് 15 ദിവസമായി നിശ്ചയിച്ചിട്ടുണ്ട്.\nനിർദ്ദിഷ്ട കാലയളവ് അവസാനിച്ചതിനു ശേഷമേ വീണ്ടും ഉംറക്ക് ബുക്കിങ് നടത്താനാവൂ. ഒരേ സമയം ഒന്നിലധികം ദിവസങ്ങളിൽ മസ്ജിദുൽ ഹറാമിലെ നമസ്കാരത്തിനു പെർമിറ്റ് നേടാനാകില്ല. നിലവിലെ പെർമിറ്റ് കാലാവധി കഴിഞ്ഞ ശേഷമേ മറ്റൊരു ദിവസത്തേക്ക് ബുക്കിങ് നടത്താനാവൂ.\nPrevious articleസ്‌കൂള് തുറക്കല്; ആദ്യ ഘട്ടത്തില് ഹാജര്, യൂനിഫോം നിര്‍ബന്ധമാക്കില്ല, ക്ലാസില് പരമാവധി 30 കുട്ടികള്\nNext articleഇലോൺ മസ്ക് ഐ.പി.എൽ കാണാറുണ്ടോ…? ഉണ്ടെന്ന് ആർ.സി.ബി ഫാൻസ്; വൈറലായി ട്വീറ്റ്


'തിരുവള്ളുവർ ഹിന്ദു, യോജിക്കുന്ന നിറം കാവി': പ്രതിമയെ കാവി പുതപ്പിച്ച് ഹിന്ദു മക്കൾ പാർട്ടി\nTamil Nadu, First Published 6, Nov 2019, 12:56 PM IST\nതിരുവള്ളുവറിന് ഏറ്റവും യോജിക്കുന്ന നിറം കാവിയാണെന്നും, തിരുവള്ളുവർ ഹിന്ദുവാണെന്നും ഹിന്ദു മക്കൾ പാർട്ടി നേതാവ് അർജുൻ സമ്പത്ത്. പ്രതിമയുടെ കഴുത്തിൽ രുദ്രാക്ഷവും അണിയിച്ചു.\nതമിഴ്നാട്: തമിഴ് കവിയും തത്വചിന്തകനുമായ തിരുവള്ളുവറുടെ പ്രതിമയിൽ ഹിന്ദു മക്കൾ പാർട്ടി കാവി ഷാൾ പുതപ്പിച്ചു. പ്രതിമയുടെ കഴുത്തിൽ രുദ്രാക്ഷവും അണിയിച്ചു. തിരുവള്ളുവറിന് ഏറ്റവും യോജിക്കുന്ന നിറം കാവിയാണെന്നും, തിരുവള്ളുവർ ഹിന്ദുവാണെന്നും ഹിന്ദു മക്കൾ പാർട്ടി നേതാവ് അർജുൻ സമ്പത്ത് പറഞ്ഞു. രണ്ട് ദിവസം മുമ്പ് തിരുവള്ളുവറുടെ പ്രതിമയിൽ ഒരു വിഭാഗം ആളുകൾ ചാണകം തളിച്ചിരുന്നു.\nതിരുവള്ളുവര് കാവി വസ്ത്രവും രുദ്രാക്ഷവും ധരിച്ച രീതിയിലുള്ള ചിത്രങ്ങള് നേരത്തെ ബിജെപി പ്രചരിപ്പിച്ചത് വിവാദമായിരുന്നു. ഇതിന്റെ പേരില് ബിജെപിക്ക് എതിരെ രൂക്ഷവിമര്‍ശനവുമായി ഡിഎംകെയും സിപിഎമ്മും രംഗത്തെത്തി. തിരുവള്ളുവറിനെ ഹിന്ദുവായി ചിത്രീകരിക്കാനാണ് ബിജെപി നീക്കമെന്നും ഇത് അനുവദിക്കില്ലെന്നും ഡിഎംകെ വ്യക്തമാക്കി. ഇതിന് പിന്നാലെയാണ് തഞ്ചാവൂരിലെ പിള്ളയാർപട്ടിയിൽ തിരുവള്ളുവറുടെ പ്രതിമയ്ക്ക് നേരെ അഞ്ജാതരുടെ ആക്രമണം ഉണ്ടായത്.\nThanjavur: Members of Hindu Makkal Katchi garland the statue of Tamil poet, Thiruvalluvar with flowers, rudraksha andasaffron 'angavastram' in Pillayarpatti. The statue was desecrated on November 4. #TamilNadu pic.twitter.com/bZRfvZer8X\nതഞ്ചാവൂരിലെ പിള്ളയാർപട്ടി പഞ്ചായത്തിന്റെ ഉടമസ്ഥതയിൽ ഉള്ള കെട്ടിടത്തിന് സമീപം സ്ഥാപിച്ച പ്രതിമയിലാണ് അഞ്ജാതർ ചാണകം തളിച്ചത്. പ്രതിമയുടെ കണ്ണ് പേപ്പറും മണ്ണും ഉപയോഗിച്ച് മൂടിയ നിലയിലുമായിരുന്നു. അക്രമത്തിനെതിരെ ഒരു വിഭാഗം തമിഴ് അനുകൂലികൾ സ്ഥലത്ത് പ്രതിഷേധിക്കുകയും ചെയ്തു. എന്നാൽ ഇതിന് പിന്നാലെ ബിജെപി നേതാക്കൾ പ്രതിമയിൽ പാലഭിഷേകം നടത്തി.\nRead More: തഞ്ചാവൂരില് തിരുവള്ളുവര് പ്രതിമയ്ക്ക് നേരെ ആക്രമണം: പ്രതിമയില് ചാണകം തളിച്ചു\nതമിഴ്നാട് ബിജെപി സംസ്ഥാന ജനറൽ സെക്രട്ടറി കറുപ്പ് മുരുകാനന്ദം അടക്കമുള്ളവരുടെ നേതൃത്വത്തിലായിരുന്നു പാലഭിഷേകം. തിരുക്കുറലിന് പ്രശസ്തി നൽകാൻ നരേന്ദ്രമോദി നടത്തുന്ന പ്രവർത്തനങ്ങളിൽ അതൃപ്തിയുള്ളവരാണ് അക്രമത്തിന് പിന്നിലെന്നായിരുന്നു നേതാക്കളുടെ പ്രതികരണം. പ്രശ്നത്തിലേക്ക് ബിജെപിയെ മനപൂർവം വലിച്ചിഴക്കാനാണ് അക്രമത്തിലൂടെ അവർ ശ്രമിച്ചതെന്നും നേതാക്കൾ കുറ്റപ്പെടുത്തി. ഈ കേസിലെ പ്രതികൾക്കായുള്ള അന്വേഷണം തുടരുന്നതിനിടെയാണ് തിരുവള്ളുവറെ ഹിന്ദുവത്കരിക്കാനുള്ള ശ്രമം ഉണ്ടാകുന്നത്.\nഹിന്ദു മക്കൾ പാർട്ടി


850 സിസി അഡ്വഞ്ചര് ബൈക്കുമായി യമഹ എത്തുമെന്ന് സൂചന - Malayalam DriveSpark\nഹോണ്ടയ്ക്കും ബിഎംഡബ്ല്യുവിനും യമഹയുടെ ഭീഷണി; 850 സിസി അഡ്വഞ്ചര് ബൈക്ക് ഒരുങ്ങുന്നെന്ന് സൂചന\nഒരു ഇടവേളയ്ക്ക് ശേഷം അഡ്വഞ്ചര് ബൈക്ക് ശ്രേണിയില് മത്സരം വീണ്ടും മുറുകുന്നു. ഉയര്‍ന്ന കപ്പാസിറ്റിയോട് കൂടിയ അഡ്വഞ്ചര് ബൈക്കുകളുടെ ആവശ്യകത വര്‍ധിച്ചതിന്റെ പശ്ചാത്തലത്തില് ഹോണ്ട, ബിഎംഡബ്ല്യൂ ഉള്‍പ്പെടെയുള്ള വമ്പന്മാര് കളം നിറഞ്ഞ് നില്‍ക്കുകയാണ്. ബിഎംഡബ്ല്യു GS1200 സീരിസിന്റെയും, ഹോണ്ട ആഫ്രിക്ക ട്വിന് മോഡലുകളുടെയും വില്‍പന ക്രമാതീതമായ വര്‍ധിച്ചതിന് പിന്നാലെ മറ്റ് ബ്രാന്‍ഡുകളും അഡ്വഞ്ചര് ശ്രേണിയിലേക്ക് ശ്രദ്ധ പതിപ്പിക്കുകയാണ്.\nഇപ്പോള് ഇതാ ഈ നിരയിലേക്ക് വീണ്ടും ശക്തമായ സാന്നിധ്യമറിയിക്കാനുള്ള ഒരുക്കത്തിലാണ് യമഹ. റിപ്പോര്‍ട്ടുകള് പ്രകാരം, 850 സിസിയോട് കൂടിയ ത്രീ സിലിണ്ടര് അഡ്വഞ്ചര് ബൈക്കിനെ അവതരിപ്പിക്കാനുള്ള തിരക്കിലാണ് യമഹ. അതേസമയം, യമഹയില് നിന്നുള്ള ഡ്യൂവല് സ്‌പോര്‍ട്ട് മോട്ടോര്‍സൈക്കിള് XT1200Z സൂപ്പര് ടെനിയര് ബിഎംഡബ്ല്യുവിനും ഹോണ്ടയ്ക്കും ഇതിനകം വെല്ലുവിളിയുയര്‍ത്തുന്നുമുണ്ട്.\nയമഹയില് നിന്നുള്ള പുതിയ അഡ്വഞ്ചര് മോഡല് ബിഎംഡബ്യു F800 GS, ട്രിയമ്പ് ടൈഗര് 800 മോഡലുകളോടാകും നേരിട്ട് ഏറ്റുമുട്ടുക. അഡ്വഞ്ചര് മോഡലിനൊപ്പം, റോഡ് കേന്ദ്രീകരിച്ചുള്ള ഡ്യൂവല് പര്‍പ്പസ് ടൂറര് MT-09 ട്രെസറിനെയും യമഹ തങ്ങളുടെ പണിപ്പുരയില് ഒരുക്കുന്നുണ്ട്.\nഅതിനാല് MT-09 ന്റെ എഞ്ചിനാകും യമഹ ഓഫ് റോഡ് അഡ്വഞ്ചര് മോഡലിലും ഉള്‍പ്പെടുത്തുകയെന്നാണ് വിലയിരുത്തുന്നത്. കഴിഞ്ഞ വര്‍ഷം മിലാനില് നടന്ന EICMA ഷോയില്, 689 സിസി ക്രോസ്‌പ്ലെയിന്2എഞ്ചിനില് നിന്നും 73.7bhp ഉത്പാദിപ്പിക്കുന്ന T7 ടെനിയറിന്റെ കോണ്‍സെപ്റ്റും യമഹ അവതരിപ്പിച്ചിരുന്നു.\nഅഡ്വഞ്ചര് ബൈക്ക് ശ്രേണിയില് യമഹയുടെ ഭീഷണി നേരിടുന്ന ഹോണ്ട ആഫ്രിക്ക ട്വിന്


ഭൂപരിഷ്‌കരണ നിയമ ഭേദഗതിക്കുള്ള ബജറ്റ് നിര്‍ദേശത്തില് എതിര്‍പ്പുമായി സിപിഐ – Christhavachintha\nChristhavachin… > Latest News > ഭൂപരിഷ്‌കരണ…\nMarch 13, 2022 March 13, 2022 cchintha\nഭൂപരിഷ്‌കരണ നിയമ ഭേദഗതിക്കുള്ള ബജറ്റ് നിര്‍ദേശത്തില് എതിര്‍പ്പുമായി സിപിഐ. നിയമത്തില് മാറ്റം വരുത്താന് എല്‍ഡിഎഫിന് ഉദ്ദേശമില്ലെന്ന് സിപിഐ സംസ്ഥാന സെക്രട്ടറി കാനം രാജേന്ദ്രന് പറഞ്ഞു. മുന്നണിയില് ചര്‍ച്ച ചെയ്യാതെ ഭേദഗതി സാധ്യമല്ലെന്നും തോട്ടങ്ങളില് ഇടവിള കൃഷിക്ക് ഇപ്പോള്‍തന്നെ നിയമമുണ്ടെന്നും കാനം പറഞ്ഞു.\n◼ബസ് ചാര്‍ജ് മിനിമം പത്തു രൂപയില്‍നിന്ന് പന്ത്രണ്ടു രൂപയാക്കണമെന്ന് ആവശ്യപ്പെട്ട് സ്വകാര്യ ബസ്സുടമകള് അനിശ്ചിതകാല സമരത്തിലേക്ക്. വിദ്യാര്‍ത്ഥികളുടെ ബസ് യാത്രാനിരക്ക് ഒരു രൂപയില്‍നിന്ന് ആറു രൂപയാക്കണമെന്നും ബസ് ഓപ്പറേറ്റേഴ്സ് ഫെഡറേഷന് ആവശ്യപ്പെട്ടു. മൂന്നു ദിവസത്തിനകം സമര പ്രഖ്യാപനമുണ്ടാകുമെന്നും ഫെഡറേഷന് വ്യക്തമാക്കി.\n◼കൊച്ചിയില് ഒന്നരവയസ്സുകാരിയെ മുക്കിക്കൊന്ന സംഭവത്തില് കുട്ടിയുടെ മുത്തശ്ശി സിപ്സിയെ അറസ്റ്റു ചെയ്തു. കുഞ്ഞിന്റെ അച്ഛന് സജീവനെതിരേ പൊലീസ് കേസെടുത്തു. കുട്ടിയുടെ സംരക്ഷണത്തില് വീഴ്ച്ച വരുത്തിയതിനു ബാലനീതി നിയമപ്രകാരമാണ് നടപടി.\n◼എഐസിസി ജനറല് സെക്രട്ടറി കെ.സി വേണുഗോപാലിനെതിരെ കണ്ണൂരില് പോസ്റ്റര്. ശ്രീകണ്ഠാപുരത്തെ കോണ്‍ഗ്രസ് ഓഫീസിനു മുന്നിലാണ്’സേവ് കോണ്‍ഗ്രസ്’ എന്ന പേരിലുള്ള പോസ്റ്ററുകള് പ്രത്യക്ഷപ്പെട്ടത്. ‘അഞ്ച് സംസ്ഥാനങ്ങള് വിറ്റ് തുലച്ചതിന് ആശംസകളെ’ന്നും ‘പെട്ടിതൂക്കി വേണുഗോപാല് ഒഴിവാകു’ എന്നും പോസ്റ്ററിലുണ്ട്.\n◼കള്ളന്മാരെ പേടിച്ച് വീട്ടമ്മ പറമ്പില് കുഴിച്ചിട്ട 20 പവന് സ്വര്‍ണാഭരണങ്ങളും 15,000 രൂപയും ആധാറും, മറ്റു തിരിച്ചറിയല് കാര്‍ഡുകളും എവിടെയാണ് കുഴിച്ചിട്ടതെന്ന് വീട്ടമ്മ മറന്നു. പോലീസ് പറമ്പ് കുഴിച്ച് ഇവ കണ്ടെടുത്തു. ഓച്ചിറ ചങ്ങന്‍കുളങ്ങര കൊയ്പള്ളിമഠത്തില് അജിതകുമാരി(65)യെയാണ് പോലീസ് ഇങ്ങനെ സഹായിച്ചത്.\n◼കിഴക്കന് ലഡാക്കിലെ ഇന്ത്യ- ചൈന അതിര്‍ത്തിയിലെ ഹോട്ട് സ്പ്രിംഗ് മേഖലയില്‍നിന്ന് ചൈന പിന്മാറണമമെന്ന് ഇന്ത്യ ആവശ്യപ്പെട്ടു. പതിനഞ്ചാമത് കമാന്‍ഡര്‍തല ചര്‍ച്ചയിലാണ് ഇന്ത്യ നിലപാട് ആവര്‍ത്തിച്ചത്. കിഴക്കന് ലഡാക്കിലെ ചുഷൂലിലാണ് കമാന്‍ഡര്‍തല ചര്‍ച്ച നടന്നത്.\n◼യുക്രെയ്നില് റഷ്യയ്ക്കെതിരെ യുദ്ധം ചെയ്യില്ലെന്ന് ആവര്‍ത്തിച്ച് യുഎസ് പ്രസിഡന്റ് ജോ ബൈഡന്. നാറ്റോ സഖ്യവും റഷ്യയും തമ്മിലുള്ള നേരിട്ടുള്ള ഏറ്റുമുട്ടല് മൂന്നാം ലോക മഹായുദ്ധത്തിന് കാരണമാകുമെന്നും തടയേണ്ടതാണെന്നും ബൈഡന് പറഞ്ഞു. യുക്രെയ്നില് റഷ്യ പരാജയപ്പെടുമെന്നും ബൈഡന് പറഞ്ഞു.\n◼യുക്രെയ്നിലെ മെലിറ്റോപോള് നഗരത്തിന്റെ മേയറെ റഷ്യന് സൈന്യം തട്ടിയെടുത്തു. പത്തംഗ സംഘമാണു മേയര് ഇവാന് ഫെഡ്‌റോവിനെ തട്ടിക്കൊണ്ടു പോയതെന്നു യുക്രെയ്ന് പാര്‍ലമെന്റ് ട്വിറ്ററില് അറിയിച്ചു.\n◼മാര്‍ക്സിസ്റ്റ് വിപ്ലവനേതാവ് ഏണെസ്റ്റോ ചെഗുവേരയെ വെടിവെച്ചുകൊന്നെന്ന് കരുതുന്ന മുന് ബൊളീവിയന് പട്ടാളക്കാരന് മരിയോ ടെറാന് സലാസര് (80) അന്തരിച്ചു. ഏറെനാളായി ചികിത്സയിലായിരുന്നു.\nസംസ്ഥാനത്ത് ചൂട് കൂടുന്നു; ആറ് ജില്ലകളില് ജാഗ്രത


പോലീസുകാരന് ഫെയ്‌സ്ബുക്ക് കാമുകിയുടെ അക്കൗണ്ടിലേക്ക് ഇട്ടുകൊടുത്തത് ലക്ഷങ്ങള്; നേരിട്ട് കണ്ടപ്പോള് എഫ്ബി കാമുകി പുരുഷന്; പോലീസുകാരൻ ഫെയ്ക്കിനോടുള്ള കലിപ്പ് തീര്‍ത്തത് ഇങ്ങനെ..!! – Intensive Promoter\nHome / Lifestyle / പോലീസുകാരന് ഫെയ്‌സ്ബുക്ക് കാമുകിയുടെ അക്കൗണ്ടിലേക്ക് ഇട്ടുകൊടുത്തത് ലക്ഷങ്ങള്; നേരിട്ട് കണ്ടപ്പോള് എഫ്ബി കാമുകി പുരുഷന്; പോലീസുകാരൻ ഫെയ്ക്കിനോടുള്ള കലിപ്പ് തീര്‍ത്തത് ഇങ്ങനെ..!!\nപോലീസുകാരന് ഫെയ്‌സ്ബുക്ക് കാമുകിയുടെ അക്കൗണ്ടിലേക്ക് ഇട്ടുകൊടുത്തത് ലക്ഷങ്ങള്; നേരിട്ട് കണ്ടപ്പോള് എഫ്ബി കാമുകി പുരുഷന്; പോലീസുകാരൻ ഫെയ്ക്കിനോടുള്ള കലിപ്പ് തീര്‍ത്തത് ഇങ്ങനെ..!!\nIntensive Promo May 31, 2018\tLifestyle Leaveacomment 521 Views\nഫെയ്‌സ്ബുക്ക് വഴി വഞ്ചിച്ചയാളെ പോലീസുകാരന് തട്ടിക്കൊണ്ടു പോയി കൊലപ്പെടുത്തി. തമിഴ്‌നാട്ടിലെ വിരുദ്ധ്‌നഗറിലെ വെസ്റ്റ് പുതുപേട്ടൈ സ്വദേശിയായ 22കാരനാണ് കൊല്ലപ്പെട്ടത്. ഫെയ്‌സ്ബുക്കില് പെണ്‍കുട്ടിയുടെ പേരില് സൃഷ്ടിച്ച വ്യാജ പ്രൊഫൈല് വഴി പ്രണയം നടിച്ച് വഞ്ചിക്കുകയും പണം തട്ടിയെടുക്കുകയും ചെയ്തതിന്റെ പ്രതികാരമായാണ് ഇയാളെ കൊലപ്പെടുത്തിയത്. പോലീസ് കോണ്‍സ്റ്റബിളായ കണ്ണന് കുമാര് എന്നയാളാണ് കൊലപാതകം നടത്തിയത്.\nകണ്ണന് കുമാര് പൊങ്കല് അവധിക്ക് നാട്ടില് വന്നപ്പോഴാണ് സംഭവങ്ങളുടെ തുടക്കം. പത്ത് ദിവസത്തെ അവധിക്ക് വന്ന ഇയാള് തന്റെ സമീപഗ്രാമവാസിയായ ഫെയ്‌സ്ബുക്ക് കാമുകിയെ നേരിട്ട് കാണാന് തീരുമാനിച്ചു. സമീപഗ്രാമമായ വെസ്റ്റ് പുതുപാട്ടിയില് എത്തിയപ്പോളാണ് തന്റെ ഫെയ്‌സ്ബുക്ക് കാമുകി പുരുഷനാണെന്നും താന് വഞ്ചിക്കപ്പെട്ടുവെന്നും കണ്ണന് വ്യക്തമായത്.\nഅയ്യനാര് എന്ന യുവാവാണ് കണ്ണന് കുമാറിനെ പറ്റിച്ചത്. അധ്യാപക പരിശീലന കോഴ്‌സ് പൂര്‍ത്തിയാക്കിയ അയ്യനാര് പെണ്‍കുട്ടിയുടെ പേരില് വ്യാജ പ്രൊഫൈല് നിര്‍മ്മിച്ച് കണ്ണനെ പറ്റിക്കുകയായിരുന്നു. പെണ്‍കുട്ടിയുടെ പേരിലുള്ള യഥാര്‍ത്ഥ പ്രൊഫൈലാണെന്ന് വിശ്വസിച്ച് കണ്ണന് ഇയാളുമായി ചാറ്റിംഗ് പതിവായിരുന്നു. ഇടയ്ക്ക് ഫോണിലും സംസാരിച്ചിട്ടുണ്ട്. എന്നിട്ടും അയ്യനാര് സ്ത്രീയല്ലെന്ന് മനസിലാക്കാന് കണ്ണന് സാധിച്ചില്ല.\nഇതിനകം പലപ്പോഴായി നല്ലൊരു തുക അയ്യനാര് കൈക്കലാക്കിയിരുന്നു. ഒടുവില് നേരിട്ട് കാണണമെന്ന് ആവശ്യപ്പെട്ടപ്പോള് അയ്യനാര് വിസമ്മതിച്ചു. ഇത് സംശയത്തിനടയാക്കിയിരുന്നു. എന്തായാലും നേരിട്ട് കാണണമെന്ന തീരുമാനത്തില് കണ്ണന് ഉറച്ചുനിന്നു. ഒടുവില് കാമുകിയെ തേടിയെത്തിയ ഇയാള് കണ്ടത് അയ്യനാരെ. ചതിയില് മനംനൊന്ത് കണ്ണന് ആത്മഹത്യയ്ക്ക് ശ്രമിച്ചുവെങ്കിലും വിജയിച്ചില്ല. ആത്മഹത്യാ ശ്രമം പരാജയപ്പെട്ട് ആശുപത്രിയില് കിടക്കുമ്പോഴാണ് ഇയാള് അയ്യനാരെ കൊലപ്പെടുത്താന് തീരുമാനിച്ചത്.\nസുഹൃത്തുക്കള്‍ക്കൊപ്പം ചേര്‍ന്നാണ് ഇയാള് കൊലപാതകത്തിന് പദ്ധതിയിട്ടത്. സുഹൃത്തുക്കള്‍ക്കൊപ്പം ചേര്‍ന്ന് അയ്യനാരെ തട്ടിക്കൊണ്ടു പോയി കൊല്ലുകയായിരുന്നു. സംഭവത്തില് ഇയാളുടെ മൂന്ന് കൂട്ടാളികള് അറസ്റ്റിലായിട്ടുണ്ട്. കണ്ണനായി പോലീസ് തെരച്ചില് ശക്തമാക്കി.\nPrevious പെണ്‍കുട്ടി കണ്ട കാഴ്ച ഫൈസ്ബുക്കില് എഴുതിയപ്പോള് വായിച്ചത് ഏഴ് ലക്ഷം ആളുകള്..!!\nNext വരനെ ഒരു പാഠം പഠിപ്പിക്കാന് വിവാഹ വേഷത്തില് വധു നേരെ പോയത് പൊലീസ് സ്റ്റേഷനിലേക്ക് ..!!


ന്യാൻഗാനി മനുഷ്യനെ വിഴുങ്ങുന്ന പർവതം : Deepika.com Sunday Special\nസിംബാബ്‌വെയിലെ ഏറ്റവും ഉയരമുള്ള (2592 മീറ്റർ) ന്യാൻഗാനി പർവത നിരകളിലേക്ക് കാറിൽ ഉദയസൂര്യന്‍റെ പ്രകാശകിരണങ്ങൾ പരക്കുന്നതിന് മുൻപ് യാത്ര തിരിച്ചു. ബന്ധുവായ ലീലയുടെ കുടുംബത്തിലുള്ളവരുമായി 500 കിലോമീറ്ററിലധികം ദൂരത്തേക്കായിരുന്നു യാത്ര. മുത്താരയിൽനിന്ന് ഏകദേശം 100 കിലോമീറ്റർ വടക്കായി കിടക്കുന്ന ഉയർന്ന പ്രദേശമാണ് ന്യായംഗ പർവത നിരകൾ. ഇത് മൊസാംബിയ അതിർത്തിയാണ്.\nവിമാനത്തിൽ പോയാൽ ഒരു മണിക്കൂറിനുള്ളിലെത്താം. 472 കിലോമീറ്റർ ദൂരത്തിൽ കിടക്കുന്ന കാടും പാറകളും നിറഞ്ഞ ഈ പർവതം നല്ലൊരു വിഭാഗം ജനങ്ങളുടെ കുലപർവതം കൂടിയാണ്.\nവിടർന്നുവരുന്ന സൂര്യന്‍റെ ചെങ്കതിരുകൾ മരമുകളിലും കാട്ടുപൂക്കളിലും കാന്തി പരത്തി. റോഡരികിൽ ധാരാളം കഴുതകൾ മേഞ്ഞു നടക്കുന്നു. യാത്രയ്ക്കിടയിൽ ഇടിമുഴങ്ങും പോലെ കർണകഠോരമായ ആനയുടെ ചിന്നംവിളി കേട്ടു. പകുതി ദൂരം പിന്നിട്ടപ്പോൾ വിനാശലക്ഷണം പോലെ മദമിളകിയ ഒരാന റോഡിൽ നിലയുറപ്പിച്ചു നിന്നു. പിന്നാലെ നാലഞ്ചു ചെറിയ ആനകൾ വരുന്നത് നോക്കി നായകനെപോലെ നിൽപ്പാണ്. ഞങ്ങളുടെ മുന്നിൽ വന്ന കാറുകൾ ആനകൾക്ക് പോകാനായി കാത്തുകിടന്നു.\nകാറിലിരുന്ന് ഞങ്ങൾ പ്രഭാതഭക്ഷണം കഴിച്ചു. എങ്ങും വനപ്രദേശമാണ്. പല ഭാഗത്തും കൂട്ടമായി നിൽക്കുന്ന മാൻപേടകളെ കണ്ടു. പർവത ശിഖരങ്ങൾ കണ്ടുതുടങ്ങി. അവിടേക്ക് അടുക്കുംതോറും പർവതം ഉയരങ്ങളിലേക്ക് പോകുന്നതായി തോന്നി. യാത്ര ഒരു വനാന്തരത്തിലൂടെയായി. ഇടുങ്ങിയ വഴിയിൽ രണ്ട് വാഹനങ്ങൾക്ക് പോകാൻ ബുദ്ധിമുട്ടാണ്. കാട്ടുപക്ഷികൾ തലങ്ങും വിലങ്ങും പറക്കുന്നു. എങ്ങും പച്ചിലമരങ്ങൾ നിറഞ്ഞ കുന്നുകൾ. നയാംഗ ദേശീയ പാർക്കിലെത്തി. ഇതിന്‍റെ മേൽനോട്ടം വഹിക്കുന്നത് പ്രാദേശിക ജനങ്ങളും സർക്കാർ നാഷണൽ ട്രസ്റ്റും ചേർന്നാണ്.\n10 ഡോളർ ടിക്കറ്റ്\nടിക്കറ്റ് എടുക്കാൻ നിന്നത് വലിയൊരു ക്യൂവിലാണ്. അതിൽ പർവതാരോഹണത്തിന് വന്നവരുമുണ്ട്. സന്ദർശക ഓഫീസിലെത്തി. ഒരു ടിക്കറ്റിന് പത്തു ഡോളർ ആണ്. അവിടെ നിന്ന ഒരു സ്ത്രീ ഗൈഡിനെ കാണാത്തതിൽ ഉച്ചത്തിൽ എന്തോ പറയുന്നുണ്ട്. അവർക്കൊപ്പം രണ്ട് കുട്ടുകാരികളുമുണ്ട്. ഞങ്ങൾ അവരുടെ അടുക്കലെത്തി പരിചയപ്പട്ടു. മുപ്പതിനടുത്തു പ്രായം തോന്നും. പേര് ലില്ലി പോൾ. കാമുകനായ സായിപ്പിനൊപ്പം ജീവിക്കുന്നു. കൂട്ടുകാരുമായി ആർത്തുല്ലസിക്കാൻ വന്നിതാണ്.\nതലയിൽ തൊപ്പി ധരിച്ച താടിയും മുടിയും നീട്ടി വളർത്തിയ കറുത്ത നിറമുള്ള ഗൈഡ് തോളിൽ തോക്കും തൂക്കി കയ്യിൽ അന്പും വില്ലും പോലൊരു ആയുധവുമായിട്ടെത്തി. ഇതൊക്കെ കയ്യിൽ കരുതിയിരിക്കുന്നത് ഏതെങ്കിലും വന്യജീവികൾ മുന്നിൽ വന്നാൽ നേരിടാനാണ്. പേര് വില്യം. അയാളുടെ വേഷം ചാരനിറത്തിലുള്ളതാണ്. ബ്രിട്ടീഷുകാർ ഭരിച്ചതുകൊണ്ടാകണം എല്ലാവർക്കും ഇംഗ്ലീഷ് അറിയാം. ആദ്യംതന്നെ ഒരു ഭീഷണിയുടെ സ്വരത്തിൽ കാട്ടിൽ പാലിക്കേണ്ട അച്ചടക്കം ഞങ്ങളെ പഠിപ്പിച്ചു. കാർ പാർക്കിൽനിന്ന് നാലഞ്ചു കിലോമീറ്റർ അകലെയുള്ള കൊടുമുടിയിലെത്താൻ കുറഞ്ഞത് നല്ല ആരോഗ്യമുള്ളവർക്കേ സാധിക്കു. യാത്രികർ മുകളിലെത്താതെ ക്ഷീണിതരായി ഇടയ്ക്കുവച്ച് മടങ്ങിവരികയാണ് പതിവ്.\nസന്ദർശകർക്ക് ഏറ്റവും നല്ല സമയം രാവിലെ മുതൽ ഉച്ചവരെയാണ്. ഉച്ച കഴിഞ്ഞു പോയാൽ കൊടുംകാറ്റും മുടൽമഞ്ഞും മാത്രമല്ല സൂര്യപ്രകാശം പോലും ഇല്ലാതാകുകയും ചെയ്യും. വഴി മാറി സഞ്ചരിക്കാനും അപകടത്തിൽപ്പെടാനും സാധ്യതയുണ്ട്. പർവതത്തിന്‍റെ പലഭാഗങ്ങളിലും അരുവികളുണ്ട്. 300-ലധികം ജീവികൾ പാർക്കുന്നുണ്ട്. വന്യമൃഗങ്ങളായ സിംഹം, പുള്ളിപ്പുലി, ഹയന, കാട്ടുപോത്തുകൾ, ചെറുതും വലുതും കൊന്പുകളുള്ള മാൻവർഗം, പക്ഷികൾ, കുരങ്ങ് അങ്ങനെ പല ജീവികളുടെ ആവാസകേന്ദ്രമാണിത്.\nഈ പർവതത്തെപ്പറ്റി ഗോത്രങ്ങൾക്കിടയിൽ പലവിധ കിംവദന്തികളും അനുഭവ കഥകളും നാടോടിക്കഥകളും പ്രസിദ്ധമാണ്. പർവതത്തിനുള്ളിൽ നടക്കുന്ന ദുരുഹതകളുടെ പ്രഭവസ്ഥാനം കണ്ടെത്താനോ നിശേഷം തള്ളിക്കളയാനോ സാധിച്ചിട്ടില്ല. അതെല്ലാം പലവിധമായ അപരിചിതത്വങ്ങൾക്കും അന്ധവിശ്വാസങ്ങൾക്കും വഴിയൊരുക്കുന്നു. ഇതിനെ നാട്ടുകാർ വിളിക്കുന്നത് "മനുഷ്യരെ വിഴുങ്ങുന്ന പർവതം’ എന്നാണ്.\nഞങ്ങൾ പതിനഞ്ചു് പേർ വില്യമിനോപ്പം പർവതത്തെ ലക്ഷ്യമാക്കി കുന്നുകൾ ചവുട്ടി മുകളിലേക്ക് നടന്നു. ഗൈഡ് പ്രത്യേക നിർദേശം തന്നത് ആരും സംസാരിക്കരുത്, മരങ്ങളുടെ പടങ്ങൾ എടുക്കരുത് എന്നിങ്ങനെയായിരുന്നു. കാടിന്‍റെ മൂപ്പനെ മനസിൽ പ്രാർഥിച്ചുകൊണ്ട് നടക്കുക. ലില്ലി പോൾ ഗൈഡിനെ പരിഹസിച്ചു. മാത്രമല്ല പൊട്ടിച്ചിരിച്ചു. അവർ ചോദിച്ചത്. ശബ്ദമുണ്ടാക്കിയാൽ, ചിരിച്ചാൽ എന്താണ്? മരത്തെ എന്തിന് ഭയക്കണം?\nആ മരത്തെ ഒന്ന് ചുംബിക്കണമെന്ന് കൂട്ടുകാരിയോട് പറഞ്ഞത് ഞങ്ങളും കേട്ടു. എങ്ങുനിന്നോ മിന്നൽപ്പിണർ വേഗത്തിൽ ഉരുണ്ടുകൂടിയ മേഘങ്ങൾ പുകച്ചുരുളുകളായി അവിടേക്ക് വന്നു. കണ്ണുതുറന്നപ്പോൾ പുകപടലങ്ങൾ മാറിപ്പോയിരിന്നു. പലർക്കും ബോധം വീണ്ടുകിട്ടിയതുപോലെ തോന്നി. ലില്ലി പോളിന്‍റെ കൂട്ടുകാരികൾ അവളെ നോക്കിയെങ്കിലും കണ്ടില്ല. അവൾ വലിയൊരു അപരാധം ചെയ്തെന്നതുപോലെ ഗൈഡ് മണ്ണിൽ കമഴ്ന്നു കിടന്ന് മലദേവതമാരോട് അവളോട് പൊറുക്കണമെന്ന്’ അപേക്ഷിച്ചുകൊണ്ടിരിന്നു. \nഎല്ലാവരും ആ നടുക്കത്തിൽ നിൽക്കവേ ദൂരെ നിന്ന് ഒരു മുടന്തിയെപ്പോലെ തല താഴ്ത്തി മറ്റൊരു ഗൈഡിന്‍റെ തോളിൽ പിടിച്ചു ലില്ലി പോൾ വരുന്നു. ശരീരത്തിലെ മുറിവുകൾ തുണികൾകൊണ്ട് കെട്ടിയിട്ടുണ്ടെങ്കിലും കാലും കയ്യും മുറിഞ്ഞു ചോര വരുന്നുണ്ട് തലയിലും മുറിവുണ്ട്.\nവില്യം എഴുന്നേറ്റു ചോദിച്ചു. "എന്തുണ്ടായി?'\nഎനിക്കൊന്നുമറിയില്ല കാറ്റിൽ പറത്തി കുറെ ദുരം പോയി. അസഹ്യമായ വേദന സഹിച്ചുകൊണ്ടവർ പറഞ്ഞു. വില്യമിനോട് അവർ ക്ഷമ ചോദിച്ചു. കൂട്ടുകാരികൾ അവളെ താങ്ങിപ്പിടിച്ചു ഗൈഡിനൊപ്പം താഴേക്ക് കൊണ്ടുപോയി.\nമുകളിലേക്ക് നടക്കുന്പോൾ എന്‍റെയുള്ളിൽ കടന്നുകൂടിയത് മലമുകളിൽ പ്രാണവായു കിട്ടുമോ? ആ കാര്യം വില്യമിനോട് ചോദിച്ചു. അദ്ദേഹം പറഞ്ഞത് കാലാവസ്ഥ മോശമായാൽ ഈ പ്രശ്നമുണ്ട്. ആ സമയം ഇവിടേക്ക് പ്രവേശനമില്ല. അങ്ങനെ ചില അത്യാഹിതങ്ങൾ മുൻപ് നടന്നിട്ടുണ്ട്. ഇവിടെ മരണപ്പെടുന്നതിന്‍റെ ഒരു കാരണമിതാണ്.\nമനുഷ്യരെ വിഴുങ്ങുന്ന പർവ്വതമെന്ന് പറയുന്പോൾത്തന്നെ ഇതിനെ വിശുദ്ധ പർവതമെന്നും വിളിക്കാറുണ്ട്.\nമുന്നോട്ട് നടക്കുന്നതിനിടയിൽ ഒരു ഭാഗത്തേക്ക് നോക്കി. വളരെ ദുരെ ഒരു യുവതിയും യുവാവും വഴിയിൽ കമിഴ്ന്നു കിടന്ന് സാഷ്ടാംഗനമസ്കാരംപോലെ മുഖം അമർത്തി എന്തൊക്കെയോ മന്ത്രങ്ങൾ ഉരുവിടുന്നു. ലീല പറഞ്ഞത് അവർ നവദന്പതികളാണ്. മലദേവതകളുടെ അനുഗ്രഹം വാങ്ങാനും മലയുടെ മൂപ്പനെ വണങ്ങാനും വന്നവരാണ്. ഇവിടെ മേയ് മുതൽ ഓഗസ്റ്റ് വരെയാണ് ശൈത്യകാലം.\nഇവിടെനിന്ന് ഉദ്ഭവിക്കുന്നത് മൂന്ന് നദികളാണ്. കൈരേഴി, പുങ്‌വി, മാരി. മലമുകളിൽനിന്ന് വരുന്ന "നായാംഗോബെ’ വെള്ളച്ചാട്ടം വളരെ പ്രസിദ്ധമാണ്.\nക്ഷീണിതരായ ഞങ്ങൾ ഒരു പാറമുകളിലിരുന്ന് ഭക്ഷണം കഴിച്ചു. ഇനിയും വെള്ളച്ചാട്ടം കാണാനുണ്ട്. പക്ഷേ, വില്യമിനോട് പറഞ്ഞിട്ട് ഞങ്ങൾ താഴേക്ക് നടന്നു. മറ്റുള്ളവർ മുകളിലേക്കും നടന്നു. പലയിടത്തും പക്ഷിക്കൂടുകളിൽനിന്ന് കുഞ്ഞുപക്ഷികൾ ചിലയ്ക്കുന്നത് കേട്ടു. ഭൂമീദേവിയുടെ നിർമലവും മനോഹരവുമായ ഈ പർവതം എന്തൊക്കെയോ രഹസ്യങ്ങളുടെ നിലവറയായി നിലകൊള്ളുന്നു. ഞങ്ങൾ മടങ്ങി.


പ്രണയത്തിനു വിലങ്ങുതടി ആരാണ്? - Tinystep\nപ്രണയത്തിനു വിലങ്ങുതടി ആരാണ്?\nതിളച്ച ചോര തണുത്തു തുടങ്ങി. നീതി കിട്ടാത്ത ഒരുപാടു പേർക്കിടയിലേക്ക് കെവിന്റെ പേരും പതിയെ ചേർക്കപ്പെട്ടു. കെവിനും നീനുവും ചേർന്നെടുത്ത ചിത്രങ്ങൾ പതിയെ പ്രചരിച്ചു തുടങ്ങി. അവരുടെ കണ്ണുകളിലെ തിളക്കം മറക്കാൻ കഴിയില്ല.ജീവിച്ചു തുടങ്ങുന്നതിനു മുൻപേ ചില മൃഗങ്ങൾക്കു മുൻപിൽ അടിയറവു വയ്‌ക്കേണ്ടി വന്ന ജീവിതങ്ങൾ. മേലാകെ മർദനമേറ്റ പാടുകളും ചൂഴ്ന്നെടുക്കപ്പെട്ട കണ്ണുകളുമായാണ് കെവിന്റെ മൃതദേഹം തോട്ടിൽ നിന്നും കണ്ടെത്തിയത്. ഇത്രയുമൊക്കെ ക്രൂരമായി കൊല്ലാൻ മാത്രം തെറ്റൊന്നും അവൻ ചെയ്തിരുന്നില്ല. പ്രണയിക്കുന്നതും വിവാഹം കഴിക്കുന്നതും തെറ്റായി കാണുന്നവരുടെ കണ്ണുകളിൽ ചിലപ്പോൾ അവർ തെറ്റുകാരായിരിക്കാം. ഇതിനു ശേഷം പല പിതാക്കന്മാരുടെയും പോസ്റ്റുകൾ ഫേസ്ബുക്കിലൂടെ പാറി നടന്നു.\n"23 വയസ്സുള്ള പെണ്ണിന്റെ തന്തയാണ് ഞാൻ .ധൈര്യത്തോടെ പറയുന്നു .\nയോജിച്ച പങ്കാളിയെ തെരഞ്ഞെടുക്കാൻ ഞാനവൾക്ക് സ്വാതന്ത്ര്യം കൊടുത്തിട്ടില്ല.പകരം അതവളുടെ അവകാശമാണ്. തെറ്റുപറ്റാൻ ഇടയുണ്ടെന്ന് തോന്നുന്ന പക്ഷം അഭിപ്രായമാരായാൻ അവളാണെനിക്ക് സ്വാതന്ത്ര്യം തരേണ്ടത്. തന്നില്ലെങ്കിലും വിരോധമില്ല.\nഒരു കാര്യത്തിൽ മാത്രമാണ് ഞാനവളോട് അപേക്ഷിക്കുന്നത് .സ്വയംപര്യാപ്ത നേടാൻ. അതിനുള്ള സഹായം ചെയ്തുകൊടുക്കൽ ഒരു പിതൃ നിർവഹണമാണ്. ഞാനതു ചെയ്യാൻ ബാധ്യത പേറുന്ന മകൾ സ്നേഹി . "\nഇതായിരുന്നു വൈറൽ ആയ കുറിപ്പുകളിൽ ഒന്ന്. നല്ലതുതന്നെ. ഇനിയുമുണ്ട് ഒരുപാട് പോസ്റ്റുകൾ. ഇതിനെ അനുകൂലിച്ചും പ്രതികൂലിച്ചും മറ്റുള്ളവർ കമന്റ് ചെയ്യുന്നുമുണ്ട്. എങ്കിലും എത്രനാൾ ഉണ്ടാകും പ്രണയത്തിന് ഇത്തരമൊരു വീരപരിവേഷം? മൂന്നു വർഷം മുൻപ് "എന്നു നിന്റെ മൊയ്‌തീൻ" എന്ന സിനിമ റിലീസ് ആയപ്പോൾ ഇതിലും വലിയ സഹാനുഭൂതി ആയിരുന്നു കാഞ്ചനമാലയോടും അവരുടെ പ്രണയത്തോടും. ആ വർഷത്തെ അവാർഡ് നിശകൾ കഴിഞ്ഞതോടെ അതും കഴിഞ്ഞു.\nതന്റെ സഹോദരിയെ രജിസ്റ്റർ വിവാഹം കഴിച്ച യുവാവിനെ കുറെ ഗുണ്ടകളുമായി വന്നു ആക്രമിച്ചു തട്ടിക്കൊണ്ട് പോകുക, വഴിനീളെ മർദിക്കുക, ഒടുവിൽ കൊന്നു തള്ളുക. സിനിമകളിൽ മാത്രം കണ്ടു പരിചയിച്ച രംഗങ്ങൾ.കൊലപാതകം പെൺകുട്ടിയുടെ മാതാപിതാക്കൾ ആസൂത്രണം ചെയ്തതാണെന്നും പോലീസ് അതിനു കൂട്ട് നിൽക്കുകയാണെന്നും പുതിയ വാദങ്ങൾ ഉയരുമ്പോൾ തന്നെ ചില കാര്യങ്ങൾ നാം ചിന്തിക്കേണ്ടതുണ്ട്.\nജാതിയും മതവും വർഗീയതയും ഒന്നുമല്ല ഇവിടെ വിഷയം, നാൾക്കുനാൾ ക്രൂരതയേറി വരുന്ന മനസുകൾ ആണ്. ഇന്ത്യയിലെ മറ്റു സംസ്ഥാനങ്ങളിൽ ദുരഭിമാനക്കൊല ഒരു വാർത്തയേയല്ല എങ്കിലും വിദ്യാഭ്യാസത്തിലും ജീവിതനിലവാരത്തിലും ഏറെ മുൻപിൽ നിൽക്കുന്ന കേരളത്തിൽ ഇത്തരമൊരു വാർത്ത സങ്കൽപ്പിക്കാൻ പോലും ആകുമായിരുന്നില്ല. നിമിഷങ്ങൾ മാത്രം ആയുസുണ്ടായിരുന്ന ദാമ്പത്യത്തിന്റെ ഓർമകളും പേറി ജീവിക്കുന്ന ആ പെൺകുട്ടി ഇനി ഒരു വലിയ ചോദ്യചിഹ്നമാണ്.സമൂഹ മനസാക്ഷിയ്ക്കു മുൻപിലും സ്വന്തം കുടുംബത്തിന് മുൻപിലും.\nകൊല്ലെണ്ടായിരുന്നു, രണ്ടു തല്ലു കൊടുത്തു വിട്ടാൽ മതിയായിരുന്നു എന്നഭിപ്രായം പ്രകടിപ്പിച്ചവരാണ് ഭൂരിഭാഗം മാതാപിതാക്കളും. എന്തൊക്കെ പറഞ്ഞാലും അവർ ചെയ്തത് തെറ്റ് തന്നെയാണ്, വളർത്തി വലുതാക്കിയ മാതാപിതാക്കളെ ഉപേക്ഷിച്ചു പോകുമ്പോഴുള്ള അവരുടെ വേദന മനസ്സിലാക്കണമെങ്കിൽ നീയും ഒരു അമ്മയാവണം എന്ന് സാധാരണക്കാരായ എല്ലാ മാതാപിതാക്കളും പറഞ്ഞു. ശെരിയാണ്. പക്ഷേ മക്കളുടെ പ്രണയത്തെ ഒന്നും നോക്കാതെ അംഗീകരിക്കാൻ മാത്രം വിശാലഹൃദയർ അല്ല ഇക്കാലത്തെ മാതാപിതാക്കൾ. അത് സ്വന്തം മക്കളുടെ ജീവിതം നശിക്കാൻ പാടില്ല എന്ന മുൻകരുതൽ ഉള്ളതുകൊണ്ടാണ്.\nഒന്ന്. പ്രണയത്തിന് എതിരല്ലാത്തവർ. എടുത്തുചാട്ടം മൂലം ജീവിതം നശിച്ചവർ നമുക്ക് ചുറ്റുമുണ്ട്. കുട്ടിത്തം വിട്ടുമാറുന്നതിന് മുൻപേ ഒളിച്ചോടി വിവാഹം കഴിക്കാൻ മുതിരുന്നവർ. രണ്ടു വർഷം മുൻപ് രണ്ടു ഹയർസെക്കണ്ടറി വിദ്യാർഥികൾ ഇത്തരത്തിൽ മാതാപിതാക്കളെ പേടിച്ചു ഒളിച്ചോടിയിരുന്നു. കയ്യിലുള്ള പണം തീർന്നപ്പോൾ പകച്ചുപോയ അവരെ അന്നാട്ടിലുണ്ടായിരുന്ന ഒരു നല്ല വ്യക്തി സംരക്ഷിച്ചതിനാൽ മാത്രം വീണ്ടും ആ കുട്ടികളെ അച്ഛനമ്മമാർക്ക് തിരികെ കിട്ടി. ടിവിയിലും പത്രത്തിലുമെല്ലാം സംഭവം വാർത്തയായി നിറയുകയും ചെയ്തു. കുട്ടികളുടെ ഇഷ്ടത്തിനെതിരല്ല, നന്നായി പഠിച്ചു നല്ലൊരു ജോലി വാങ്ങട്ടെ എന്ന് മാത്രമായിരുന്നു ആ മാതാപിതാക്കളുടെ പ്രതികരണം. ഈ സ്നേഹം കുട്ടികൾ തിരിച്ചറിയാതെ പോയത് അവർ തമ്മിൽ ഉള്ള സുതാര്യതക്കുറവ് മൂലം മാത്രമാണ്.\nരണ്ട്. പ്രണയത്തിന് എതിരായവർ. എന്തൊക്കെ സംഭവിച്ചാലും പ്രണയിച്ചു വിവാഹം കഴിക്കുന്നത് നാണക്കേടാണെന്നും അറേഞ്ച് വിവാഹമാണ് നിലനിൽക്കുന്നതെന്നും കരുതുന്നവർ. കാര്യങ്ങൾ പറഞ്ഞു മനസിലാക്കിയാൽ പിന്നെ അവർക്ക് നോ പ്രോബ്‌ളം.\nമൂന്ന്. ദുരഭിമാനികൾ. പ്രണയിച്ചതുകൊണ്ട് മാത്രം വിവാഹം നടത്തില്ല എന്ന് പറയുന്നവർ. ഇത്തരക്കാരെ മാത്രമാണ് ഒഴിവാക്കേണ്ടത്. കാരണം ദുരഭിമാനം മൂലം നടത്തിയ ഏതൊരു വിവാഹവും ദുരിതത്തിലേ കലാശിച്ചിട്ടുള്ളു.\nമാതാപിതാക്കൾ മാത്രമല്ല ചില വകയിലെ ബന്ധുക്കളും വിവാഹക്കാര്യത്തിൽ മാത്രം താല്പര്യം കാണിക്കുന്ന നാട്ടുകാരും ഇത്തരം കാര്യങ്ങളിൽ പ്രതികളാണ്. മാതാപിതാക്കളും മക്കളും തമ്മിൽ പരസ്പരം മനസുതുറന്നു സംസാരിക്കാനുള്ള ഇടം ഉണ്ടായാൽ തീരാവുന്നതേയുള്ളു ഈ പ്രശ്നം. അതിനുവേണ്ടി ഈഗോ മാറ്റിവച്ചു കുറച്ചുനേരം ഇരിക്കണമെന്ന് മാത്രം.


എസ്ടി നല്‍കേണ്ടിയും വന്നു, പിഴയും ഒടുക്കേണ്ടി വന്നു! എസ്ടി നല്‍കാതെ പത്തുരൂപയുടെ ടിക്കറ്റ് എഴുതി നല്‍കി; വിദ്യാര്‍ത്ഥിനിയുടെ പരാതിയില് കണ്ടക്ടര്‍ക്ക് പിഴയും മാനഹാനിയും; സംഭവമിങ്ങനെ - Rashtradeepika : Rashtradeepika\nഎസ്ടി നല്‍കേണ്ടിയും വന്നു, പിഴയും ഒടുക്കേണ്ടി വന്നു! എസ്ടി നല്‍കാതെ പത്തുരൂപയുടെ ടിക്കറ്റ് എഴുതി നല്‍കി; വിദ്യാര്‍ത്ഥിനിയുടെ പരാതിയില് കണ്ടക്ടര്‍ക്ക് പിഴയും മാനഹാനിയും; സംഭവമിങ്ങനെ\nപരീക്ഷാ ദിവസം എസ്ടിയ്ക്ക് പകരം ഫുള് ടിക്കറ്റ് വാങ്ങിയ കണ്ടക്ടര്‍ക്കെതിരെ പരാതി കൊടുത്ത് പണവും പിഴയും വാങ്ങി വിദ്യാര്‍ത്ഥിനി താരമായി. പരീക്ഷയ്ക്കു പോയ പ്ലസ് വണ് വിദ്യാര്‍ത്ഥിനിയില് നിന്നു എസ്ടിക്കു പകരം ഫുള് ടിക്കറ്റ് ഈടാക്കിയ സ്വകാര്യ ബസ് കണ്ടക്ടര്‍ക്കാണ് 500 രൂപ പിഴയും മാനഹാനിയും നേരിടേണ്ടി വന്നത്. ആര്‍ടി ഓഫിസില് വിളിച്ചുവരുത്തിയ കണ്ടക്ടറെകൊണ്ട് കുട്ടിയില് നിന്ന് അധികമായി വാങ്ങിയ പണം തിരികെ നല്‍കിപ്പിക്കുകയും ചെയ്തു.\nപൂക്കാട്ടുപടി-ഐലന്‍ഡ് റൂട്ടിലെ റാഹത്ത് ബസാണു വിദ്യാര്‍ത്ഥിനിക്കു എസ്ടി നലകാതെ കുരുക്കില്‍പ്പെട്ടത്. പരീക്ഷ കഴിഞ്ഞ് വീട്ടിലേയ്ക്ക് മടങ്ങവേയാണ് വിദ്യാര്‍ത്ഥിനി എസ്ടി കൊടുത്തപ്പോള് അത് സമ്മതിക്കാതെ പത്തുരൂപയുടെ ടിക്കറ്റ് കണ്ടക്ടര് കൊടുത്തത്. തിരിച്ചറിയല് കാര്‍ഡ് കാണിച്ചിട്ടും കണ്ടക്ടര് സമ്മതിച്ചില്ല. തുടര്‍ന്ന് വീട്ടിലെത്തിയ വിദ്യാര്‍ത്ഥിനി പിതാവിനൊപ്പം ആര്‍ടിഒ ഓഫീസിലെത്തി പരാതി നല്‍കുകയായിരുന്നു.\nആര്‍ടിഒയുടെ നിര്‍ദേശ പ്രകാരം അസി. മോട്ടോര് വെഹിക്കിള് ഇന്‍സ്പെക്ടര് നടത്തിയ അന്വേഷണത്തില് വിദ്യാര്‍ത്ഥിനിയുടെ പരാതി സത്യമാണെന്നു ബോധ്യപ്പെട്ടതോടെ ബസ് ഉടമയേയും കണ്ടക്ടറേയും വിളിച്ചുവരുത്തി. പിന്നീട് വിദ്യാര്‍ത്ഥിനിയുടെ പിതാവിനേയും ആര്‍ടി ഓഫിസിലേക്കു വിളിച്ചു വരുത്തി. തെറ്റു സമ്മതിച്ച കണ്ടക്ടര് 10 രൂപയില് നിന്നു എസ്ടി നിരക്ക് കുറച്ചുള്ള തുകയും തിരികെ നല്‍കി. 500 രൂപ പിഴ അടയ്ക്കാനും ആര്‍ടിഒ നിര്‍ദേശിച്ചു.


കേരളത്തില് എല്.ഡി.എഫും യു.ഡി.എഫും ശത്രുക്കള്, ദല്‍ഹിയില് അടുത്ത മിത്രങ്ങള്; പ്രഹ്ലാദ് ജോഷി | DoolNews\nതിരുവനന്തപുരം: കേരളത്തില് എല്.ഡി.എഫും യു.ഡി.എഫും ശത്രുത അഭിനയിക്കുകയാണെന്നും ദല്‍ഹിയില് അവര് വളരെ അടുത്ത സൗഹൃദത്തിലാണെന്നും കേന്ദ്രമന്ത്രി പ്രഹ്ലാദ് ജോഷി. തിരുവനന്തപുരത്ത് നടത്തിയ വാര്‍ത്താസമ്മേളനത്തിനിടെയായിരുന്നു അദ്ദേഹത്തിന്റെ പരാമര്‍ശം.\n‘എല്.ഡി.എഫും യു.ഡി.എഫും കേരളത്തില് പരസ്പരം പോരടിക്കുന്നു. പല സംസ്ഥാനങ്ങളിലും പല രീതിയാണ് ഇരു മുന്നണികളും പിന്തുടരുന്നത്. മമത ബാനര്‍ജി ദല്‍ഹിയില് കോണ്‍ഗ്രസിനെ പിന്തുണയ്ക്കും. എന്നാല് സ്വന്തം സംസ്ഥാനമായ പശ്ചിമബംഗാളില് കോണ്‍ഗ്രസിനെ അടുപ്പിക്കില്ല. പല സംസ്ഥാനങ്ങളിലേയും പ്രാദേശിക പാര്‍ട്ടികള്‍ക്ക് കോണ്‍ഗ്രസ് ഒരു ബാധ്യതയായി മാറിയിരിക്കുകയാണ്’, പ്രഹ്ലാദ് ജോഷി പറഞ്ഞു.\nഇടതുപക്ഷത്തിനെതിരെയും അദ്ദേഹം രൂക്ഷവിമര്‍ശനമുയര്‍ത്തിയിരുന്നു. ദല്‍ഹിയിലും ബംഗാളിലും എല്.ഡി.എഫ് കോണ്‍ഗ്രസിനെ പിന്തുണയ്ക്കുമെന്നും തമിഴ്‌നാട്ടിലും ഇതേ രീതി തന്നെയാണ് പിന്തുടരുന്നതെന്നും അദ്ദേഹം പറഞ്ഞു.\n‘രാഹുലിനോട് ഒരു കാര്യം ചോദിക്കാനുണ്ട്. ജനാധിപത്യത്തിലാണോ ഹിപ്പോക്രസിയിലാണോ വിശ്വസിക്കുന്നത് എന്നാണ് എനിക്ക് രാഹുല് ഗാന്ധിയോട് ചോദിക്കാനുള്ളത്’, പ്രഹ്ലാദ് പറഞ്ഞു.\nട്രാക്ടര് ആക്ടര് ആകാനാണ് രാഹുല് ശ്രമിക്കുന്നതെന്നും രാഷ്ട്രീയമെന്നാല് അധികാരം നേടാനുള്ളത് മാത്രമോ, ചിലരുമായി അവിടെയും ഇവിടെയും സഖ്യം സ്ഥാപിക്കാനോ മാത്രമുള്ളതല്ലെന്നും പ്രഹ്ലാദ് പറഞ്ഞു.\nഅതേസമയം ശബരിമല വിഷയം കോണ്‍ഗ്രസ് വിവാദമാക്കുന്നത് വോട്ട് ലക്ഷ്യംവെച്ചാണെന്നും പ്രഹ്‌ളാദ് പറഞ്ഞു. ജനവികാരം എന്താണെന്ന് കോണ്‍ഗ്രസിനറിയില്ലെന്നും മുസ്‌ലിം മതവിഭാഗക്കാരെ തൃപ്തിപ്പെടുത്താന് മാത്രമാണ് അവര് ശ്രമിക്കുന്നതെന്നും പ്രഹ്ലാദ് ജോഷി പറഞ്ഞു.\nContent Highlights: Union Minister Prahlad Joshi Slams LDF and UDF Tie


ഉപരോധമൊഴിഞ്ഞ് ഖത്തര്; എക്സ്പോ ആരവം; ലോകകപ്പ് വരവ്; ഗള്‍ഫിന്റെ വര്‍ഷം | gulf | ghathar expo | Gulf News | News from Middle East | Manorama News\nഉപരോധമൊഴിഞ്ഞ് ഖത്തര്; എക്സ്പോ ആരവം; ലോകകപ്പ് വരവ്; ഗള്‍ഫിന്റെ വര്‍ഷം\nസ്വന്തം ലേഖകൻ January 01, 2022 09:42 PM IST\nഗൾഫ് നാടുകൾക്ക് 2021 പ്രതീക്ഷയുടെ വർഷമായിരുന്നു. കോവിഡ് അതിജീവനം ആദ്യം സാധ്യമാക്കിയെന്നതായിരുന്നു പ്രതീക്ഷയുടെ പ്രധാനകാരണം. സൌദി അടക്കം നാലു രാജ്യങ്ങളുടെ ഖത്തർ ഉപരോധം അവസാനിപ്പിച്ചു. ദുബായ് രാജ്യാന്തര എക്സ്പോയ്ക്ക് തുടക്കമായി. അങ്ങനെ പ്രതീക്ഷയുടെ കാഴ്ചകളായിരുന്നു ഗൾഫ് മേഖല 2021 ൽ കണ്ടത്. പ്രവാസലോകത്തെ ആ കാഴ്ചകൾ ഒറ്റനോട്ടത്തിൽ കാണാം... പ്രത്യേകപരിപാടി ഗൾഫ് 2021 ലേക്ക് സ്വാഗതം.\nഖത്തർ ഉപരോധം അവസാനിപ്പിക്കുന്നുവെന്ന പ്രഖ്യാപനമായിരുന്നു 2021 ൻറെ ആദ്യ വാരത്തിൽ ഗൾഫിൽ നിന്നും കേട്ടത്. അംഗരാജ്യങ്ങൾക്കു മാത്രമല്ല പ്രവാസിമലയാളികൾക്കടക്കം പ്രതീക്ഷനൽകുന്ന വാർത്തയായിരുന്നു അത്. 2021 ജനുവരി ആദ്യവാരം സൌദിയിലെ അൽ ഉലയിൽ നടന്ന ജിസിസി ഉച്ചകോടിയിലായിരുന്നു ഗൾഫ് പ്രതിസന്ധിക്ക് വിരാമമിട്ട അന്തിമതീരുമാനമുണ്ടായത്. ഇനി ജിസിസി ഒറ്റക്കെട്ടായി മുന്നോട്ടുനീങ്ങുമെന്ന തീരുമാനം 2021 ലെ ഏറ്റവും പ്രതീക്ഷ നൽകുന്ന പ്രഖ്യാപനമായിരുന്നു.\nആധുനിക ഗൾഫ് രൂപമെടുത്തശേഷമുള്ള ഏറ്റവും വലിയ, ഏറ്റവും നീണ്ട പ്രതിസന്ധിക്കു വിരാമം. അതായിരുന്നു 2021 ൻറെ തുടക്കത്തിൽ, ജനുവരി അഞ്ചിനു അൽ ഉലയിൽ ചേർന്ന ജി.സി.സി ഉച്ചകോടിയിൽ നിന്നും ലോകം കേട്ട സന്തോഷവാർത്ത. അങ്ങനെ മൂന്നരവർഷം നീണ്ട ഖത്തർ ഉപരോധത്തിന് പരിസമാപ്തിയായി. സൗദിഅറേബ്യ, യുഎഇ, ബഹ്റൈൻ, ഈജിപ്ത് എന്നീ രാജ്യങ്ങൾ 2017 ജൂൺ അഞ്ചിനാണ് ഖത്തറിനെതിരെ ഉപരോധം ഏർപ്പെടുത്തിയത്. ഗൾഫ് പ്രതിസന്ധി അവസാനിച്ചതായും ഖത്തറുമായുള്ള നയതന്ത്രബന്ധമടക്കമുള്ളവ പുനഃസ്ഥാപിച്ചതായും സൗദി വിദേശകാര്യമന്ത്രി ഫൈസൽബിൻ ഫർഹാനാണ് ലോകത്തെ അറിയിച്ചത്.\nഏറെ ആകാംക്ഷാഭരിതമായിരുന്നു അൽ ഉല ഉച്ചകോടിയിലേക്കുള്ള ചുവടുവയ്പ്പുകൾ. ഉപരോധം അവസാനിപ്പിക്കാനുള്ള കുവൈത്തിൻറേയും അമേരിക്കയുടേയും മധ്യസ്ഥനീക്കങ്ങൾ ഫലം കാണുന്നുവെന്ന സൂചനയുണ്ടായത് 2020 ൻറെ അവസാനകാലത്താണ്. കുവൈത്ത് മധ്യസ്ഥത വഹിച്ചു. ഒടുവിൽ 2021 ജനുവരി നാലിന് രാത്രിയോടെ ഖത്തറും സൌദിയുമായുള്ള കര,ആകാശ,സമുദ്ര അതിർത്തികളെല്ലാം തുറക്കുന്നതായി കുവൈത്ത് പ്രഖ്യാപിച്ചു.തൊട്ടടുത്തദിവസം നടക്കാനിരുന്ന ഉച്ചകോടിക്ക് മുൻപ് ആദ്യ മഞ്ഞുരുകൽ. മേഖലയുടെ ശ്രദ്ധാകേന്ദ്രമായി മാറുകയായിരുന്നു സൌദിയുടെ വടക്കുപടിഞ്ഞാറൻ നഗരമായ അൽ ഉല. പൈതൃകനഗരമായ അൽ ഉലയിലേക്ക് ജനുവരി അഞ്ചിനു ഉച്ചയോടെ ഗൾഫ് രാജ്യങ്ങളുടെ ഭരണാധികാരികൾ എത്തിതുടങ്ങി. മൂന്നരവർഷത്തെ ഇടവേളയ്ക്കുശേഷം ഖത്തർ അമീറിൻറെ വിമാനം സൌദിമണ്ണിൽ തൊട്ടു. വിമാനത്താവളത്തിൽ കാത്തുനിന്ന സൌദി കിരീടാവകാശി മുഹമ്മദ് ബിൻ സൽമാൻ മുന്നോട്ട് വന്ന് ആലിംഗനങ്ങളോടെ അമീറിനെ സ്വീകരിച്ചു. ഉപരോധവും ഭിന്നതകളും നിറഞ്ഞ ഇന്നലെകൾക്ക് വിട.\nഭീകരപ്രവർത്തനങ്ങളേയും സംഘടനകളേയും പ്രോത്സാഹിപ്പിക്കുന്നു എന്നതടക്കമുള്ള ആരോപണങ്ങളുന്നയിച്ചായിരുന്നു ഖത്തറിനെതിരെ ഉപരോധം പ്രഖ്യാപിച്ചത്. എന്നാൽ മൂന്നരവർഷം പിന്നിടുമ്പോൾ എല്ലാ ആരോപണങ്ങൾക്കും ഭിന്നതകൾക്കും മുകളിലാണ് ഐക്യ ജിസിസി എന്ന പ്രഖ്യാപനമാണ് അൽ ഉലയിൽ നിന്നുയർന്നുകേട്ടത്. ഉപരോധം അവസാനിച്ചതോടെ ഖത്തറുമായുള്ള നയതന്ത്ര ബന്ധങ്ങൾ സൌദിയടക്കം രാജ്യങ്ങൾ പുനഃരാരംഭിച്ചു. ഗതാഗത, വ്യാപാരവിലക്കുകളും ഒഴിവായി.\nപ്രതീക്ഷയുടെ വർഷമായി തുടങ്ങിയ 2021 കടന്നുപോകുമ്പോൾ ഉപരോധത്തിനു മുൻപുണ്ടായിരുന്ന സൌഹൃദബന്ധത്തിലേക്ക് ഗൾഫ് രാജ്യങ്ങൾ വീണ്ടുമെത്തിയിരിക്കുന്നു. കോവിഡ് കാലത്ത് ആ സഹകരണം കൂടുതൽ ശക്തമായി. നിയമങ്ങളിലും നിലപാടുകളിലുമൊക്കെ ഒരുമിച്ചു നീങ്ങാനുള്ള എല്ലാ സാഹചര്യങ്ങളും പ്രയോജനപ്പെടുത്തി മുന്നേറുകയെന്ന നയമാണ് ആറു ഗൾഫ് രാജ്യങ്ങളും സ്വീകരിച്ചുപോരുന്നത്.


Saudi oil production: സൗദിയുടെ എണ്ണ ഉത്പാദനം പൂർവ്വ സ്ഥിതിയിലേക്ക് - oil prices drop sharply as saudi output seen returning to normal | Samayam Malayalam\noil prices drop sharply as saudi output seen returning to normal\nസൗദിയുടെ എണ്ണ ഉത്പാദനം പൂർവ്വ സ്ഥിതിയിലേക്ക്\nSamayam Malayalam | Updated: 18 Sep 2019, 10:20:00 PM\nഭീകരാക്രമണത്തിനു പിന്നാലെ സൗദിയുടെ എണ്ണ ഉത്പാദനം പകുതിയോളം കുറഞ്ഞിരുന്നു. ഭീകരാക്രമണം ഉണ്ടായതിനു മുമ്പ് എന്തായിരുന്നോ ആ നിലയിലേക്ക് എത്തിയെന്ന് മന്ത്രി.\nദുബായ്: ഡ്രോൺ ആക്രമണത്തെത്തുടർന്ന് എണ്ണ ഉത്പാദനം ഭാഗികമായി നിർത്തിവെച്ച അരാംകോ എണ്ണ കമ്പനിയുടെ പ്രവർത്തനവും എണ്ണ വിതരണവും ചൊവ്വാഴ്ച രാത്രിയോടെ പൂർവ്വ സ്ഥിതിയിലായതായി സൗദി ഊർജ്ജകാര്യ മന്ത്രി റിയാദിൽ പറഞ്ഞു. ഭീകരാക്രമണം ഉണ്ടാകുന്നതിനു മുമ്പ് എന്തായിരുന്നോ ആ നിലയിലേക്ക് കാര്യങ്ങൾ തിരിച്ചെത്തിയതായി അബ്ദുൾ അസീസ് ബിൻ സൽമാൻ രാജകുമാരൻ വാർത്താ സമ്മേളനത്തിൽ പറഞ്ഞു.\nശനിയാഴ്ച പുലർച്ചെയാണ് സൗദിയുടെ എണ്ണ ഉത്പാദന കേന്ദ്രത്തിനെതിരെ ആക്രമണം നടന്നത്. ദിവസവും ഏഴ് ലക്ഷം വീപ്പ അസംസ്കൃത എണ്ണ ശേഖരിക്കുന്ന കേന്ദ്രമാണിത്. ആക്രണത്തോടെ എണ്ണ ഉത്പാദനം പകുതിയായി കുറഞ്ഞു. ലോകത്തിൽ ഏറ്റവും കൂടുതൽ എണ്ണ ഉദ്പാദിപ്പിക്കുന്ന സൗദി കഴിഞ്ഞ നാല് ദിവസമായി ഇതിന്റെ പകുതിയോളം എണ്ണ മാത്രമാണ് വിപണിയിലെത്തിച്ചത്. ശരാശരി മുപ്പത് ലക്ഷം വീപ്പ എണ്ണയുടെ കുറവാണ് ഉണ്ടായത്.\nഅരാംകോയിൽ ഭീകരാക്രമണം ഉണ്ടായതിനെത്തുടർന്ന് തിങ്കളാഴ്ച ഉയർന്ന എണ്ണ വിലയിൽ അൽപ്പം കുറവ് രേഖപ്പെടുത്തിയിട്ടുണ്ട്. അബ്ദുൾ അസീസ് രാജകുമാരന്റെ പ്രസ്താവന എത്തിയതിനു പിന്നാലെ എണ്ണവിലയിൽ വീണ്ടും കുറവ് രേഖപ്പെടുത്തി.\nദിവസവും 98 ലക്ഷം വീപ്പയാണ് സൗദി ഉത്പാദിപ്പിക്കുന്നത്. ഈമാസം അവസാനത്തോടെ 1.1 കോടി വീപ്പയായി സൗദിയുടെ എണ്ണ ഉത്പാദനം ഉയരുമെന്ന് ഊർജ്ജ മന്ത്രി വ്യക്തമാക്കി. തങ്ങളുടെ ഇടപാടുകാർക്കെല്ലാം അവരുടെ ആവശ്യത്തിനനുസരിച്ച് എണ്ണ നൽകാൻ സൗദി സജ്ജമാണെന്നും സൗദി വ്യക്തമാക്കി.\nലൈബീരിയയിൽ സ്കൂളിന് തീപിടിച്ച് 23 കുട്ടികൾ കൊല്ലപ്പെട്ടുആര്‍ട്ടിക്കിള് ഷോ\nസൗദി എണ്ണ ഉത്പാദനം സൗദി Saudi oil production Saudi Oil Saudi\nWeb Title : oil prices drop sharply as saudi output seen returning to normal


അധികാരികളുടെ അനാസ്ഥ: വയനാട്ടിലെ ഏക ഹെലിപാഡ് നശിക്കുന്നു; അടിയന്തര നടപടി വേണമെന്ന് ആവശ്യം | The only helipad in Wayanad is destroyed - Malayalam Oneindia\nഅധികാരികളുടെ അനാസ്ഥ: വയനാട്ടിലെ ഏക ഹെലിപാഡ് നശിക്കുന്നു; അടിയന്തര നടപടി വേണമെന്ന് ആവശ്യം\nUpdated: Mon, Nov 5, 2018, 21:03 [IST]\nസുല്‍ത്താന്‍ബത്തേരി: സുല്‍ത്താന്‍ബത്തേരി കുപ്പാടിയിലെ വയനാട്ടിലെ ഏക ഹെലിപ്പാഡ് അധികൃതരുടെ അനാസ്ഥമൂലം നശിക്കുന്നു. പ്രധാനമന്ത്രി മുതല് നിരവധി വി ഐ പികള് വയനാട്ടിലിറങ്ങിയ ഹെലിപ്പാടായിരുന്നു ഇത്. ജില്ലയിലെത്താറുള്ള വി ഐ പികളെല്ലാം ഇറങ്ങിയിരുന്ന ഹെലിപാഡാണ് ഇപ്പോള് നശിച്ചുകൊണ്ടിരിക്കുന്നത്. ബത്തേരിയിലെ പ്രശസ്ത കോളജായ സെന്റ്‌മേരീസ് കോളജിനോട് അനുബന്ധിച്ചാണ് ഹെലിപ്പാട് സ്ഥിതി ചെയ്യുന്നത്. ലോക്സഭാ തിരഞ്ഞെടുപ്പ് : സീറ്റുകളില് കോണ്‍ഗ്രസ്- എന്‍സിപി ധാരണ, കോണ്‍ഗ്രസിന് 24 സീറ്റ്!\nനിലവില് പൊട്ടിപ്പൊളിഞ്ഞ അവസ്ഥയില് കിടക്കുന്ന ഹെലിപാഡ് അറ്റകുറ്റപ്പണി നടത്താനും മറ്റും അധികൃതര് തയ്യാറാകുന്നില്ലെന്നതാണ് വാസ്തവം. വാസ്തവത്തില് സംരക്ഷിതമേഖലയാക്കി മാറ്റിയിടേണ്ടതാണ് ഈ ഹെലിപ്പാട് സ്ഥിതി ചെയ്യുന്ന സ്ഥലം. എന്നാല് യാതൊരു വിധ സംരക്ഷണവും ഏര്‍പ്പെടുത്താത്തത് മൂലം സാമൂഹ്യവിരുദ്ധരുടെ താവളമായി ഈ പ്രദേശം മാറി കഴിഞ്ഞു. ഹെലിപ്പാടിനോട് അനുബന്ധിച്ച് ഒരു സ്റ്റേജും ഉണ്ടായിരുന്നു. ഇതും അധികൃതരുടെ അനാസ്ഥമൂലം നശിച്ചുകൊണ്ടിരിക്കുകയാണ്.\nപതിറ്റാണ്ടുകള്‍ക്ക് മുമ്പ് വയനാട്ടിലെത്തുന്ന വി ഐ പികള് അതേ സ്റ്റേജില് വെച്ച് തന്നെയായിരുന്നു പ്രസംഗവും മറ്റും നടത്തിയിരുന്നത്. പിന്നീട് ഇറങ്ങാന് മാത്രമായി ഹെലിപാഡിനെ ഉപയോഗിച്ചു. ഇവിടെ നിന്നും കാറ് മാര്‍ഗം സ്വീകരണവേദികളിലേക്കും മറ്റും പോകുന്ന അവസ്ഥയായി. 34 വര്‍ഷം മുമ്പാണ് സുല്‍ത്താന്‍ബത്തേരിയിലെ കുപ്പാടിയില് ഹെലിപ്പാഡ് നിര്‍മ്മിക്കുന്നത്. ഹെലികോപ്റ്ററിനും മറ്റുമിറങ്ങാന് വേറൊരു സ്ഥലമില്ലാതിരുന്ന വയനാട്ടില് ഹെലിപാഡ് വന്നതോടെ നിരവധി വി ഐ പികള് ജില്ലയിലെത്താന് തുടങ്ങി.\nഏറ്റവുമൊടുവില് കേരളം കണ്ട ഏറ്റവും വലിയ പ്രളയത്തില് മുങ്ങിയ വയനാട്ടില് രക്ഷാപ്രവര്‍ത്തനങ്ങള്‍ക്കും മറ്റുമെത്തിയ ഹെലികോപ്റ്റര് ഇറങ്ങിയതും ഈ ഹെലിപാഡിലായിരുന്നു. നിലവില് ഡ്രൈവിംഗ് ടെസ്റ്റും മറ്റും നടത്തുന്നത് ഈ പ്രദേശത്താണ്. അതുകൊണ്ട് തന്നെ ഡ്രൈവിംഗ് സ്‌കൂളുകള് വാഹനപരിശീലനത്തിനായി ഈ സ്ഥലമാണ് ഉപയോഗിച്ചുവരുന്നത്. ഇതും ഹെലിപാഡിന്റെ തകര്‍ച്ചക്കിടയാക്കിയിട്ടുണ്ട്.\nരാത്രിയായാല് സാമൂഹ്യവിരുദ്ധരുടെ അഴിഞ്ഞാട്ട കേന്ദ്രമായ ഇവിടെ മദ്യകുപ്പികളുടെയും, നിരോധിത പാന്‍മസാലകളുടെ കവറുകളുടെയും മറ്റും കൂമ്പാരമാണ്. റവന്യൂവകുപ്പിനാണ് യഥാര്‍ത്ഥത്തില് ഹെലിപ്പാഡിന്റെ സംരക്ഷണച്ചുമതല. സംരക്ഷണഭിത്തി, സൂചനാബോര്‍ഡ് തുടങ്ങിയവ സ്ഥാപിച്ചുകൊണ്ട് അടിയന്തരമായി ജില്ലയിലെ ഏക ഹെലിപ്പാഡ് സംരക്ഷിക്കണമെന്ന ആവശ്യമാണ് ഉയരുന്നത്.\nThe only helipad in Wayanad is destroyed


പ്ലാസ്റ്റിക് നാപ്കിനുകളെ പുകഴ്ത്താന് വരട്ടെ, ആര്‍ത്തവം വില്‍പ്പനച്ചരക്കാക്കുന്ന കോര്‍പറേറ്റുകള്\nSat Jun 23 2018 10:11:25 GMT+0530 (IST)\nGuest Author| Updated On: 2017-07-17 10:11:58.0 | Location : കൊച്ചി\nഒരു സ്ത്രീക്ക് 40 വര്‍ഷം വരെ ആര്‍ത്തവമുണ്ടാകും. 40 വര്‍ഷം ആര്‍ത്തവമുണ്ടാവുന്ന ഒരു സ്ത്രീ 6000 നാപ്കിനുകള് ഉപയോഗിക്കുന്നുണ്ട്. 36 മില്ല്യണ് സ്ത്രീകള് 40 വര്‍ഷം കൊണ്ട് പുറന്തള്ളുന്നത് ഭീമമായ സാനിറ്ററി നാപ്കിന് മാലിന്യമാണ്. മാലിന്യമെന്ന് പറയാനുള്ള കാരണം സാനിറ്ററി നാപ്കിനുകള് 90 ശതമാനവും പ്ലാസ്റ്റിക് ആണ് എന്നതിനാലാണ്. ജംഷീന മുല്ലപ്പാട്ട് എഴുതുന്നു\nസാനിറ്ററി നാപ്കിനുകള്‍ക്ക് നികുതി ഈടാക്കും എന്ന പുതിയ ജി എസ് ടി അറിയിപ്പോടെയാണ് ഒരു ഇടവേളയ്ക്കു ശേഷം നവമാധ്യമങ്ങളില് ആര്‍ത്തവവുമായി ബന്ധപ്പെട്ട ചര്‍ച്ചകള് സജീവമാവുന്നത്. ജി. എസ്. ടി. നടപ്പാക്കുന്നതു വരെ നാപ്കിനുകള്‍ക്കു നികുതി ഈടാക്കിയിരുന്നില്ല. നികുതി വരുന്നതോടുകൂടി 12 ശതമാനം അധികം വില നല്‍കേണ്ടിവരും. ഒരു സ്ത്രീയുടെ ആര്‍ത്തവ ആയുസ്സില് വലിയൊരു തുക നാപ്കിനുകള്‍ക്ക മാറ്റിവെക്കേണ്ടിവരും എന്നത് ഒരു സാമ്പത്തിക പ്രശ്‌നം എന്നതിനപ്പുറത്തേക്കു ഒരു സാമൂഹികപ്രശ്‌നം കൂടിയാണ്. സ്ത്രീയുടെ ജൈവികതക്ക് മേലുള്ള നികുതി പിരിക്കല് മുലക്കരം ഏര്‍പ്പെടുത്തിയ ഫ്യൂഡല് മനോഘടനയില് നിന്നും ഒട്ടും വ്യത്യസ്തമല്ല. നാപ്കിനുകള്‍ക്കു വില വര്‍ദ്ധിച്ചു എന്ന് പ്രതിഷേധ സ്വരം ഉയര്‍ത്തുന്ന സുഹൃത്തുക്കളോട് ചില കാര്യങ്ങള് പറയട്ടെ.\nആദ്യകാലഘട്ടങ്ങളില് ആര്‍ത്തവസമയത്തെ രക്തം ശേഖരിക്കാന് തുണിയോ മരത്തോലോ മണ്ണോ ആയിരുന്നു സ്ത്രീകള് ഉപയോഗിച്ചിരുന്നത്. കാലത്തിന്റെ 'വളര്‍ച്ച'ക്കനുസരിച്ച് ഇപ്പോള് അത് സാനിറ്ററി നാപ്കിനുകളില് എത്തിനില്‍ക്കുന്നു. ഇന്ത്യയില് പ്രധാനമായും മൂന്ന് കമ്പനികളാണ് സാനിറ്ററി നാപ്കിനുകളുടെ നിര്‍മ്മാണ രംഗത്തുള്ളത്. പ്രൊട്ടക്ടര് ആന്റ് ഗാംമ്പിള് ഇന്ത്യ, ജോണ്‍സണ് ആന്റ് ജോണ്‍സണ്, ഹിന്ദുസ്ഥാന് യൂണിലിവര്. കോടികളാണ് ഇവര് പരസ്യങ്ങള്‍ക്കുവേണ്ടി ചെലവാക്കുന്നത്. ഏകദേശം 30 രൂപക്ക് മുകളിലാണ് 8 പാഡിന്റെ കിറ്റിന് കമ്പനികള് ഈടാക്കുന്നത്. ഇത് ഭയങ്കര കൊള്ളയാണ്. 10 രൂപക്ക് 8 പാഡുകള് വിറ്റാല് പോലും കമ്പനികള്‍ക്ക് ലാഭമാണ്. വന് കോര്‍പ്പറേറ്റ് ലോബി തന്നെ ഇതിന്റെ പിറകിലുണ്ട്.\nനമ്മുടെ ക്യാമ്പസുകളില് സയന്‍സില് ഗവേഷണം ചെയ്യുന്ന വിദ്യാര്‍ഥികള് സാനിറ്ററി നാപ്കിനുകള് ഉണ്ടാക്കുന്ന പാരിസ്ഥിതിക, സാമൂഹ്യ, ആരോഗ്യ, സാമ്പത്തിക പ്രശ്‌നങ്ങളെക്കുറിച്ച് ഒരു കുറിപ്പ് പോലും എഴുതാന് തയ്യാറല്ല. അതിന് പ്രധാന കാരണം ഇന്ത്യയിലെ ഒട്ടുമിക്ക ക്യാമ്പസുകളിലെയും സയന്‍സ് ഗവേഷണങ്ങള്‍ക്ക് ഫെല്ലോഷിപ്പ് നല്‍കുന്നത് ഈ സ്ഥാപനങ്ങളാണ് എന്നതാണ്. കേന്ദ്ര സര്‍ക്കാരിന്റെ പദ്ധതികളായ 'സ്വച്ഛ് ഭാരത് മിഷന്', 'ബേഠി ബച്ചാവോ, ബേഠി പഠാവോ' തുടങ്ങിയ പദ്ധതികള് സാനിറ്ററി നാപ്കിനുകളെ പ്രോത്സാഹിപ്പിക്കുന്നുണ്ട്. ഇക്കാര്യത്തില് ഒരു വിവരവുമില്ലാത്തവരാണ് അധികാരത്തിലുള്ളത്. ഇവരെപ്പോലെ നമ്മുടെ നാട്ടിലെ ഗൈനക്കോളജിസ്റ്റുകളും നഴ്‌സുമാരും സാനിറ്ററി നാപ്കിനുകള് ഉണ്ടാക്കുന്ന പ്രത്യാഘാതങ്ങളെക്കുറിച്ച് അന്ധരാണ്. സ്വാതന്ത്ര്യത്തിന്റെയും സൗകര്യത്തിന്റെയും പേരുപറഞ്ഞ് പരസ്യങ്ങള് മറ്റ് പല യാഥാര്‍ത്ഥ്യങ്ങളും മൂടിവയ്ക്കുന്നു. മറ്റൊരു പ്രധാനകാര്യം, വിപണിയില് കിട്ടുന്ന ഒരൊറ്റ സാനിറ്ററി പാഡുകളിലും ഹെല്‍ത്ത് ലേബല് (ആരോഗ്യ പ്രശ്‌നങ്ങളെക്കുറിച്ചുള്ള മുന്നറിയിപ്പ്) ഇല്ല എന്നതാണ്.\nഡൗണ് ടു എര്‍ത്ത് മാസികയുടെ കണക്കുപ്രകാരം ഇന്ത്യന് സ്ത്രീ ജനസംഖ്യയുടെ (300 മില്ല്യണ്) 12 ശതമാനം, അതായത് 36 മില്യണ് ആര്‍ത്തവമുള്ള സ്ത്രീകള് സാനിറ്ററി നാപ്കിനുകള് ഉപയോഗിക്കുന്നുണ്ട്. ഇത് പഴയ കണക്കാണ്, ഇപ്പോള് മാറ്റം വന്നിട്ടുണ്ട്. 'നാഷണല് സര്‍വ്വേ സ്റ്റാറ്റിസ്റ്റിക്‌സ്' പറയുന്നത് ഇന്ത്യയില് നഗരപ്രദേശങ്ങളില് 77 ശതമാനം സ്ത്രീകളും ഗ്രാമപ്രദേശങ്ങളില് 55 ശതമാനം സ്ത്രീകളും സാനിറ്ററി നാപ്കിനുകള് ഉപയോഗിക്കുന്നുണ്ട് എന്നാണ്. ഒരു സ്ത്രീക്ക് 40 വര്‍ഷം വരെ ആര്‍ത്തവമുണ്ടാകും. 40 വര്‍ഷം ആര്‍ത്തവമുണ്ടാവുന്ന ഒരു സ്ത്രീ 6000 നാപ്കിനുകള് ഉപയോഗിക്കുന്നുണ്ട്. 36 മില്ല്യണ് സ്ത്രീകള് 40 വര്‍ഷം കൊണ്ട് പുറന്തള്ളുന്നത് ഭീമമായ സാനിറ്ററി നാപ്കിന് മാലിന്യമാണ്. മാലിന്യമെന്ന് പറയാനുള്ള കാരണം സാനിറ്ററി നാപ്കിനുകള് 90 ശതമാനവും പ്ലാസ്റ്റിക് ആണ് എന്നതിനാലാണ്. ഒരിക്കലും നശിക്കാത്തവ. ആര്‍ത്തവ രക്തം കളഞ്ഞ് ഇവ പുനഃരുപയോഗിക്കാനും സാധിക്കില്ല. അതായത് നമ്മുടെ സ്ത്രീകള് ഓരോ മാസവും പുറന്തള്ളുന്നത് വലിയ തോതിലുള്ള മാലിന്യമാണെന്ന് സാരം.\nആദ്യമൊക്കെ കോര്‍പ്പറേറ്റുകള് അവകാശപ്പെട്ടിരുന്നത് നാപ്കിനുകളില് കോട്ടണ് 'വുഡ് പള്‍പ്പ്' മാത്രമാണ് ഉപയോഗിക്കുന്നത് എന്നാണ്. 2010 ഓടെ മനസ്സിലാക്കാന് സാധിച്ചത് നാപ്കിനുകളിലെ ഏറ്റവും ആദ്യത്തെ പാളി പൂര്‍ണ്ണമായും പ്ലാസ്റ്റിക് കൊണ്ട് നിര്‍മ്മിച്ചതും ഉള്ളില് പഞ്ഞിപോലെ കാണുന്നത് വുഡ് പള്‍പ്പില് സൂപ്പര് അബ്‌സോര്‍ബന്റ് പോളിമേസ് (എസ്എപി) മിക്‌സ് ചെയ്തതും ആണെന്നാണ്. (എസ്.എ.പി എന്നുവെച്ചാല് പ്ലാസ്റ്റിക് അടിസ്ഥാനമായുള്ള ഒരു ജെല് ആണ്. അത് സ്രവണത്തെ ഉപരിതലത്തില് നിന്നും പാഡിന്റെ അടിത്തട്ടിലേക്ക് വലിച്ചെടുക്കുന്നു. ലീക്ക് പ്രൂഫ് ആയിട്ടുള്ള ഒന്ന്). പരസ്പരം വേര്‍തിരിക്കാനാവാത്ത വസ്തുക്കളുടെ നിര്‍മ്മിതിയാണിത്. പ്ലാസ്റ്റിക്, മരത്തിന്റെ പള്‍പ്പ്, സ്രവം വലിച്ചെടുക്കുന്ന സൂപ്പര് അബ്‌സോര്‍ബെന്റ് ജെല് എന്നീ അസംസ്‌കൃത വസ്തുക്കളുടെ മിശ്രിതമാണ് നാപ്കിനുകള്.\nഅസംസ്‌കൃത വസ്തുക്കള് ഉത്പന്നമായി രൂപാന്തരം വരുത്തണമെങ്കില് ക്ലോറിന് കൊണ്ടുള്ള ബ്ലീച്ചിങ് അത്യന്താപേക്ഷിതമാണ്. അതിനാല് ത്തന്നെ ഡയോക്‌സിന്, ഫ്യൂറാനുകള് എന്നീ അതിമാരക വിഷവസ്തുക്കള് സാനിറ്ററി നാപ്കിനുകളില് അടങ്ങിയിരിക്കുന്നു. അതായത് നാപ്കിനുകളുടെ മാലിന്യം നശിപ്പിക്കാന് ഒന്നുകില് കുഴിച്ചിടണം അല്ലെങ്കില് കത്തിക്കണം. കുഴിച്ചിടുകയാണെങ്കില് ഡയോക്‌സിനുകള് മണ്ണില് കലര്‍ന്ന് അത് വെള്ളത്തിലെത്താനുള്ള സാധ്യതയുണ്ട്. ഇനി കത്തിക്കുകയാണെങ്കില് 300 ഡിഗ്രിക്ക് മുകളില് ഇന്‍സിനറേറ്ററുകളില് ഇട്ടുവേണം കത്തിക്കാന്. ഡോക്ടര്‍മാരുടെ സംഘടനയായ ഐ.എം.എയുടെ പാലക്കാട് മലമ്പുഴയിലെ യൂണിറ്റില് (ഇമേജ്) മാത്രമാണ് നിലവില് ഇന്‍സിനറേറ്ററുകള് ഉള്ളത്. ഇവിടെയാവട്ടെ വര്‍ഷങ്ങള് പഴക്കമുള്ള ആശുപത്രി മാലിന്യങ്ങള് കത്തിക്കാന് കെട്ടിക്കിടക്കുകയാണ്. മലമ്പുഴ ഡാമിനോട് ചേര്‍ന്ന് പ്രവര്‍ത്തിക്കുന്ന ഈ ഇന്‍സിനറേറ്ററിനെതിരെ തദ്ദേശീയര് സമരത്തിലുമാണ്.\nവീടുകളിലും ഹോസ്റ്റലുകളിലും സ്ത്രീകള് ചെയ്യുന്നത് പാഡുകള് കൂട്ടമായിട്ട് കത്തിക്കുകയാണ്. ഇവ കത്തുമ്പോള് ഡയോക്‌സിനുകള് പുറത്ത് വരും. ഇത് മാരകമായ വായു മലിനീകരണത്തിന് കാരണമാക്കും. അതുമല്ലെങ്കില് വീടുകളില് നിന്നുള്ള മാലിന്യത്തിന്റെ കൂടെ സാനിറ്ററി പാഡുകളും പുറന്തള്ളുന്നു. മാലിന്യം ശേഖരിക്കുന്ന തൊഴിലാളികള് മാലിന്യങ്ങള് കൈകൊണ്ടാണ് തരംതിരിക്കുക. സാനിറ്ററി പാഡുകളില് കൈകൊണ്ട് സ്പര്‍ശിക്കുമ്പോള് അതില് അടങ്ങിയിട്ടുള്ള ഇകോളി ബാക്ടീരിയ, സാല്‍മോനെല്ല, സ്റ്റഫിലോ കോക്കസ് എച്ച് ഐ വി, പാത്തോജന്‍സ് തുടങ്ങിയ സൂക്ഷ്മാണുക്കള് ശരീരത്തില് പ്രവേശിക്കാന് സാധ്യതയുണ്ട്. മാലിന്യങ്ങള് കത്തിക്കാതെ ശാസ്ത്രീയമായി സംസ്‌കരിക്കാനുള്ള നിയമങ്ങള് നിലനില്‍ക്കുന്നുണ്ടെങ്കിലും ബന്ധപ്പെട്ട ഡിപ്പാര്‍ട്ട്‌മെന്റുകള് സാനിറ്ററി നാപ്കിനുകളുടെ കാര്യത്തില് ഒന്നും ചെയ്യുന്നില്ല എന്നതാണ് അവസ്ഥ.\nകേരളത്തില് കൂണുപോലെ മുളച്ചുപൊന്തുന്ന ഫെര്‍ട്ടിലിറ്റി സെന്ററുകളില് എത്തുന്നവരില് ചെറിയൊരു ശതമാനം സ്ത്രീകള് നാപ്കിനുകള് ഉപയോഗിച്ചതുകൊണ്ടുള്ള ആരോഗ്യപ്രശ്‌നങ്ങള് ഉള്ളവരാണ്. ജനിക്കുന്ന തലമുറകള്‍ക്ക് ഡയോക്‌സിന് മൂലമുണ്ടാവുന്ന ആരോഗ്യപ്രശ്‌നങ്ങള് ഉണ്ടാകില്ലാ എന്നൊന്നും പറയാന് കഴിയില്ല. കൂടാതെ അധികസമയം പാഡ് ഉപയോഗിക്കുന്നത് ഗര്‍ഭാശയ രോഗങ്ങള്‍ക്കും കാന്‍സറിന് വരെയും കാരണമാകും. ഒന്നാലോചിച്ചുനോക്കൂ, ശരിക്കും മനുഷ്യാവകാശ ലംഘനമല്ലേ ഇവിടെ നടക്കുന്നത്. ഒരു സ്ത്രീ ഉപയോഗിക്കുന്ന സാനിറ്ററി നാപ്കിന്റെ ദൂഷ്യഫലങ്ങള് അറിയാന് ആ സ്ത്രീയെ 20 വര്‍ഷത്തേക്ക് പരീക്ഷണവസ്തുവാക്കണം. ഒരു വ്യക്തിയുടെ ആരോഗ്യത്തെ എത്ര ഭീകരമായാണ് കോര്‍പ്പറേറ്റ് കമ്പനികള് കൊള്ളയടിക്കുന്നത്. ഇത് സാമൂഹിക നീതിക്ക് എതിരാണ്. ശരിക്കും സ്ത്രീയ്ക്കു മേലുള്ള കോര്‍പ്പറേറ്റ് ബലപ്രയോഗമാണിത്. ഇത് തകര്‍ക്കാന് പ്രാദേശിക സമ്പദ്‌വ്യവസ്ഥ വിപുലപ്പെടുത്തുന്നതിലൂടെ മാത്രമേ സാധിക്കൂ. അതായതു നമുക്ക് ബദലുകള് വേണം. കോര്‍പറേറ്റ് ഉല്‍പ്പന്നങ്ങള് സജീവമാവുന്നതിനു മുന്‍പ് നമ്മുടെ സ്ത്രീകള് ഉപയോഗി ച്ചിരുന്നത് തുണികള് ആയിരുന്നു. തീര്‍ച്ചയായും ആ കാലഘട്ടത്തെ ആരോഗ്യത്തെ നമ്മുക്ക് തിരിച്ചുപിടിക്കേണ്ടതുണ്ട്. കേരളത്തില് മൂന്നോ നാലോ കൂട്ടായ്മകള് തുണികൊണ്ടുള്ള പാഡുകള് ഉണ്ടാക്കുന്നുണ്ട്. പക്ഷേ അത് മാര്‍ക്കറ്റില് എത്തിക്കാന് വളരെ ബുദ്ധിമുട്ടാണ്. കാരണം പ്ലാസ്റ്റിക് പാഡുകളുടെ പരസ്യങ്ങള് സ്ത്രീകളിലുണ്ടാക്കിയിരിക്കുന്ന സ്വാധീനത്തെ മറികടക്കാന് പ്രയാസമാണ്.\n3000 രൂപ കൊടുത്താല് തുണികൊണ്ടുള്ള എക്കോ-ഫെമ്മിയുടെ 15 പാഡുകളുടെ കിറ്റ് കിട്ടും. അത് അഞ്ച് വര്‍ഷം വരെ ഉപയോഗിക്കാം. അതായത് കമ്പനികളുടെ ഉത്പന്നങ്ങള് വാങ്ങാന് മൂന്ന് വര്‍ഷം ചെലവാക്കുന്ന പണം മതി ഇത് വാങ്ങാന്. ഇതില് വണ്‍ടൈം ഇന്‍വെസ്റ്റ്‌മെന്റ് കൂടുതലാണ്. എന്നാലും ആരോഗ്യത്തോടെ ജീവിക്കാമല്ലോ. പരിസ്ഥിതിയേയും നശിപ്പിക്കേണ്ട. ഇപ്പോഴും ജനങ്ങള് ഒരു സാംസ്‌കാരിക പ്രശ്‌നമായിട്ടാണ് ആര്‍ത്തവത്തെ കാണുന്നത്. ഈ മനോഭാവവും മാറണം. ശരിക്കും ഇതൊരു ജൈവീക പ്രക്രിയയാണ്. ഇതിനിടയിലും സുരക്ഷിതമായ, സ്ഥായിയായ ആര്‍ത്തവകാലം സ്ത്രീകള്‍ക്ക് ഉണ്ടാവണമെന്ന് ശബ്ദിക്കാനും ബദലുകള് അവതരിപ്പിക്കുന്നതിനും ചില കൂട്ടായ്മകള് രംഗത്തെത്തിയിട്ടുണ്ട്. പോണ്ടിച്ചേരിയിലെ എക്കോ-ഫെമ്മ എന്ന കൂട്ടായ്മ 'സ്ഥായിയായ ആര്‍ത്തവം' എന്നതില് ഇന്ത്യയില് ക്യാംപയിനുകള് നടത്തുന്നുണ്ട്. കൂടെ തുണി കൊണ്ടുള്ള പാഡുകളുടെ നിര്‍മ്മാണവും വിതരണവും നടത്തുന്നു. കേരളത്തില് സസ്റ്റെയ്‌നബ്ള് മെന്‍സ്‌ട്രേഷന് കേരള കളക്ടീവ് എന്നുള്ള കൂട്ടായ്മ നാപ്കിനുകളുടെ ആരോഗ്യപ്രശ്‌നത്തെ കുറിച്ചും സാമൂഹികപ്രശ്‌നത്തെ കുറിച്ചും സജീവമായി ചര്‍ച്ച ചെയ്യുന്നുണ്ട്.\nകോടികള് ചെലവിട്ട് ഭീമമായ കൊള്ളലാഭം കൊയ്യുന്ന വിസ്പര്, സ്റ്റേ ഫ്രീ പോലുള്ള ഉത്പന്നങ്ങള് പരിസ്ഥിതിയേയും സ്ത്രീകളുടെ ആരോഗ്യത്തേയും നശിപ്പിക്കാന് തുടങ്ങിയിട്ട് വര്‍ഷങ്ങളായി. ഉത്പന്നങ്ങള് പുറത്തിറക്കുന്നവര്‍ക്ക് അതിന്റെ മാലിന്യങ്ങള് എങ്ങിനെ നശിപ്പിക്കണം എന്നതിനെക്കുറിച്ച് ഒരു ധാരണയുമില്ല. ഈ നാപ്കിനുകളുടെ ഉപയോഗത്തിലൂടെ കാന്‍സര്, ഗര്‍ഭാശയ രോഗങ്ങള് മുതലായവ ഉണ്ടായിട്ടും എന്തുകൊണ്ടോ സ്ത്രീകള് വീണ്ടും ഇതേ ബ്രാന്റുകള് തന്നെ ഉപയോഗിക്കുന്നു. ഈ കുത്തകകളെ തകര്‍ക്കാന് ഒരു മാര്‍ഗ്ഗമേയുള്ളൂ, ഇവിടെ ബദലുകള് ഉണ്ടാവണം. ആര്‍ത്തവത്തെക്കുറിച്ചുള്ള മിഥ്യാ കാഴ്ചപ്പാടുകള് മാറണം.


മമതാ ബാനര്‍ജി സിപിഎമ്മുമായി അടുക്കുന്നു; ബിജെപിയെ ഭയന്ന് സഖ്യമുണ്ടാക്കുമോ? | Mamata Banerjee moving closer to CPM - Malayalam Oneindia\nമമതാ ബാനര്‍ജി സിപിഎമ്മുമായി അടുക്കുന്നു; ബിജെപിയെ ഭയന്ന് സഖ്യമുണ്ടാക്കുമോ?\nUpdated: Thu, Mar 8, 2018, 9:44 [IST]\nകൊല്‍ക്കത്ത: ഒരുകാലത്ത് പശ്ചിമ ബംഗാളില് കടുത്ത ശത്രുക്കളായിരുന്ന തൃണമൂല് കോണ്‍ഗ്രസും സിപിഎമ്മും അടുക്കുന്നതായി റിപ്പോര്‍ട്ട്. അടുത്തകാലത്ത് മമതാ ബാനര്‍ജി നടത്തിയ പരാമര്‍ശങ്ങളാണ് ഇക്കാര്യം വ്യക്തമാക്കുന്നത്. മാത്രമല്ല, കഴിഞ്ഞദിവസം സിപിഎം നേതാവ് ബുദ്ധദേവ് ഭട്ടാചാര്യയ്ക്ക് മമത പിറന്നാള് ആശംസിച്ചത് മഞ്ഞുരുകുന്നതായി സൂചിപ്പിക്കുന്നു.\n്ത്രിപുര നിയമസഭാ തെരഞ്ഞെടുപ്പില് സിപിഎമ്മിന്റെ പരാജയത്തിന്റെ മുഖ്യ ഉത്തരവാദി കോണ്‍ഗ്രസ് ആണെന്നാണ് മമത ആരോപിക്കുന്നത്. കോണ്‍ഗ്രസ് നേതാക്കള് കൂട്ടത്തോടെ ബിജെപിയില് ചേര്‍ന്നത് ത്രിപുരയില് ബിജെപിക്ക് ജീവന് നല്‍കിയെന്ന് മമത പറയുമ്പോള് സിപിഎമ്മിനെതിരെ കാര്യമായ വിമര്‍ശിച്ചില്ല.\nകഴിഞ്ഞദിവസം ലെനിന് പ്രതിമ തകര്‍ത്തപ്പോഴും ശക്തമായ പ്രതികരണവുമായെത്തിയ നേതാവാണ് മമത. സിപിഎമ്മിനെതിരായ ശത്രുത മാറ്റിവെക്കുന്നതായിപ്പോലും അവര് സൂചിപ്പിച്ചു. രാജ്യത്ത് സംഘപരിവാര് എല്ലാ സംസ്ഥാനങ്ങളിലും പിടിമുറുക്കുന്നുണ്ടെന്നും ദേശീയതലത്തില് സഖ്യം വേണമെന്നും മമത നിരന്തരം ആവശ്യപ്പെടുന്നുമുണ്ട്.\nബംഗാളില് സിപിഎമ്മിനെ മറികടന്ന് ബിജെപി മുന്നില് കയറുന്നതും ആശങ്കയോടെയാണ് അവര് നോക്കിക്കാണുന്നത്. കോണ്‍ഗ്രസുമായോ സിപിഎമ്മുമായോ രാജ്യത്തെ മറ്റു കക്ഷികളുമായോ സഖ്യമുണ്ടാക്കുന്നതില് മമതയ്ക്ക് എതിര്‍പ്പില്ല. മുഖ്യശത്രു ബിജെപിയാണെന്നും അവര് തുറന്നുപറഞ്ഞിട്ടുണ്ട്. മമതാ ബാനര്‍ജിയെ പ്രധാനമന്ത്രി സ്ഥാനാര്‍ഥിയാക്കി മഹാസഖ്യം വേണമെന്ന ആവശ്യം പലകോണുകളില് നിന്നും പുറത്തുവന്നുകൊണ്ടിരിക്കെ സിപിഎമ്മുമായി അവര് അടുക്കുന്നത് ബിജെപിക്ക് ആശങ്കയുണ്ടാക്കുന്നതാണ്.\nmamata banerjee cpm സിപിഎം ബിജെപി മമതാ ബാനര്‍ജി കോണ്‍ഗ്രസ് പശ്ചിമ ബംഗാള്\nMamata Banerjee moving closer to CPM


കെവിന്റെ കൊലപാതകം പുനരാവിഷ്‌കരിക്കാന് അന്വേഷണസംഘം ആലോചിക്കുന്നതായി സൂചന \nഹോം Punalur കെവിന്റെ കൊലപാതകം പുനരാവിഷ്‌കരിക്കാന് അന്വേഷണസംഘം ആലോചിക്കുന്നതായി സൂചന\nകെവിന്റെ കൊലപാതകം പുനരാവിഷ്‌കരിക്കാന് അന്വേഷണസംഘം ആലോചിക്കുന്നതായി സൂചന\nശനിയാഴ്‌ച, ജൂൺ 02, 2018\nപ്രണയ വിവാഹത്തെ തുടര്‍ന്ന് ഭാര്യ വീട്ടുകാര് ക്രൂരമായ കൊലപ്പെടുത്തിയ കെവിന്റെ കൊലപാതകം പുനരാവിഷ്‌ക്കരിക്കാന് പ്രത്യേക അന്വേഷണസംഘം ആലോചിക്കുന്നതായി അറിവ് കിട്ടി. കസ്റ്റഡിയിലുള്ള മുഖ്യപ്രതി ഷാനു ചാക്കോയെയും സംഘത്തെയും ഇന്ന് ചാലിയക്കരയിലും തെന്മലയിലും കൊണ്ട് വന്ന് തെളിവെടുക്കുമെന്നാണ് സൂചന.\nഷാനുവിന്റ മൊഴിയും മുഖ്യസാക്ഷി അനീഷ് ആദ്യം നല്‍കിയ മൊഴിയും തമ്മില് പൊരുത്തക്കേടില്ല. എന്നാല് കെവിന് ഷാനുവിന്റെ കാറില് നിന്നും രക്ഷപ്പെട്ടു എന്ന് പറഞ്ഞ ശേഷം എന്താണ് സംഭവിച്ചതെന്നതിന് ഇപ്പോഴും വ്യക്തതയില്ല. അതിനാലാണ് ശനിയാഴ്ച രാത്രിയും ഞായറാഴ്ച പുലര്‍ച്ചെയും നടന്ന സംഭവങ്ങള് പൊലീസ് പുനരാവിഷ്‌ക്കരിക്കാന് ആലോചിക്കുന്നത്.\nപ്രതികളുടെ തെളിവെടുപ്പ് പൂര്‍ത്തിയാകുന്നതിനൊപ്പമായിരിക്കും ഈ നടപടികളും. അഞ്ച് പേര് കൂടി പിടിയിലായതോടെ കേസില് അറസ്റ്റിലായവരുടെ എണ്ണം 14 ആയി. ഒളിവില് കഴിയുന്ന നീനുവിന്റ അമ്മ രഹ്നയ്ക്കായുള്ള തെരച്ചില് പൊലീസ് ഊര്‍ജ്ജിതമാക്കിയിട്ടുണ്ട്.


കതിരൂർ മനോജ് വധം - വിക്കിപീഡിയ\nകതിരൂർ മനോജ് വധം\nകൊല ചെയ്യപ്പെട്ട കതിരൂർ മനോജ്\nആർ.എസ്.എസ് കണ്ണൂർ ജില്ലാ ശാരീരിക് ശിക്ഷൺ പ്രമുഖ് ആയിരുന്ന കതിരൂർ മനോജിനെ ബോംബെറിഞ്ഞശേഷം വെട്ടിക്കൊലപ്പെടുത്തിയ സംഭവം ആണ് കതിരൂർ മനോജ് വധം. 2014 സപ്തംബർ ഒന്നിനാണ് മനോജ് കൊല്ലപ്പെടുന്നത്. 40 വയസ്സായിരുന്നു മനോജിന്. ബോംബെറിഞ്ഞ് ഭീകരാന്തരീക്ഷം സൃഷ്ടിച്ച് മനോജിനെ വാഹനത്തിൽ നിന്നും വലിച്ചിറക്കി വടിവാളിനു വെട്ടിക്കൊലപ്പെടുത്തുകയായിരുന്നു പ്രതികൾ ചെയ്തത്. ഈ സംഭവത്തിൽ കണ്ണൂർ ജില്ലാ സെക്രട്ടറിയായ പി. ജയരാജനെ കേസിൽ 25-ആം പ്രതിയാക്കി ചേർത്തു. കൊലപാതകം, വധശ്രമം, ഗൂഢാലോചന എന്നിവയ്ക്കുപുറമെ യു.എ.പി.എ. അനുസരിച്ചുള്ള ദേശവിരുദ്ധക്കുറ്റം എന്നിവയാണ് പ്രതികൾക്കെതിരെ ചുമത്തിയിരിക്കുന്നത്.\nസെപ്റ്റംബർ 2-ന് അന്വേഷണം എഡിജിപി പി.എ. അനന്തകൃഷ്ണന്റെ നേതൃത്വത്തിൽ പ്രത്യേക അന്വേഷണ സംഘത്തെ ഏൽപ്പിച്ചു. പ്രതികളായ കതിരൂർ സ്വദേശിയായ വിക്രമൻ, വിഡിയോ ഗ്രാഫറായ എ. ജിതിൻ എന്നിവരെ അന്വേഷണ സംഘം തിരിച്ചറിഞ്ഞു. സെപ്റ്റംബർ 11-ന് കേസിലെ ഒന്നാം പ്രതിയായ വിക്രമൻ കണ്ണൂർ ഒന്നാം ക്ലാസ് മജിസ്ട്രേറ്റ് കോടതിയിൽ കീഴടങ്ങി. കുറ്റകൃത്യത്തിൽ നിയമവിരുദ്ധ പ്രവർത്തന നിരോധന നിയമം (യു.എ.പി.എ.) ചുമത്തി. ഒന്നാം പ്രതി വിക്രമനെ രക്ഷപെടാൻ സഹായിച്ചു എന്ന കുറ്റത്തിനു കതിരൂർ സ്വദേശിയും സി.പി.എം. പാട്യം സോഷ്യൽ സർവ്വീസ് സൊസൈറ്റിയുടെ സെക്രട്ടറിയുമായ സി. പ്രകാശനെ സെപ്റ്റംബർ 15-ന് അറസ്റ്റ് ചെയ്തു.\nനിലവിൽ ക്രൈംബ്രാഞ്ച് അന്വേഷണം നടത്തിക്കൊണ്ടിരുന്ന കേസ് സിബിഐയ്ക്കു വിട്ടുകൊണ്ടുള്ള വിജ്ഞാപനം സംസ്ഥാനസർക്കാർ പുറത്തിറക്കിയതിനെത്തുടർന്ന് കേസ് സി.ബി.ഐ. ഏറ്റെടുത്തു. ഡിജിപിയുടെ നിർദ്ദേശപ്രകാരമാണ് സർക്കാർ വിജ്ഞാപനം പുറത്തിറക്കിയത്. 2014 സെപ്റ്റംബർ 28-നാണ് കേസ് ഏറ്റെടുക്കാൻ തയ്യാറാണെന്ന് കേന്ദ്ര പഴ്സണൽ മന്ത്രാലയത്തെ സി.ബി.ഐ അറിയിച്ചത്. തുടർന്ന് ഒക്ടോബർ 28-നാണ് കേസ് അന്വേഷണം സി.ബി.ഐ. ഏറ്റെടുത്തുകൊണ്ടുള്ള അറിയിപ്പു വന്നത്. മുൻ തീരുമാനപ്രകാരം തന്നെ യുഎപിഎ ഉൾപ്പെടെയുള്ള കുറ്റങ്ങൾ ചുമത്തി കേസ് തിരുവനന്തപുരം സിബിഐ പ്രത്യേക കോടതിയിൽ എഫ്.ഐ.ആർ. സമർപ്പിച്ചു. കേസ് രജിസ്റ്റർ ചെയ്ത് ക്രൈംബ്രാഞ്ചിൽ നിന്നും ഫയൽ ഏറ്റുവാങ്ങിയതായി അറിയിച്ചുകൊണ്ട് 2014 നവംബർ 7-ന് സിബിഐ പ്രിൻസിപ്പൽ സെഷൻസ് കോടതിയിൽ റിപ്പോർട്ട് ചെയ്തു. 2014 ഡിസംബർ 18-ന് എറണാകുളം ചീഫ് ജുഡീഷ്യൽ മജിസ്ട്രേറ്റ് കോടതിയിലുള്ള കേസ് ഫയലുകൾ തലശ്ശേരി സെഷൻസ് കോടതിക്ക് കൈമാറാൻ ഹൈക്കോടതി ഉത്തരവിട്ടു.\n2015 ജനുവരി ഏഴിനു സി.പി.എം. ലോക്കൽ കമ്മിറ്റി അംഗം കിഴക്കേ കതിരൂർ പി.പി. രാമചന്ദ്രനെ അറസ്റ്റ് ചെയ്യുകയും മറ്റൊരു പ്രതിയായ ദേശാഭിമാനി ജീവനക്കാരൻ ബക്കളം കൃഷ്ണനെതിരെ ജാമ്യമില്ലാ വാറന്റ് പുറപ്പെടുവിച്ചു. തുടർന്ന് മാർച്ച് 12-നാണ് തലശ്ശേരി പ്രിൻസിപ്പൽ സെഷൻസ് കോടതിയിൽ സിബിഐ കുറ്റപത്രം സമർപ്പിച്ചത്. പി. ജയരാജനെ 15 വർഷം മുൻപ് കൊലപ്പെടുത്താൻ ശ്രമിച്ചതിനു പ്രതികാരമായാണ് മനോജിനെ വധിച്ചതെന്ന് കുറ്റപത്രത്തിൽ ആരോപണം ഉന്നയിച്ചു. ചോദ്യം ചെയ്യലിനായി തിരുവനന്തപുരം സിബിഐ ഓഫീസിൽ എത്തിച്ചേരാൻ ആവശ്യപ്പെട്ടുകൊണ്ട് ജയരാജന് മേയ് 27-ന് സിബിഐ നോട്ടീസ് നൽകി. പിന്നീട് ജൂൺ 2-ന് ജയരാജനെ5മണിക്കൂർ സമയത്തോളം ചോദ്യം ചെയ്തു.\nജൂൺ 18-ആം തിയതി മൂന്നാം പ്രതി സി. പ്രകാശൻ, പതിനൊന്നാം പ്രതി ചപ്പാരപ്പടവ് സ്വദേശി കൃഷ്ണൻ, പന്ത്രണ്ടാം പ്രതി എ. രാമചന്ദ്രൻ എന്നിവർക്ക് ഹൈക്കോടതി ജാമ്യം നൽകി. കേസ് എറണാകുളം സിബിഐ കോടതിയിൽ നിന്നും തലശ്ശേരി പ്രിൻസിപ്പൽ സെഷൻസ് കോടതിയിലേക്ക് മാറ്റാനുള്ള ഹൈക്കോടതി ഉത്തരവിനെതിരെ 2015 ജൂലൈ 9-ന് സിബിഐ സുപ്രീം കോടതിയിൽ ഹർജി നൽകി. ജൂല പത്താം തിയതി പി. ജയരാജൻ ആദ്യമായി തലശ്ശേരി പ്രിൻസിപ്പൽ സെഷൻസ് കോടതിയിൽ മുൻ‌കൂർ ജാമ്യത്തിനായുള്ള ഹർജി ഫയൽ ചെയ്തു. എന്നാൽ ജൂലൈ 24-ന് ഈ ഹർജി തലശേരി കോടതി തള്ളി. 28-ആം തിയതി മറ്റൊരു പ്രതിയായ സിപിഎം പയ്യന്നൂർ ഏരിയാ സെക്രട്ടറി ടി.ഐ. മധുസൂദനൻ കോടതിയിൽ നേരിട്ട് കീഴടങ്ങി\nജൂലൈ 13-ആം തിയതി ചികിത്സാവശ്യത്തിനായി കണ്ണൂർ ജില്ലാ സെക്രട്ടറി സ്ഥാനത്തു നിന്നും അവധിയെടുത്ത ജയരാജൻ അതേ മാസം 29-ആം തിയതി തിരികെ പ്രവേശിച്ചു. 2016 ജനുവരി 10-ന് ചോദ്യം ചെയ്യലിനു ഹാജരാകാൻ ആവശ്യപ്പെട്ട് സിബിഐ വീണ്ടും ജയരാജനു നോട്ടീസ് നൽകി. എന്നാൽ പിറ്റേ ദിവസം തന്നെ ജയരാജൻ മുൻകൂർ ജാമ്യത്തിനായി ഹർജി ഫയൽ ചെയ്തു. എന്നാൽ, ജനുവരി 19-ന് ഹർജി സ്വീകരിച്ച പ്രിൻസിപ്പൽ സെഷൻസ് ജഡ്ജി വി.ജി. അനിൽകുമാർ അപേക്ഷ തള്ളിയതിനെത്തുടർന്ന് ജയരാജനെ വീണ്ടും ആശുപത്രിയിൽ പ്രവേശിപ്പിച്ചു. മനോജ് വധക്കേസിലെ പ്രധാന സൂത്രധാരൻ ജയരാജനാണെന്ന് വ്യക്തമാക്കിയും 25-ആം പ്രതിയാക്കിയും ജനുവരി 21-ന് സിബിഐ തലശേരി കോടതിയിൽ റിപ്പോർട്ട് സമർപ്പിച്ചു. എന്നാൽ ഈ ഹർജിയും കോടതി ജനുവരി 30-ന് കോടതി തള്ളി.\n2016 ഫെബ്രുവരി 10-ന് കേസ് ഡയറി ഹാജരാക്കാൻ ഹൈക്കോടതി നിർദ്ദേശം നൽകി. വീണ്ടും ഫെബ്രുവരി ഒന്നിനു ജയരാജൻ ഹൈക്കോടതിയിൽ മുൻകൂർ ജാമ്യഹർജി നൽകി. ഈ ഹർജി അതേ മാസം 10-ആം തിയതി ഹൈക്കോടതി തള്ളി. അതേ തുടർന്ന് പരിയാരം മെഡിക്കൽ കോളേജിൽ ചികിത്സയിലായിരുന്ന ജയരാജൻ പിറ്റേ ദിവസം തലശേരി സെഷൻ കോടതിയിൽ കീഴടങ്ങി. തുടർന്ന് ഇദ്ദേഹത്തെ മാർച്ച് 11 വരെ റിമാൻഡ് ചെയ്തു എന്നാൽ കണ്ണൂർ സെൻട്രൽ ജയിൽ എത്തിച്ച ജയരാജനെ ആരോഗ്യനില മോശമായി എന്ന കാരണത്താൽ വിദഗ്ദ്ധ ചികിത്സയ്ക്കായി പെരിയാരം മെഡിക്കൽ കോളേജിൽ പ്രവേശിപ്പിച്ചു. പിന്നീട് കോഴിക്കോട് മെഡിക്കൽ കോളേജിൽ പ്രവേശിപ്പിക്കാൻ ജയിൽ അധികൃതർ തീരുമാനിച്ചിരുന്നെങ്കിലും അവസാനം നിമിഷം ആഭ്യന്തരവകുപ്പ് ഇടപെട്ട് ഈ നീക്കം മരവിപ്പിച്ചു. എന്നാൽ, പരിയാരം മെഡിക്കൽ കോളജിനു സർക്കാർ നൽകാനുള്ള പണം നൽകാതിരുന്നതിനാലാണ് ജയരാജനെ ഡിസ്ചാർജ് ചെയ്യാത്തതെന്നും തുക അടച്ചാൽ മാത്രമെ ഡിസ്ചാർജ് നൽകൂ എന്നും ആശുപത്രി അധികൃതർ നിർബന്ധം പിടിച്ചു. തുടർന്ന് ഫെബ്രുവരി 15-ന് കുടിശ്ശികത്തു അടച്ച് ഡിസ്ചാർജ് വാങ്ങി ജയരാജനെ കോഴിക്കോട് മെഡിക്കൽ കോളജിലേക്ക് മാറ്റി.\nവധക്കേസിലെ ബുദ്ധികേന്ദ്രം ജയരാജനാണെന്നും കേസിൽ അദ്ദേഹത്തിനു നേരിട്ട് പങ്കുണ്ടെന്നും സിബിഐ കോടതിയിൽ സമർപ്പിച്ച റിപ്പോർട്ടിൽ പരാമർശിച്ചിട്ടുണ്ട്. കൂടാതെ മറ്റു നിരവധി കൊലപാതകങ്ങളിലും ജയരാജന് പങ്കുണ്ടെന്ന പരാമർശവും ഈ റിപ്പോർട്ടിലുണ്ട്. സിബിഐ അറസ്റ്റ് ഉണ്ടാകുന്നതിന് മുമ്പാണ് ജയരാജൻ കോടതിയിൽ കീഴടങ്ങിയത്. കേസിൽ 25-ആം പ്രതിയാണ് ജയരാജൻ. വധക്കേസിൽ ഗൂഢാലോചന നടത്തിയതിൽ ജയരാജനെതിരെ സിബിഐയ്ക്ക് തെളിവ് ലഭിച്ചതിനാലാണ് അദ്ദേഹത്തെ പ്രതി ചേർത്തത്. ജയരാജൻ സമർപ്പിച്ച മുൻകൂർ ജാമ്യ ഹർജി2പ്രാവശ്യം കോടതി തളളിയിരുന്നു. തീവ്രവാദ പ്രവർത്തന നിരോധന നിയമ (യു.എ.പി.എ.) പ്രകാരം ഗൂഢാലോചനയ്ക്കാണ് ജയരാജനെ പ്രതിയാക്കിയിരിക്കുന്നത്.\nഎന്നാൽ കോടതിയിൽ ഹാജരായ ദിവസം തന്നെ ജയരാജനെ പരിശോധിച്ച ജയിലിലെ ഡോക്ടർമാർ അദ്ദേഹത്തിനു ഗുരുതരമായ ആരോഗ്യപ്രശ്നങ്ങളുണ്ടെന്നും അതിനാൽ ഉടൻ മെഡിക്കൽ കോളേജിൽ അഡ്മിറ്റ് ചെയ്യണമെന്നും ആവശ്യപ്പെട്ടതിനെത്തുടർന്ന് അദ്ദേഹത്തെ മെഡിക്കൽ കോളേജിലേക്ക് മാറ്റി.\nജയരാജനെ പരിയാരം മെഡിക്കൽ കോളേജിലേക്ക് മാറ്റാനായി വൈദ്യപരിശോധനാ റിപ്പോർട്ട് തിരുത്തിയെന്നുള്ള രേഖ ഫെബ്രുവരി 16-ന് പുറത്തായിരുന്നു. കണ്ണൂർ ജില്ലാ ആശുപത്രിയിൽ നിന്ന് നൽകിയ മെഡിക്കൽ റിപ്പോർട്ടിലാണ് ഈ തിരുത്തലുള്ളത്. പിന്നീട് കണ്ണൂർ സെൻട്രൽ ജയിൽ സൂപ്രണ്ടിൽ നിന്ന് ഇത് സി.ബി.ഐ. കസ്റ്റഡിയിലെടുത്തു. വിദഗ്ദ്ധ പരിശോധനയ്ക്കായി കോഴിക്കോട് മെഡിക്കൽ കോളേജിലേക്ക് മാറ്റണം എന്നായിരുന്നു റിപ്പോർട്ടിൽ ആദ്യം എഴുതിയിരുന്നത്. എന്നാൽ ഈ ഭാഗം വെട്ടിത്തിരുത്തി ഹൈയർ കാർഡിയാക് സെന്ററിലേക്ക് മാറ്റണമെന്ന് എഴുതിച്ചേർത്തതായി രേഖയിൽ നിന്നും സിബിഐ മനസ്സിലാക്കി. ഇത് ജയരാജനെ പരിയാരം മെഡിക്കൽ കോളേജിൽ പ്രവേശിപ്പിക്കാനായി നടത്തിയ ആസൂത്രിതമായ നീക്കമാണെന്നാണ് സി.ബി.ഐ. വിലയിരുത്തുന്നത്.\nകോഴിക്കോട് മെഡിക്കൽ കോളേജിൽ ചികിത്സയിലായിരുന്ന ജയരാജനെ മെച്ചപ്പെട്ട ചികിത്സ ആവശ്യമുണ്ടെന്ന് കണ്ടെത്തിയതിനാൽ തിരുവനന്തപുരം ശ്രീചിത്രയിലേക്ക് മാറ്റിയിരുന്നു. പിന്നീട് മാർച്ച് 2-ന് ഇദ്ദേഹത്തെ തിരികെ കോഴിക്കോട് മെഡിക്കൽ കോളേജിൽ പ്രവേശിപ്പിച്ചു. തുടർന്ന് മാർച്ച് 8-ന് ജയരാജനെ കണ്ണൂർ സെൻട്രൽ ജയിലിലും പ്രവേശിപ്പിച്ചു. കോടതിയുടെ അനുമതി പ്രകാരം മാർച്ച് 9,10,11 തീയതികളിലായി മൂന്നു ദിവസം ജയരാജനെ ജയിൽ സൂപ്രണ്ടിന്റെ സാന്നിദ്ധ്യത്തിൽ ചോദ്യം ചെയ്തു. ഇതിൽ നിന്നും വിവരങ്ങളൊന്നും ലഭിക്കാത്തതിനെത്തുടർന്ന് ജയരാജനെ നുണപരിശോധനയ്ക്ക് വിധേയനാക്കണമെന്ന് സിബിഐ ആവശ്യപ്പെട്ടെങ്കിലും ജയരാജൻ അതിനു തയ്യാറായില്ല.\nവിക്രമൻ - 1-ആം പ്രതി, കണ്ണൂർ ഒന്നാം ക്ലാസ് മജിസ്ട്രേറ്റ് കോടതിയിൽ സെപ്റ്റംബർ 11-ന് കീഴടങ്ങി\nദേശാഭിമാനി കണ്ണൂർ ഓഫീസിലെ സർക്കുലേഷൻ ജീവനക്കാരൻ കടമ്പേരിയിലെ പൊക്കന്റെ മകൻ അറപ്പയിൽ കൃഷ്ണൻ (42) - 11-ആം പ്രതി\nമുൻ കതിരൂർ പഞ്ചായത്ത് അംഗവും കിഴക്കെ കതിരൂരിലെ മുച്ചിറി രാമച്ചൻ എന്ന രാമചന്ദ്രൻ (52) - 12-ആം പ്രതി\nകിഴക്കെ കതിരൂർ ബ്രഹ്മാവ്മുക്കിലെ രാഘവന്റെ മകൻ കണ്ണോത്ത് മനോജ് എന്ന നായ്ക്കുട്ടി മനു (40) - 15-ആം പ്രതി\nകിഴക്കെ കതിരൂർ ബ്രഹ്മമാവ് മുക്കിലെ ഗോവിന്ദന്റെ മകൻ മീത്തലെ വാണിയോത്ത് ഷാബിത്ത് (30) - 16-ആം പ്രതി\nപി. ജയരാജൻ - 25-ആം പ്രതി\nജിതേഷ് - തലശ്ശേരി കോടതിയിൽ 2014 ഒക്ടോബർ 13-ന് കീഴടങ്ങി\nസജിത്ത് - തലശ്ശേരി കോടതിയിൽ 2014 ഒക്ടോബർ 13-ന് കീഴടങ്ങി\nകൊലപാതകം നടന്ന് മണിക്കൂറുകൾക്കകം ''കാത്തിരുന്ന വാർത്ത'' യെന്ന് ജയരാജന്റെ മകൻ ജെയിൻ രാജ് അന്ന് ഫേസ്ബുക്കിൽ കുറിച്ചത് ഏറെ വിവാദമായിരുന്നു.\n↑ "കതിരൂർ മനോജ് വധം: രണ്ടു പ്രതികൾ കൂടി കീഴടങ്ങി". ഡൂൾ ന്യൂസ്. ശേഖരിച്ചത് 17 ഫെബ്രുവരി 2016.\n↑ 2.0 2.1 2.2 2.3 2.4 2.5 "മനോജ് വധം :ഏറ്റവും ഒടുവിൽ പ്രതി ചേർക്കപ്പെട്ടത് ജയരാജൻ, കേസിന്റെ നാൾ വഴി, മനോരമ ദിനപത്രം, 2016 ഫെബ്രുവരി 13, കൊച്ചി എഡിഷൻ, പേജ്25". മനോരമ ദിനപത്രം. ശേഖരിച്ചത് 13 ഫെബ്രുവരി 2016.\n↑ 3.0 3.1 "കതിരൂർ മനോജ് വധം: സർക്കാർ വിജ്ഞാപനമിറക്കി". ദീപിക. ശേഖരിച്ചത് 12 ഫെബ്രുവരി 2016.\n↑ "പി. ജയരാജന് മുൻകൂർ ജാമ്യമില്ല; യു.എ.പി.എ നിലനിൽക്കും". മാധ്യമം. ശേഖരിച്ചത് 12 ഫെബ്രുവരി 2016.\n↑ "ജയരാജൻ ആംബുലൻസിൽ കോടതിയിലെത്തി കീഴടങ്ങി, മാർച്ച് 11വരെ റിമാൻഡ് ചെയ്തു". കേരളകൗമുദി. ശേഖരിച്ചത് 12 ഫെബ്രുവരി 2016.\n↑ "ജയരാജൻ പരിയാരത്തു തന്നെ തുടരും; മെഡിക്കൽ കോളജിലേക്ക് മാറ്റാനുള്ള നീക്കം ഒഴിവാക്കി". മനോരമ ഓൺലൈൻ. ശേഖരിച്ചത് 14 ഫെബ്രുവരി 2016.\n↑ "തടവുകാരുടെ കുടിശ്ശിക 97,000 രൂപ സർക്കാർ അടച്ചു, ജയരാജനെ ഡിസ്ചാർജ് ചെയ്തു". മനോരമ ഓൺലൈൻ. ശേഖരിച്ചത് 15 ഫെബ്രുവരി 2016.\n↑ 8.0 8.1 8.2 "പി ജയരാജൻ കീഴടങ്ങാൻ കോടതിയിലെത്തി". ദി റിപ്പോർട്ടർ. ശേഖരിച്ചത് 12 ഫെബ്രുവരി 2016.\n↑ "കതിരൂർ മനോജ് വധം : പി ജയരാജൻ പ്രതി". ജനം ടി.വി. ശേഖരിച്ചത് 12 ഫെബ്രുവരി 2016.\n↑ "പി ജയരാജനു ഗുരുതര ആരോഗ്യ പ്രശ്‌നങ്ങളെന്നു ജില്ലാ ആശുപത്രിയുടെ റിപ്പോർട്ട്; കോടതിയിൽ കീഴടങ്ങിയ നേതാവിനെ പരിയാരം മെഡിക്കൽ കോളേജിലേക്കു മാറ്റും; യുഎപിഎ ഉള്ളതിനാൽ റിമാൻഡ് ചെയ്തത് ഒരു മാസത്തേക്ക്". മറുനാടൻ മലയാളി. ശേഖരിച്ചത് 12 ഫെബ്രുവരി 2016.\n↑ "ജയരാജന് വേണ്ടി തിരുത്തിയ വൈദ്യപരിശോധനാ റിപ്പോർട്ട് പുറത്ത്". മാതൃഭൂമി. ശേഖരിച്ചത് 17 ഫെബ്രുവരി 2016.\n↑ "പി ജയരാജൻ ശ്രീചിത്ര ആസ്പത്രി വിട്ടു; കോഴിക്കോട്ട് മെഡിക്കൽ കോളജിലേക്ക്". ചന്ദ്രിക. മൂലതാളിൽ നിന്നും 13 മാർച്ച് 2016-ന് ആർക്കൈവ് ചെയ്തത്. ശേഖരിച്ചത് 13 മാർച്ച് 2016.\n↑ "നുണപരിശോധനവേണമെന്ന് സിബിഐ; തയ്യാറല്ലെന്ന് പി ജയരാജൻ". വൺ ഇന്ത്യ. മൂലതാളിൽ നിന്നും 13 മാർച്ച് 2016-ന് ആർക്കൈവ് ചെയ്തത്. ശേഖരിച്ചത് 13 മാർച്ച് 2016.\n↑ 14.0 14.1 14.2 14.3 "കതിരൂർ മനോജ് വധം: രണ്ട് പ്രതികളെ കൂടി സി. ബി. ഐ സംഘം അറസ്റ്റ് ചെയ്തു". സുപ്രഭാതം. ശേഖരിച്ചത് 17 ഫെബ്രുവരി 2016.\n"https://ml.wikipedia.org/w/index.php?title=കതിരൂർ_മനോജ്_വധം&oldid=3256840" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 16:49, 11 ഡിസംബർ 2019.


എന്താണ് പകര്‍ച്ചവ്യാധി നിയമം; അറിയാനുള്ളതെല്ലാം ഇ-ബുക്കില്\nSun Jun 20 2021 08:47:27 GMT+0530 (India Standard Time)\nസാധാരണക്കാര്‍ക്ക് ഏറെ ഉപകാരപ്രദമായ പുസ്തകം പൊതുജനങ്ങള്‍ക്ക് സൗജന്യമായി http://www.tinyurl.com/mahamari എന്ന ലിങ്കില്‍നിന്ന് ഈ ഇ-ബുക്ക് ഡൗണ്‍ലോഡ് ചെയ്യാം.\nBSR10 May 2021 8:23 AM GMT\nകണ്ണൂര്: കൊവിഡ് പ്രോട്ടോക്കോള് ലംഘിച്ചതിന് പകര്‍ച്ചവ്യാധി നിയമപ്രകാരം കേസെടുത്തു എന്നു കേള്‍ക്കാറില്ലേ. എന്താണ് ഈ നിയമമെന്ന് അറിയുമോ. ഇതുമാത്രമല്ല, ജില്ലാ ദുരന്തനിവാരണ അതോറിറ്റിയുടെ അധികാരങ്ങള്, കേന്ദ്ര പകര്‍ച്ചവ്യാധി ഓര്‍ഡിനന്‍സ്, തിരുവിതാംകൂര്-കൊച്ചി പൊതുജനാരോഗ്യ നിയമം 1955 തുടങ്ങി നിരവധി നിയമസംബന്ധവും വിജ്ഞാന പ്രദവുമായ വിവരങ്ങളടങ്ങിയ 40 പേജുള്ള ഇ-ബുക്കുമായി രംഗത്തെത്തിയിരിക്കുകയാണ് കണ്ണൂര് സര്‍വകലാശാല സെക്ഷന് ഓഫിസറായ വൈ വിനോദ് കുമാര്. കൊവിഡ് മഹാമാരിയെ പ്രതിരോധിക്കാനുള്ള അടിസ്ഥാന നിയമങ്ങള് പ്രതിപാദിക്കുന്ന പുസ്തകമാണ് കാസര്‍കോട് ജില്ലയിലെ ഉദുമ സ്വദേശിയും നിയമ ബിരുദദാരയുമായ വൈ വിനോദ് കുമാറിന്റെ 'മഹാമാരി-പ്രതിരോധത്തിന്റെ നിയമപാഠങ്ങള്' എന്നത്. സാധാരണക്കാര്‍ക്ക് ഏറെ ഉപകാരപ്രദമായ പുസ്തകം പൊതുജനങ്ങള്‍ക്ക് സൗജന്യമായി http://www.tinyurl.com/mahamari എന്ന ലിങ്കില്‍നിന്ന് ഈ ഇ-ബുക്ക് ഡൗണ്‍ലോഡ് ചെയ്യാം.\nകൊവിഡ് പ്രതിരോധ നിയമങ്ങള് ലളിതമായ ഭാഷയില് സാധാരണക്കാരിലെത്തിക്കുക എന്നതാണ് ഇതുവഴി ലക്ഷ്യമിടുന്നത്. ലോകത്ത് വിവിധ ഭാഗങ്ങളില് ആരോഗ്യ അടിയന്തരാവസ്ഥ പ്രഖ്യാപിച്ച പശ്ചാത്തലത്തില് പൊതുജനങ്ങള് അറിയേണ്ട നിയമങ്ങളെല്ലാം ഇതില് വിശദമായി പ്രതിപാദിച്ചിട്ടുണ്ട്. കൊവിഡ് കാലത്ത് പാലിക്കേണ്ട നിയമങ്ങളും പോലിസ് സ്വീകരിക്കുന്ന നടപടിക്രമങ്ങളും ഇതില് എളുപ്പത്തില് വിശദീകരിച്ചിട്ടുണ്ട്. കണ്ണൂര് സര്‍വകലാശാല വൈസ് ചാന്‍സലര് പ്രഫ. ഗോപിനാഥ് രവീന്ദ്രനാണ് പുസ്തകം ഓണ്‍ലൈനിലൂടെ പ്രകാശനം ചെയ്തത്. എഡിജിപി ഡോ. ബി സന്ധ്യയാണ് പുസ്തകത്തിന്റെ അവതാരിക നിര്‍വഹിച്ചിരിക്കുന്നത്. ഹൈക്കോടതിയില് 10 വര്‍ഷം അഭിഭാഷകനായി പ്രാക്റ്റീസ് ചെയ്ത വിനോദ് കുമാറിന്റെ രണ്ടാമത്തെ പുസ്തകമാണിത്.\nഓര്‍ക്കുക, നിയമത്തെ കുറിച്ചുള്ള അജ്ഞത ശിക്ഷയില്‍നിന്ന് ഒഴിവാകാനുള്ള ഒരു കാരണമല്ല.\nWhat is Epidemic Diseases Act; Everything you need to know in the e-book\nEpidemic Diseases Act e-book പകര്‍ച്ചവ്യാധി നിയമം


'സജീവന്റെ ആത്മഹത്യ കണ്ണുതുറപ്പിക്കുമോ?' ഭൂമി തരം മാറ്റത്തിന് കാത്തുകിടക്കുന്നത് ഒരുലക്ഷത്തിലേറെ അപേക്ഷകള് | sajeevan suicide govt ordered for further enquiry red tapism in kerala\n'സജീവന്റെ ആത്മഹത്യ കണ്ണുതുറപ്പിക്കുമോ?' ഭൂമി തരം മാറ്റത്തിന് കാത്തുകിടക്കുന്നത് ഒരുലക്ഷത്തിലേറെ അപേക്ഷകള്\nകേരളത്തില് ഭൂമി ഇടപാടും അനുബന്ധമായി അനുഭവിക്കുന്ന സാമ്പത്തിക പരാധീനതകളും മൂലം ആത്മഹത്യകള് തുടര്‍ക്കഥയാകുമ്പോള് സര്‍ക്കാര് കണ്ണു തുറക്കുമോ?\n|5 Feb 2022 8:15 AM GMT\nകേരളത്തില് ഭൂമിതരംമാറ്റത്തില് തീരുമാനമാകാതെ നിലയില്ലാക്കയത്തിലാകുന്ന ജീവിതങ്ങള് തുടര്‍ക്കഥയാകുകയാണ്. റവന്യൂ വകുപ്പിന്റെ അനാസ്ഥ മൂലം ഭൂമി തരംമാറ്റി ലഭിക്കാത്തതില് മനംനൊന്ത് മത്സ്യത്തൊഴിലാളി ആത്മഹത്യ ചെയ്ത സംഭവത്തില് അന്വേണത്തിന് ഉത്തരവിട്ടിരിക്കുകയാണ്. ആകെയുള്ള നാല് സെന്റ് ഭൂമി തരംമാറ്റി കിട്ടുന്നതിനായി വില്ലേജ് ഓഫീസ് മുതല് ആര്‍ഡിഒ ഓഫീസ് വരെ ഒന്നര വര്‍ഷം കയറിയിറങ്ങിയിട്ടും തരംമാറ്റി കിട്ടാത്തതില് മനംനൊന്താണ് ആത്മഹത്യയെന്ന് ബന്ധുക്കള് പറഞ്ഞു.\nമരിച്ച സജീവന് എന്നയാളുടെ മൃതദേഹത്തിന്റെ വസ്ത്രത്തിലുണ്ടായിരുന്ന കത്തിലും ഇത്തരത്തില് പരാമര്‍ശമുണ്ടായിരുന്നു. സ്വകാര്യ ചിട്ടി കമ്പനിയില് വീടിന്റെ ആധാരം പണയപ്പെടുത്തി പണം എടുത്തിരുന്നു. അവിടത്തെ കാലാവധി കഴിയാറായപ്പോള് വായ്പയ്ക്ക് മറ്റൊരു ബാങ്കില് അപേക്ഷിക്കാന് തീരുമാനിച്ചു.\nപലരില് നിന്നും കടം വാങ്ങി ചിട്ടി കമ്പനിയില് അടച്ച് ആധാരം തിരികെ വാങ്ങി. ആധാരം ബാങ്കില് പണയത്തിനായി നല്‍കിയപ്പോഴാണ് ഡേറ്റാ ബാങ്കില് നാല് സെന്റ് നിലമായാണ് കിടക്കുന്നതെന്നു കണ്ടത്. നിലം പുരയിടമാക്കി കിട്ടാന് മൂത്തകുന്നം വില്ലേജ് ഓഫീസ് മുതല് പറവൂര് താലൂക്ക് ഓഫീസും ഫോര്‍ട്ട്‌കൊച്ചി ആര്‍ഡിഒ. ഓഫീസും പലവട്ടം കയറിയിറങ്ങി. ഇത് കേരളത്തില് ആദ്യ സംഭവമല്ല. ഭൂമി തരംമാറ്റത്തിന് കാത്തുകിടക്കുന്നത് നിരവധി അപേക്ഷകളാണ്.\nഒരു മെക്കാനിക് ഷോപ്പ് നടത്തി ജീവിക്കുന്ന സാധാരണക്കാരനായ ജയകൃഷ്ണന്റെ കഥ പറഞ്ഞ വിഷ്ണുമോഹന് സംവിധാനം ചെയ്ത മേപ്പടിയാന് എന്ന സിനിമ കൈകാര്യം ചെയ്തത് കേരളത്തിലെ ഭൂമികൈമാറ്റവും അനുബന്ധമായി അനുഭവിക്കേണ്ടി വരുന്ന തലവേദനകളുമാണെന്ന് തന്നെ പറയാം. ചിത്രത്തില് ഉണ്ണിമുകുന്ദന് അവതരിപ്പിക്കുന്ന ജയകൃഷ്ണന് കഥാവസാനം വരെ പോരാടുന്നത് സാധാരണക്കാരന്റെ നീതിക്കു വേണ്ടിയാണ്. സ്വന്തം ഭൂമി വില്‍ക്കാനോ പണയം വയ്ക്കാനോ കഴിയാതെ പെട്ടുപോകുന്ന നിരവധി സാധാരണക്കാരുടെ പ്രശ്‌നങ്ങളിലേക്കാണ് സിനിമ വെളിച്ചം വീശുന്നത്.\nനമ്മുടെ സര്‍ക്കാര് സംവിധാനങ്ങളിലെ കെടുകാര്യസ്ഥതയും അഴിമതിയുമെല്ലാം ചിത്രത്തില് വിഷയമാകുന്നുണ്ട്. സര്‍ക്കാര് ഓഫീസുകള് കയറിയിറങ്ങിയിട്ടുള്ളവര്‍ക്കെല്ലാം ചിത്രം വളരെയേറെ റിലേറ്റ് ചെയ്യാന് സാധിക്കും. ദൈനംദിന ജീവിതത്തില് സര്‍ക്കാര് ഓഫീസുകളില് നിന്നുള്ള നടപടികള്‍ക്ക് എപ്പോഴെങ്കിലും കാലതാമസം നേരിട്ടിട്ടില്ലാത്തവരും ചുരുക്കമായിരിക്കും.\nചുവപ്പുനാടയുടെ കെട്ടുകളഴിയണം !\nഭൂമി തരംമാറ്റത്തിനായി സംസ്ഥാനത്തെ 27 റവന്യു ഡിവിഷന് ഓഫിസുകളിലായി കാത്തുകിടക്കുന്നത് ഒന്നര ലക്ഷത്തോളം അപേക്ഷകള്. വരുംദിവസങ്ങളില് അപേക്ഷ വര്‍ധിക്കുമെന്നാണു റവന്യു അധികൃതര് സൂചനയും നല്‍കുന്നു. കാരണം അത്രയേറെ അപേക്ഷകളാണ് ഡിജിറ്റല് ആയി വന്ന് കുന്നു കൂടുന്നത്. നേരിട്ട് ആര് ഡി ഓഫീസുകളില് സമര്‍പ്പിക്കപ്പെടുന്ന അപേക്ഷകളിലെ പ്രശ്‌നപരിഹാരത്തില് ക്രമക്കേടുകള്‍ക്ക് ഉണ്ടെന്ന പരാതികളെത്തുടര്‍ന്നാണ് പിന്നീട് ഡിജിറ്റല് സംവിധാനങ്ങളിലേക്ക് മാറിയത്.\nഅപേക്ഷകള് പരിശോധിക്കുന്നതും തീര്‍പ്പാക്കുന്നതും ഉള്‍പ്പെടെ നടപടികള് ഒരാഴ്ച മുന്‍പാണ് പൂര്‍ണമായും ഓണ്‍ലൈനായത്. അതിനാല് തന്നെ എത്രത്തോളം അവ സാധാരണക്കാര്‍ക്ക് സ്വീകാര്യമായി വരുന്നുണ്ടെന്നത് പരിശോധിക്കേണ്ടിയിരിക്കുന്നു.\nഅതേസമയം റവന്യു വകുപ്പിലേക്ക് നേരിട്ട് എത്തിയ അപേക്ഷകളില് ഒരു ലക്ഷത്തോളം തീര്‍പ്പാക്കാനുണ്ടായിരുന്നതില് 65% അദാലത്തുകള് വഴി പരിഹരിച്ചെന്നാണു അധികൃതരുടെ നിലപാട്. നിലവില് കേരളത്തില് നെല്‍വയല് തണ്ണീര്‍ത്തട സംരക്ഷണ നിയമപ്രകാരമാണ് അപേക്ഷകള് സ്വീകരിക്കുക.\nഡേറ്റാബാങ്കില് നിലം എന്നു തെറ്റായി രേഖപ്പെടുത്തിയതു തിരുത്തുക, 50 സെന്റില് കുറവുള്ള വസ്തുവിന്റെ തരംമാറ്റം, 50 സെന്റില് കൂടുതലുള്ള വസ്തുവിന്റെ തരംമാറ്റം, 1967 ജൂലൈയ്ക്കു മുന്‍പു നികത്തിയ ഭൂമിയുടെ തരംമാറ്റം എന്നിവയ്ക്കായി 5,6,7,9 എന്നീ നാലു തരം ഫോമുകളാണുള്ളത്.\nഈ അപേക്ഷകള് 25 സെന്റ് വരെയുള്ള ഭൂമിക്കാണെങ്കില് സൗജന്യമായും അതിനു മുകളിലേക്ക് 1000 രൂപ ഫീസോടെ സമര്‍പ്പിക്കുന്ന അപേക്ഷകളില് വില്ലേജ്, കൃഷി ഓഫിസര്‍മാരില് നിന്നും തഹസില്‍ദാര്‍മാരില് നിന്നും റിപ്പോര്‍ട്ട് തേടിയ ശേഷം അതിന്റെ അടിസ്ഥാനത്തിലാണു തരംമാറ്റം അനുവദിക്കുന്നത്. ഈ റിപ്പോര്‍ട്ടുകള് വൈകുന്നതായും ചിലര് വെളിപ്പെടുത്തുന്നു. സര്‍ക്കാര് ഓഫീസ് സംവിധാനങ്ങള് ജനകീയമാകണമെന്ന തരത്തിലാണ് ജനങ്ങളുടെ പ്രതികരണങ്ങള്.\nkerala man suicide sajeevan suicide case Real Estate


കന്യാസ്ത്രീയെ ബലാല്‍സംഗത്തിനിരയാക്കിയെന്ന കേസ്: ബിഷപ്പ് ഫ്രാങ്കോ മുളക്കല് കുറ്റവിമുക്തന്\nWed Jan 19 2022 22:05:24 GMT+0530 (India Standard Time)\nBY APH14 Jan 2022 5:57 AM GMT\nAPH14 Jan 2022 5:57 AM GMT\nകോട്ടയം: കന്യാസ്ത്രീയെ നിരവധി തവണ ബലാല്‍സംഗത്തിനിരയാക്കിയെന്ന കേസില് കത്തോലിക്കാ ബിഷപ്പ് ഫ്രാങ്കോ മുളക്കല് കുറ്റ വിമുക്തനെന്ന് വിചാരണക്കോടതി. ബിഷപ്പ് ഫ്രാങ്കോക്കെതിരേ ചുമത്തിയ ഏഴുകുറ്റങ്ങളും നില നില്‍ക്കില്ലെന്ന് കോട്ടയം അഡീഷണല് ജില്ലാ കോടതി ജഡ്ജി ജി ഗോപകുമാര് വിധി പ്രസ്താവിച്ചു.\n13 തവണ ബലാല്‍സംഗത്തിനിരയാക്കി എന്നതടക്കമുള്ള പരാതികളാണ് ബിഷപ്പിനെതിരെ കന്യാസ്ത്രീ ഉന്നയിച്ചത്. എന്നാല്, കുറ്റങ്ങളൊന്നും തെളിയിക്കാനായില്ലെന്ന് കോടതി പറഞ്ഞു. ഡിസംബര് 29നാണ് കേസുമായി ബന്ധപ്പെട്ട വാദങ്ങളും പ്രതിവാദങ്ങളും പൂര്‍ത്തിയായത്.\n2018 ജൂണിലാണ് കുറവിലങ്ങാട് നാടുകുന്ന് സെന്റ് ഫ്രാന്‍സിസ് മിഷന് ഹോമിലെ കന്യാസ്ത്രീയുടെ പരാതി കുറവിലങ്ങാട് പോലിസിനും ജില്ല പോലിസ് മേധാവിക്കും ഫ്രാങ്കോ മുളക്കലിനെതിരെ പരാതി നല്‍കിയത്. മഠത്തിലും മറ്റ് വിവിധ സ്ഥലങ്ങളിലും വെച്ച് 13 തവണ ബിഷപ്പ് ഫ്രാങ്കോ ബലാത്സംഗം ചെയ്‌തെന്നാണ് കന്യാസ്ത്രീയുടെ പരാതി.\n2019 ഏപ്രില് ഒമ്പതിന് കുറ്റപത്രം സമര്‍പ്പിച്ച കേസില് നവംബര് 30ന് വിചാരണ തുടങ്ങി. കുറ്റപത്രം റദ്ദാക്കണമെന്ന ആവശ്യവുമായി ബിഷപ്പ് ഫ്രാങ്കോ ഹൈകോടതിയെയും സുപ്രീംകോടതിയെയും സമീപിച്ചു. എന്നാല്, ഫ്രാങ്കോ വിചാരണ നേരിടണമെന്ന വിധിയാണ് കോടതികള് പുറപ്പെടുവിച്ചത്.\n85 പ്രോസിക്യൂഷന് സാക്ഷികളില് കര്‍ദിനാള് മാര് ജോര്‍ജ് ആലഞ്ചേരി അടക്കം 39 സാക്ഷികളെ കേസില് വിസ്തരിച്ചു. മൂന്നു ബിഷപ്പുമാര്, 11 പുരോഹിതര്, 25 കന്യാസ്ത്രീകളും ഉള്‍പ്പെടും. പ്രതിഭാഗം ആവശ്യപ്പെട്ട പ്രകാരം ഉള്‍പ്പെടുത്തിയ ഒമ്പതു പേരുടെയും വിസ്താരം പൂര്‍ത്തിയായി.\nജില്ല പോലിസ് മേധാവി ഹരിശങ്കറുടെ നേതൃത്വത്തില് വൈക്കം ഡിവൈ.എസ്.പിയാണ് കേസ് അന്വേഷിച്ചത്. ചോദ്യം ചെയ്യലിന് ശേഷം അറസ്റ്റിലായ ബിഷപ്പ് ഫ്രാങ്കോ 23 ദിവസം പാലാ ജയിലില് കിടന്നു.\nഅന്യായമായി തടഞ്ഞുവെക്കല്, അധികാര ദുര്‍വിനിയോഗം നടത്തി ലൈംഗിക ദുരുപയോഗം, പ്രകൃതിവിരുദ്ധ ലൈംഗിക പീഡനം, ഭീഷണിപ്പെടുത്തല്, തന്റെ നിയന്ത്രണത്തിലുള്ള സ്ത്രീയെ മേലധികാരം ഉപയോഗിച്ച് ലൈംഗികമായി ദുരുപയോഗം ചെയ്യല്, ഒരേ സ്ത്രീയെ സ്വാധീനം ഉപയോഗിച്ച് തുടര്‍ച്ചയായി ബലാത്സംഗം ചെയ്യല്, സ്ത്രീത്വത്തെ അപമാനിക്കല് എന്നീ വകുപ്പുകളാണ് ഫ്രാങ്കോക്കെതിരെ ചുമത്തിയിരിക്കുന്നത്.\nകത്തോലിക്കാ സഭയുടെ കീഴിലുള്ള ജലന്ധര് റോമന് കാത്തലിക് രൂപതയുടെ ബിഷപ്പായി 2013 ലാണ് ഫ്രാങ്കോ നിയമിതനായത്. ഇന്ത്യന് കത്തോലിക്കാ ചരിത്രത്തില് ബലാത്സംഗക്കേസില് പ്രതിയായി അറസ്റ്റിലായ ആദ്യത്തെ ബിഷപ്പാണ് അദ്ദേഹം. 56 കാരനായ ഫ്രാങ്കോ തൃശൂര് മറ്റം സ്വദേശിയാണ്.\nbishop franco mulakkal rape


pk kunjumuhammed defends allegation against veeraputhran\n‘വീരപുത്രനെതിരെ മലപ്പുറത്തെ ചില പ്രമാണിമാര് രംഗത്ത്’\nTuesday 18th October 2011 5:18pm\nതൃശൂര്: മലപ്പുറം കേന്ദ്രീകരിച്ച് ചില പ്രമാണിമാര് തന്റെ സിനിമ തിയേറ്ററില്‍നിന്ന് എടുത്തുമാറ്റാന് ശ്രമിക്കുന്നുണ്ടെന്ന് സംവിധായകന് പി.ടി. കുഞ്ഞുമുഹമ്മദ് വാര്‍ത്താസമ്മേളനത്തില് പറഞ്ഞു. ഈ സിനിമയെ ചില പ്രത്യേക രീതിയില് കണ്ട് അക്രമിക്കാനും ദുഷ്പ്രചരണം നടത്തി തെറ്റായി വ്യാഖ്യാനിക്കാനും ശ്രമം നടക്കുന്നുണ്ടെന്ന് അദ്ദേഹം പറഞ്ഞു. മലപ്പുറത്തെ ലീഗ് നേതാവ് ഇതിനെതിരെ രംഗത്തുവന്നതെന്തുകൊണ്ടാണെന്ന് അറിയില്ല. ഇന്നത്തെ ലീഗല്ല സിനിമയിലെ ലീഗെന്നും കുഞ്ഞുമുഹമ്മദ് പറഞ്ഞു.\n21ന് വീരപുത്രനിലെ അഭിനേതാക്കളും സാങ്കേതിക പ്രവര്‍ത്തകരും മുഹമ്മദ് അബ്ദുറഹ്മാന് സാഹിബിന്റെ ഖബറിടം സന്ദര്‍ശിക്കുമെന്നും അദ്ദേഹം പറഞ്ഞു.\nകഴിഞ്ഞവെള്ളിയാഴ്ചയാണ് പി.ടി കുഞ്ഞുമുഹമ്മദിന്റെ വീരപുത്രന് സംവിധാനം ചെയ്തത്. സാസ്‌കാരിക പ്രവര്‍ത്തകനും എഴുത്തുകാരനുമായ ഹമീദ് ചേന്ദമംഗലൂര് ചിത്രത്തിനെതിരെ രംഗത്തെത്തിയിരിക്കുകയാണ്. ചിത്രത്തില് അബ്ദുറഹ്മാന് സാഹിബ് കൊല്ലപ്പെട്ടതായി പറയുന്നതിനെതിരെയാണ് ഹമീദ് രംഗത്തെത്തിയിരിക്കുന്നത്.\nകോഴിക്കോട് ജില്ലയിലെ കൊടിയത്തൂരില്‍നിന്ന് പ്രസംഗം കഴിഞ്ഞ് പുഴ കടന്ന് ചേന്ദമംഗലൂരിലെത്തി ഹമീദിന്റെ പിതാവും മണാശ്ശേരി അംശം അധികാരിയുമായ കളത്തിങ്ങല് എ.എം. അബ്ദുസ്സലാം അധികാരിയുടെ വീട്ടില്‍നിന്ന് ഭക്ഷണം കഴിച്ചശേഷം തിരിച്ചുപോകുമ്പോള് വിഷബാധയേറ്റ് സാഹിബ് മരിച്ചെന്നാണ് സിനിമയില് ചിത്രീകരിച്ചിരിക്കുന്നത്. എന്നാല് 1978ല് പി.പി. ഉമ്മര്‍കോയ, എന്.പി. മുഹമ്മദ്, എസ്.കെ. പൊറ്റെക്കാട്ട്, കെ.എ. കൊടുങ്ങല്ലൂര് എന്നിവര് ചേര്‍ന്നെഴുതുകയും അബ്ദുറഹ്മാന് സാഹിബ് സ്മാരക ട്രസ്റ്റ് പ്രസിദ്ധീകരിക്കുകയും ചെയ്ത ജീവചരിത്രത്തിലും മറ്റു ചരിത്രഗ്രന്ഥങ്ങളിലും മരണം ഹൃദയാഘാതം മൂലമാണെന്നാണ് പറയുന്നത്. ഇതാണ് ഇപ്പോള് വിവാദമായിരിക്കുന്നത്.


കോവിഡ് ടെസ്റ്റ് പോസിറ്റിവിറ്റി നിരക്ക് കുറയുന്നു\nസംസ്ഥാനത്തിന് ആശ്വാസമായി കോവിഡ് ടെസ്റ്റ് പോസിറ്റിവിറ്റി നിരക്ക് കുറയുന്നു\nതദ്ദേശ തെരഞ്ഞെടുപ്പ് പ്രചരണം സജീവമാകുന്നതോടെ രോഗവ്യാപനം കൂടുമോയെന്നാണ് ആരോഗ്യവകുപ്പിന്‍റെ ആശങ്ക\n13 Nov, 2020 at 02:05 AM\nസംസ്ഥാനത്തിന് ആശ്വാസമായി കോവിഡ് ടെസ്റ്റ് പോസിറ്റിവിറ്റി നിരക്ക് താഴുന്നു. ഒരു ഇടവേളക്ക് ശേഷമാണ് ടെസ്റ്റ് പോസിറ്റിവിറ്റി നിരക്ക് പത്ത് ശതമാനത്തിന് താഴെയെത്തുന്നത്. തദ്ദേശ തെരഞ്ഞെടുപ്പ് പ്രചരണം സജീവമാകുന്നതോടെ രോഗവ്യാപനം കൂടുമോയെന്നാണ് ആരോഗ്യവകുപ്പിന്‍റെ ആശങ്ക.\nടെസ്റ്റ് പോസിറ്റിവിറ്റി നിരക്ക് പിടിച്ചു നിര്‍ത്തുന്നതിനായിരുന്നു കോവിഡ് വ്യാപനത്തിന്‍റെ ആദ്യഘട്ടത്തില് ആരോഗ്യവകുപ്പ് ശ്രമിച്ചത്. ആഗസ്ത് മാസം മുതല് നിരക്ക് ഉയരാന് തുടങ്ങി. സെപ്തംബറിലത് പത്തിന് മുകളിലേക്ക് എത്തി. ഒക്ടോബര് 13ന് 18.16 ആയിരുന്നു ടെസ്റ്റ് പോസിറ്റിവിറ്റി നിരക്ക്. എന്നാല് കഴിഞ്ഞ രണ്ടാഴ്ചയായി കേസുകളുടെ എണ്ണത്തില് കുറവുണ്ടായിട്ടുണ്ട്. ടെസ്റ്റ് പോസിറ്റിവിറ്റി നിരക്ക് പത്തിന് താഴെ തുടര്‍ന്നാല് മരണനിരക്കും പിടിച്ച് നിര്‍ത്താനാകുമെന്നാണ് സര്‍ക്കാരിന്‍റെ പ്രതീക്ഷ. രോഗമുക്തരുടെ എണ്ണം വര്‍ദ്ധിക്കുന്നതും ആശ്വാസം നല്‍കുന്നതാണ്.\nതദ്ദേശ തെരഞ്ഞെടുപ്പ് പ്രചാരണത്തില് കോവിഡ് പ്രോട്ടോക്കോള് കൃത്യമായി പാലിക്കണമെന്ന് ആരോഗ്യവകുപ്പ് നിര്‍ദേശിച്ചിട്ടുണ്ട്. പ്രചാരണ പ്രവര്‍ത്തനങ്ങളില് അഞ്ചുപേരില് കൂടുതല് പാടില്ല. ഷേക്ക് ഹാന്‍ഡ് ഒഴിവാക്കണം, മാസ്ക് താഴ്ത്തരുത് തുടങ്ങിയവയാണ് മറ്റ് പ്രധാന നിര്‍ദേശങ്ങള്.


kavya madhavan – Online Malayali\nകാവ്യയുടെ അരഞ്ഞാണം മോഷ്ടിക്കുന്ന രംഗം തിരക്കഥയിൽ ഇല്ലായിരുന്നു; ദിലീപ് ആവശ്യപ്പെട്ടതുകൊണ്ട്…\nNews Desk Apr 15, 2022\nരഞ്ജൻ പ്രമോദിന്റെ തിരക്കഥയിൽ ലാൽ ജോസ് സംവിധാനം ചെയ്തു 2002 പുറത്തിറങ്ങിയ ചിത്രം ആണ് മീശമാധവൻ. ദിലീപ് നായകനായി എത്തിയ ചിത്രത്തിൽ നായിക ആയി എത്തിയത് കാവ്യാ മാധവൻ ആയിരുന്നു. ഇരുവരുടെയും കരിയറിലെ ഏറ്റവും വലിയ വിജയ ചിത്രമായി മീശ മാധവൻ മാറുകയും…\nബാലചന്ദ്ര കുമാർ പറയുന്നത് കേട്ടു; അദ്ദേഹത്തിന്റെ പത്താം ക്ലാസ്സിൽ പഠിക്കുന്ന മകന് സ്കൂളിൽ പോകാൻ…\nNews Desk Feb 10, 2022\nകൊച്ചിയിൽ നടിക്കുണ്ടായ സംഭവം അഞ്ച് വർഷങ്ങൾ കഴിയുമ്പോഴും എങ്ങുമെത്തിയിട്ടില്ല. കോടതിയിൽ വിചാരണ നടക്കുമ്പോൾ അഞ്ച് വർഷങ്ങൾക്കു ശേഷം സംവിധായകൻ ബാലചന്ദ്ര കുമാർ നടത്തിയ ചില വെളിപ്പെടുത്തലുകൾ ആണ് ദിലീപ് വീണ്ടും ശ്രദ്ധ കേന്ദ്രം ആകാനുള്ള കാരണം.…\nആ പെട്ടിയും ഞാൻ മരിക്കുമ്പോൾ കൂടെ വെച്ച് വേണം കത്തിക്കാൻ; കാവ്യാ മാധവൻ..!!\nNews Desk Oct 19, 2021\nമലയാളത്തിൽ ഒരുകാലത്തിൽ ഏറ്റവും കൂടുതൽ ആരാധകരുള്ള നായികയായിരുന്നു കാവ്യാ മാധവൻ. മലയാളിത്തമുള്ള നായിക ആയിരുന്നു കാവ്യാ. മലയാളത്തിൽ ശാലീന സൗന്ദര്യം ഉള്ള നായികയായിരുന്നു കാവ്യാ മാധവൻ. ഇന്ന് അഭിനയ ലോകത്തിൽ സജീവമല്ലെങ്കിൽ കൂടിയും കാവ്യക്ക്…\nഅമ്മക്ക് മുന്നിൽ വെച്ച് എനിക്ക് ഉമ്മവെക്കുന്നത് അഭിനയിക്കാൻ കഴിയില്ല; കാവ്യാ അന്ന് പറഞ്ഞ നിബന്ധനകളെ…\nNews Desk Sep 22, 2021\nമലയാളത്തിൽ ശാലീന സൗന്ദര്യം ഉള്ള നായികയായിരുന്നു കാവ്യാ മാധവൻ. ഇന്ന് അഭിനയ ലോകത്തിൽ സജീവമല്ലെങ്കിൽ കൂടിയും കാവ്യക്ക് ഇന്നും ഒട്ടേറെ ആരാധകർ ഉണ്ട്. ബാലതാരമായി അഭിനയ ലോകത്തിൽ എത്തി അവിടെ നിന്നും സിനിമയുടെ കൊടുമുടികൾ കീഴടക്കി മലയാളത്തിലെ…\nഞാനും ഭാവനയും ഗോപികയും കൂടിയാണ് റിമിടോമിയുടെ കല്യാണത്തിന് പോയത്; കാവ്യാ മാധവന്റെ പഴയ അഭിമുഖം വൈറൽ…\nNews Desk Sep 5, 2021\nമലയാളത്തിൽ ബാലതാരമായി എത്തി അവിടെ നിന്നും നായിക നിരയിലേക്ക് ഉയർന്നു ഏറ്റവും വലിയ വിജയങ്ങൾ സ്വന്തമാക്കിയ താരമാണ് കാവ്യാ മാധവൻ. ചന്ദ്രനുദിക്കുന്ന ദിക്കിൽ എന്ന ചിത്രത്തിൽ ദിലീപിന്റെ നായികയായി പിൽക്കാലത്തിൽ സ്വകാര്യ ജീവിതത്തിലും ദിലീപിന്റെ…\nപ്രായപൂർത്തിയായ മകൾ അച്ഛനെ വിശ്വസിച്ച് അദ്ദേഹത്തിനൊപ്പം നിൽക്കുന്നു എങ്കിൽ കാലം തെളിയിക്കും ശരി…\nNews Desk Aug 29, 2021\nസഹ സംവിധായകൻ ആയി എത്തി അവിടെ നിന്നും മലയാളികൾ എന്നും ഇഷ്ടപ്പെടുന്ന ജനപ്രിയ നായകനായി മാറിയ താരമാണ് ദിലീപ്. മിമിക്രി രംഗത്ത് നിന്നും ആണ് ദിലീപ് തന്റെ കലാജീവിതം തുടങ്ങുന്നത്. അവിടെ നിന്നും മലയാളത്തിന്റെ പ്രിയ സംവിധായകൻ കമലിന്റെ സഹ…\nമലയാളത്തിൽ ശാലീന സൗന്ദര്യം ഉള്ള നായിക ആരെന്ന് ചോദിച്ചാൽ മലയാളി മനസുകൾക്ക് ആദ്യമെത്തുന്ന മുഖം കാവ്യാ മാധവന്റെ ആയിരിക്കും. ബാലതാരമായി എത്തി അവിടെ നിന്നും നായിക നിരയിലേക്ക് എത്തി വലിയ വിജയങ്ങൾ നേടിയ താരമാണ് കാവ്യ. മലയാളത്തിന് പുറമെ തമിഴിൽ…\nവിവാഹം കഴിക്കാതെ ഒരു കുഞ്ഞ് കിട്ടുമായിരുന്നെങ്കിൽ; അമ്മയാകാൻ ഒത്തിരി കൊതിച്ചിട്ടുണ്ട്; കാവ്യാ…\nNews Desk Aug 11, 2021\nമലയാളി മനസുകൾ എന്നും ഇഷ്ടപ്പെടുന്ന താരങ്ങളിൽ ഒരാൾ ആയിരുന്നു കാവ്യ മാധവൻ. താരം ഇന്ന് അഭിനയ ലോകത്തിൽ ഇല്ലെങ്കിൽ കൂടിയും മലയാളിത്തത്തിന്റെ വശ്യത നിറഞ്ഞ സൗന്ദര്യം ഉള്ള താരം കൂടി ആണ് കാവ്യാ മാധവൻ. ബാലതാരമായി അഭിനയ ലോകത്തിൽ എത്തി നായികയായി…\nപത്താം ക്ലാസ് പോലും പാസാകാത്തവർ; ഡോക്ടറും ബാങ്ക് ജോലിയും ഉപേക്ഷിച്ചു സിനിമയിൽ എത്തിയ മലയാളി…\nNews Desk Aug 4, 2021\nമലയാളത്തിലെ ചെറുതും വലുതുമായ ഒട്ടേറെ നായകന്മാർ ഉണ്ട് അവർക്ക് എല്ലാം വലിയ ആരാധക കൂട്ടങ്ങളും തങ്ങളുടെ താരങ്ങളുടെ എല്ലാ വിവരങ്ങളും അരച്ചു കലക്കി കുടിച്ചവർ ആണ് ഇവരിൽ മിക്കവരും. എന്നാൽ മലയാളത്തിൽ ഒട്ടേറെ ചിത്രങ്ങളിൽ വേഷം ഇട്ട സൂപ്പർ നായികമാർ…\nഎന്നെ ശപിക്കരുതെന്ന് ദിലീപ് പറഞ്ഞു; പക്ഷെ എന്റെ ശാപത്തിനുള്ളത് ദിലീപ് അനുഭവിച്ചു; ഷംന കാസിം..!!\nNews Desk Jun 14, 2021\nകഴിവ് ഉണ്ടായിട്ടും അതിനു അനുയോജ്യമായ വേഷങ്ങൾ ലഭിക്കാത്ത അംഗീകാരങ്ങൾ ലഭിക്കാത്ത അപ്രതീക്ഷിതമായി തഴയപ്പെട്ട നിരവധി നടിമാർ നമുക്ക് ചുറ്റും ഉണ്ട്. അത്തരത്തിൽ ഉള്ള ഒരു താരം ആണ് ഷംന കാസിം. മലയാള സിനിമയില് ഒത്തിരി ദുരനുഭവങ്ങള് ഉണ്ടായിട്ടുണ്ട്…\nNews Desk 1 hour ago


23 ഫീമെയിൽ ട്രിവാൻഡ്രം! ബലാത്സംഗത്തിനിരയായ കുട്ടി സ്വാമിയുടെ ലിംഗം ഛേദിച്ചു - News Of Kerala\n23 ഫീമെയിൽ ട്രിവാൻഡ്രം! ബലാത്സംഗത്തിനിരയായ കുട്ടി സ്വാമിയുടെ ലിംഗം ഛേദിച്ചു\n24 ഫീമെയിൽ കോട്ടയം സിനിമയിലെ ക്ലൈമാക്സിനെ അനുസ്മരിപ്പിച്ച് തിരുവനന്തപുരത്തെ നിയമ വിദ്യാർത്ഥിനി തന്നെ പീഢിപ്പിച്ച സ്വാമിയുടെ ലിംഗച്ഛേദം നടത്തി.വെള്ളിയാഴ്ച രാത്രിയിരുന്നു സംഭവം.\nഗുരുതരമായി പരിക്കേറ്റ ഹരിസ്വാമി എന്ന ഗംഗേശാനന്ദ തീര്‍ത്ഥപാദത്തെ തിരുവനന്തപുരം മെഡി.കോളേജ് ആശുപത്രിയില് പ്രവേശിപ്പിച്ചു. ഇയാളെ അടിയന്തര ശസ്ത്രക്രിയയ്ക്ക് വിധേയനാക്കി. കൊല്ലത്തെ പന്മന ആശ്രമത്തിലെ അന്തേവാസിയാണ് ഗംഗേശാനന്ദ തീര്‍ത്ഥപാദം.\nപീഡനത്തിന് സ്വാമിയ്ക്ക് യുവതിയുടെ അമ്മ ഒത്താശ ചെയ്തു കൊടുത്തു എന്നാണ് പൊലീസ് പറയുന്നത്. യുവതിയുടെ മൊഴി പൊലീസ് രേഖപ്പെടുത്തി കൊണ്ടിരിക്കുകയാണ്. പെണ്‍കുട്ടിയുടെ കുടുംബവുമായി ഇയാള് അടുത്ത ബന്ധമുണ്ടായിരുന്നുവെന്നും നിരന്തരമായി അതിക്രമത്തിനു ശ്രമിച്ചിരുന്നതായും പെണ്‍കുട്ടി പൊലീസിനു നല്‍കിയ മൊഴിയില് പറയുന്നു. ഇയാളുടെ ശല്യം സഹിക്കെ വയ്യാതായെന്നും ഇതേതുടര്‍ന്നാണ് ഇന്നലെ തന്നെ കടന്നു പിടിക്കാന് ശ്രമിച്ചപ്പോള് ജനനേന്ദ്രിയം മുറിച്ചതെന്നും പെണ്‍കുട്ടി പറയുന്നു.\nലിംഗച്ഛേദം ചെയ്യപ്പെട്ട സ്വാമി കുമ്മനത്തിനൊപ്പം പല സമരങ്ങളിലും പങ്കെടുത്തയാൾ!\nബി.ജെ.പി സംസ്ഥാനാദ്ധ്യക്ഷൻ കുമ്മനം രാജശേഖരനൊപ്പം 2010ല് മലബാര് ദേവസ്വം ബോര്‍ഡിനെതിരെ നടന്ന സമരത്തിൽ മുഖ്യമന്ത്രിയെ കണ്ടവരുടെ കൂട്ടത്തിൽ ഈ സ്വാമിയും ഉണ്ടായിരുന്നു. ആറന്മുള സമരത്തിന്റേയും കണ്ണന്മൂല സമരത്തിന്റേയും നേതൃരംഗത്തും ഇയാൾ ഉണ്ടായിരുന്നു.\nപീഡനത്തിന് ഇരയായ പെണ്‍കുട്ടിയുടെ കുടുംബത്തെ ഇയാൾ പരിചയപ്പെടുന്നത് തിരുവനന്തപുരം കണ്ണന്‍മൂലയില് ചട്ടമ്പിസ്വാമികളുടെ പ്രതിമ സ്ഥാപിക്കണം എന്നാവശ്യപ്പെട്ട് നടന്ന സമരത്തിനിടെയാണ്. സമരത്തിന്റെ മുന്‍നിരയിലുണ്ടായിരുന്നത് ഇയാൾ ആയിരുന്നു.\nകോലഞ്ചേരിയില് ‘ദൈവസഹായം’ എന്ന പേരില് ഹോട്ടലുകള് നടത്തിയ വ്യക്തിയാണ് ഇയാള്. അഞ്ചു വര്‍ഷങ്ങള്‍ക്ക് മുന്‍പാണ് ഹരി, ഹരി സ്വാമിയായി രൂപമെടുത്തത്. ദൈവസഹായം എന്ന പേരിലുള്ള ഹോട്ടലുകള് ഇപ്പോള് വാടകയ്ക്ക് നല്‍കിയിരിക്കുകയാണ്.


അസമില് വിമത ശിവസേനാ എം.എൽ.എമാരെ പാർപ്പിച്ച ഹോട്ടലിന് പുറത്ത് തൃണമൂൽ പ്രതിഷേധം | Trinamool Protest At Guwahati Hotel Hosting Shiv Sena Rebels\nഅസമില് വിമത ശിവസേനാ എം.എൽ.എമാരെ പാർപ്പിച്ച ഹോട്ടലിന് പുറത്ത് തൃണമൂൽ പ്രതിഷേധം\nവിമത എം.എൽ.എമാരെ അയോഗ്യരാക്കണമെന്ന് സുപ്രിംകോടതിയിൽ ഹരജി\n23 Jun 2022 6:35 AM GMT\nഗുവാഹത്തി: വിമത എം.എൽ.എമാരെ പാർപ്പിച്ച അസമിലെ ഹോട്ടലിന് പുറത്ത് തൃണമൂൽ കോണ്‍ഗ്രസിന്‍റെ പ്രതിഷേധം. അസമിൽ പ്രളയ രക്ഷാപ്രവർത്തനം നടത്താതെ എം.എൽ.എമാർക്ക് സംരക്ഷണം ഒരുക്കുന്നുവെന്നാണ് ആരോപണം. ഗുവാഹത്തിയിലെ റാഡിസണ് ബ്ലൂ ഹോട്ടലിന് മുന്നിലാണ് പ്രതിഷേധം. ഗുവാഹത്തിയിലുള്ളത് മഹാരാഷ്ട്രയിലെ 42 എം.എൽ.എമാരാണ്.\nതൃണമൂല് കോണ്‍ഗ്രസിന്‍റെ അസമിലെ അധ്യക്ഷന് രിപുന് ബോറയുടെ നേതൃത്വത്തിലായിരുന്നു പ്രതിഷേധം. പൊലീസ് സംഘത്തെ അണിനിരത്തി പ്രതിഷേധക്കാരെ തടഞ്ഞു. മഹാരാഷ്ട്രയിലെ ഉദ്ധവ് സര്‍ക്കാരിനെ അട്ടിമറിക്കാന് അസം സര്‍ക്കാര് എല്ലാ സഹായവും നല്‍കുന്നുവെന്ന് തൃണമൂല് കോണ്‍ഗ്രസ് നേതാക്കള് ആരോപിച്ചു. 55 ലക്ഷം പേരെ വെള്ളപ്പൊക്കം ബാധിച്ചിട്ടും ഒന്നും ചെയ്യാതെ അസം സര്‍ക്കാര് മറ്റൊരു സംസ്ഥാനത്തെ സര്‍ക്കാരിനെ അട്ടിമറിക്കാന് ഒത്താശ ചെയ്യുകയാണെന്നാണ് പരാതി.\nഅതേസമയം വിമത എം.എൽ.എമാരെ അയോഗ്യരാക്കണമെന്ന് സുപ്രിംകോടതിയിൽ ഹരജിയെത്തി. കോണ്‍ഗ്രസ് നേതാവ് ജയ താക്കൂറാണ് ഹരജി നൽകിയത്.\nപാർട്ടിയുടെ കരുത്ത് ചോർന്നിട്ടില്ലെന്ന് ശിവസേന നേതാവ് സഞ്ജയ് റാവത്ത് പ്രതികരിച്ചു. 20 വിമത എം.എൽ.എമാരുമായി ആശയവിനിമയം നടത്തുന്നുണ്ട്. അവർ മുംബൈയിൽ മടങ്ങിയെത്തുമ്പോൾ കാര്യങ്ങൾ മനസിലാകുമെന്നും സഞ്ജയ് റാവത്ത് പറഞ്ഞു. തനിക്കൊപ്പം നില്‍ക്കുന്ന എം.എല്.എമാരുടെ യോഗം ഉദ്ധവ് താക്കറെ വിളിച്ചിട്ടുണ്ട്.\nഅതിനിടെ വിമതരെ വിമർശിച്ച് പാർട്ടി മുഖപത്രമായ സാമ്‌നയില് ലേഖനം. വിമതർ സേനയോട് സത്യസന്ധത പുലർത്തിയില്ലെന്ന് ലേഖനത്തിൽ കുറ്റപ്പെടുത്തുന്നു. സേനയുടെ സീറ്റിൽ ജയിച്ചവർ ഇപ്പോൾ ബി.ജെ.പിയുടെ കൂടെയാണ്. ബി.ജെ.പി രാഷ്ട്രീയ മാന്യത കാണിക്കണം. വിമത എം.എൽ.എമാരുടെ നേതാവ് ഏക്‌നാഥ് ഷിൻഡെ ചതിയനാണെന്നും മുഖപത്രം കുറ്റപ്പെടുത്തുന്നു. സി.ബി.ഐയെയും ഇ.ഡിയെയും ഭയന്നാണ് ഷിൻഡെ ഒളിച്ചോടിയതെന്നും സാമ്‌ന ആരോപിക്കുന്നു.\nTAGS :Maharashtra ShivSena Assam TrinamoolCongress


കെ എസ് ആര് ടി സി ദീര്‍ഘദൂര സര്‍വ്വീസ് ആരംഭിച്ചു - കണ്ണൂരാൻ വാർത്ത\nHome കേരളം കെ എസ് ആര് ടി സി ദീര്‍ഘദൂര സര്‍വ്വീസ് ആരംഭിച്ചു\nകെ എസ് ആര് ടി സി ദീര്‍ഘദൂര സര്‍വ്വീസ് ആരംഭിച്ചു\nകണ്ണൂരാൻ വാർത്ത June 09, 2021 കേരളം,\nതിരുവനന്തപുരം| ലോക്ഡൗണിനെ തുടര്‍ന്ന് കഴിഞ്ഞ ഒരു മാസത്തോളമായി നിര്‍ത്തിവെച്ചിരുന്ന കെ എസ് ആര് ടി സിയുടെ ദീര്‍ഘദൂര സര്‍വ്വീസ് ഇന്ന് രാവിലെയോടെ പുനരാരംഭിച്ചു. കൊവിഡ് പ്രോട്ടോകോളുകളെല്ലാം പാലിച്ചാണ് സര്‍വ്വീസ് തുടങ്ങിയിരിക്കുന്നത്. തെക്കന് ജില്ലകളില് നിന്ന് മാത്രം 75ഓളം ദീര്‍ഘദൂര സര്‍വ്വീസുകളാണ് തുടങ്ങിയത്. ലോക്ക്ഡൗണിനെ തുടര്‍ന്ന് പലയിടത്തും കുടുങ്ങിക്കിടന്ന യാത്രക്കാര്‍ക്ക് വലിയ ആശ്വാസമേകുന്നതാണ് പുതിയ സര്‍വ്വീസുകള്.\nസര്‍വീസുകളെക്കുറിച്ചുള്ള വിവരങ്ങള് ‘എന്റെ കെ എസ് ആര് ടി സി’മൊബൈല് ആപ്, www.ker alartc.com എന്ന വെബ്‌സൈറ്റിലും ലഭിക്കും. ടിക്കറ്റുകള് ഓണ്‍ലൈനിലൂടെ റിസര്‍വ് ചെയ്യാം.\nനാഷണല് ഹൈവേ, എം സി റോഡ് , മറ്റുപ്രധാന സ്റ്റേറ്റ് ഹൈവേകള് എന്നിവിടങ്ങളിലൂടെയാണു സര്‍വീസുകള് നടത്തുന്നത്. ഓര്‍ഡിനറി, ബോണ്ട് തുടങ്ങിയ ഇപ്പോഴത്തെ സര്‍വീസുകള് നിലവിലുള്ളതുപോലെ തുടരും. കര്‍ശന നിയന്ത്രണമുള്ള 12, 13 തീയതികളില് ദീര്‍ഘദൂര സര്‍വീസുകള് ഉണ്ടാകില്ല.\nയാത്രക്കാര് ആവശ്യമുള്ള രേഖകള് കരുതണം. ബസുകളില് ഇരുന്നുമാത്രമേ യാത്ര അനുവദിക്കൂ. ലോക്ഡൗണ് പിന്‍വലിക്കുന്ന 17 ന് ദീര്‍ഘദൂര സര്‍വീസുകള് പൂര്‍ണമായും പുനരാരംഭിക്കുമെന്നും ഗതാഗത മന്ത്രി അറിയിച്ചു.


ടെസ്‍ല മോഡല് വൈ അവതരിച്ചു\nUSA, First Published 15, Mar 2019, 4:14 PM IST\nഇലക്ട്രിക്ക് വാഹന നിര്‍മ്മാണ രംഗത്തെ അതികായരായ ടെസ്‍ലയുടെ മോഡല് വൈ ഇലക്ട്രിക്ക് എസ്‍യുവി അവതരിച്ചു.\nഇലക്ട്രിക്ക് വാഹന നിര്‍മ്മാണ രംഗത്തെ അതികായരായ ടെസ്‍ലയുടെ മോഡല് വൈ ഇലക്ട്രിക്ക് എസ്‍യുവി അവതരിച്ചു. സ്റ്റാന്‍ഡേര്‍ഡ് റേഞ്ച് വേര്‍ഷന്, ലോംഗ് റേഞ്ച്, ഡ്യുവല് മോട്ടോര് ആള് വീല് ഡ്രൈവ്, ഫെര്‍ഫോമന്‍സ് വേരിയന്‍റുകളിലെത്തുന്ന വാഹനത്തിന് 39,000 ഡോളര് (ഏകദേശം 27 ലക്ഷം) രൂപയാണ് വില.\nഅള്‍ട്രോ റെസ്‍പോണ്‍സീവ് മോട്ടോറുകളും ഉന്നത നിലവാരത്തിലുള്ള പവര്‍ട്രെയിലുകളുടെയും കരുത്തില് വെറും 3.5 സെക്കന്‍ഡ് കൊണ്ട് മോഡല് വൈ 100 കിലോമീറ്റര് വേഗത ആര്‍ജ്ജിക്കും. മണിക്കൂറില് 241 കിലോമീറ്ററാണ് പരമാവധി വേഗം. ഒറ്റത്തവണ ചാര്‍ജ്ജിംഗില് സ്റ്റാന്‍ഡേര്‍ഡ് ബാറ്ററി മോഡല് 370 കിമീ സഞ്ചരിക്കും. ലോംഗ് റേഞ്ച് മോഡല് 483 കിമീ ദൂരം സഞ്ചരിക്കും.\nടെസ്‍ല മോഡല് മൂന്നിന്‍റെ പ്ലാറ്റ് ഫോമിനെ അടിസ്ഥാനമാക്കി നിര്‍മ്മിക്കുന്ന വാഹനത്തില് ഏഴു പേര്‍ക്ക് സഞ്ചരിക്കാം. പനോരമിക് ഗ്ലാസ് മേല്‍ക്കൂരയാണ് വാഹനത്തിന്. 1869 ലിറ്ററാണ് സ്റ്റോറേജ് സ്‍പേയിസ്. ടെസ്‍ല മൊബൈല് ആപ്പ്, റിമോട്ട് അണ്‍ലോക്ക്, ലൊക്കേഷന് ട്രാക്കിംഗ്, സ്‍പീഡ് ലിമിറ്റ് മോഡ് തുടങ്ങിയവയുള്ള 15 ഇഞ്ച് ടച്ച് സ‍്ക്രീന് അകത്തളത്തിലെ പ്രത്യേകതയാണ്. 2020 ഓടെ വാഹനം നിരത്തിലെത്തുമെന്നാണ് കരുതുന്നത്.\nLast Updated 15, Mar 2019, 4:14 PM IST\nടെസ്‍ല മോഡല് വൈ\nടെസ്‍ല മോഡല് വൈ വില


ദിവസേന 8000 കിളികളെ സ്വന്തം വീട്ടില് വിരുന്നൂട്ടുന്ന ചെന്നൈക്കാരന്റെ കഥ - Samakalika Malayalam\nദിവസേന 8000 കിളികളെ സ്വന്തം വീട്ടില് വിരുന്നൂട്ടുന്ന ചെന്നൈക്കാരന്റെ കഥ\nBy സമകാലിക മലയാളം ഡെസ്‌ക് | Published: 05th February 2018 02:26 PM |\nLast Updated: 05th February 2018 02:26 PM | A+A A- |\nബേര്‍ഡ്മാന് ഓഫ് ചെന്നൈ, ആള് ഫോട്ടോഗ്രാഫര് ഒക്കെയാണെങ്കിലും ഇങ്ങനെ പറയണം ആളുകള്‍ക്ക് ജോസഫ് ശേഖറിനെ പിടികിട്ടണമെങ്കില്. ചെന്നൈയില് റോയപേട്ടയില് താമസിക്കുന്ന ജോസഫ് കഴിഞ്ഞ 11 വര്‍ഷമായി ആയിരക്കണക്കിന് തത്തകളെ വിരുന്നൂട്ടുകയാണ്. ഇതാണ് ബേര്‍ഡ്മാന് ഓഫ് ചെന്നൈ എന്ന വിശേഷണം ജോസഫേട്ടനെ തേടിയെത്തിയതിന് പിന്നിലെ കാരണം.\n63 കാരനായ ജോസഫ് തന്റെ ദിവസശമ്പളത്തിന്റെ പകുതിയും തത്തകളുടെ ഭക്ഷണത്തിനായാണ് വിനിയോഗിക്കുന്നത്. ഇപ്പോള് ഏകദേശം 8000ത്തോളം കിളികളാണ് ദിവസവും ജോസഫേട്ടന്റെ അടുത്തെത്തുന്നത്. വര്‍ഷങ്ങള്‍ക്ക് മുമ്പ് ചെന്നൈ തീരങ്ങളില് സുനാമി ആഞ്ഞടിച്ചപ്പോള് മുതലാണ് ജോസഫേട്ടന് പക്ഷികള്‍ക്കും ഭക്ഷണം കരുതിവയ്ക്കാന് തുടങ്ങിയത്. അതുവരെ ജോസഫേട്ടന്റെ സന്ദര്‍ശകരില് ഭുരിഭാഗവും കുരുവികളും അണ്ണാനുമൊക്കെ ആയിരുന്നെങ്കിലും സുനാമി കാലം മുതല് ഒരു പ്രത്യേക ഇനം തത്തകള് ഇവിടേക്കെത്തിതുടങ്ങി.\nകൂടുതല് പക്ഷികള് വന്നുതുടങ്ങിയപ്പോള് ഇവയ്ക്കായി കൂടുതല് ഭക്ഷണം കരുതിവയ്ക്കണം എന്ന് ജോസഫ് തീരുമാനിച്ചു. അങ്ങനെയാണ് വീടിന്റെ ടെറസില് ഇതിനായി സ്ഥലം കണ്ടെത്തുന്നത്. ടെറസില് തടികൊണ്ടുള്ള പലകകള് നിരത്തിവച്ച് അതിലാണ് ജോസഫ് തത്തകള്‍ക്കായി ഭക്ഷണം വിളമ്പുന്നത്. രാവിലെയും വൈകിട്ടും ജോസഫ് ഇവര്‍ക്കായി ഭക്ഷണം തയ്യാറാക്കി വച്ചിരിക്കും. ആദ്യം ഒരു ജോഡി തത്തകളാണ് എത്തിയുരുന്നതെങ്കില് പിന്നീട് ഇവ ആയിരങ്ങളായി. അവയുടെ എണ്ണം ദിവസവും കൂടി വന്നു. ടെറസില് ഒരുക്കിയിരിക്കുന്ന ഭക്ഷണം കഴിച്ച് ഇവര് മടങ്ങും.\n2015ലെ ജലപ്രളയം ജോസഫിന്റെ സന്ദര്‍ശകരുടെ എണ്ണം വീണ്ടു കൂട്ടി. പക്ഷെ 3000 തത്തകളില് കൂടുതല് എത്തിയാല് ടെറസില് സ്ഥലം തികയാതെയാകും. എന്നാല് ജോസഫിന്റെ സന്ദര്‍ശകരോ 5000കവിയാനും തുടങ്ങി. ഒരു സാധാരണ ദിവസം ജോസഫിന് തന്റെ ടെറസ് രണ്ടു തവണ കഴുകി വൃത്തിയാക്കേണ്ടി വരാറുണ്ട്. മഴക്കാലത്ത് ഇത് അഞ്ച് തവണ വേണ്ടിവരുമെന്ന് ജോസഫ് പറയുന്നു. പഴങ്ങള് നല്‍കിയാല് കഴിക്കുമെങ്കിലും ഇവയ്ക്ക് കൂടുതല് ഇഷ്ടം ധാന്യങ്ങളോടൊണെന്ന് ജോസഫ് പറയുന്നു. ഇപ്പോള് ജോസഫിന്റെ ടെറസും കവിഞ്ഞ് റോയപേട്ടയുടെ ആകാശത്ത് എവിടെ നോക്കിയാലും തത്തകള് പറക്കുന്നത് കാണാം.\nബേര്‍ഡ്മാന് ഓഫ് ചെന്നൈ ജോസഫ് ശേഖര് ചെന്നൈ പാരക്കീറ്റ് തത്ത


Johnson and Johnson’s single dose vaccine gets approval in India: ജോൺസൺ ആൻഡ് ജോൺസന്റെ ഒറ്റ ഡോസ് വാക്സിന് ഇന്ത്യയിൽ അടിയന്തര ഉപയോഗാനുമതി\nജോൺസൺ ആൻഡ് ജോൺസന്റെ ഒറ്റ ഡോസ് വാക്സിന് ഇന്ത്യയിൽ അടിയന്തര ഉപയോഗാനുമതി\nകഴിഞ്ഞ വ്യാഴാഴ്ചയാണ് ഉപയോഗാനുമതി തേടി കമ്പനി അപേക്ഷ സമർപ്പിച്ചത്\nUpdated: August 7, 2021 2:50:48 pm\nന്യൂഡൽഹി: ജോൺസൺ ആൻഡ് ജോൺസന്റെ ഒറ്റ ഡോസ് വാക്സിന് രാജ്യത്ത് അടിയന്തര ഉപയോഗാനുമതി നൽകി. കേന്ദ്ര ആരോഗ്യ മന്ത്രി മൻസുഖ് മാണ്ഡവ്യ ട്വിറ്ററിലൂടെയാണ് ഇക്കാര്യം അറിയിച്ചത്.\n“ഇന്ത്യ വാക്സിനുകളുടെ എണ്ണം വര്‍ധിപ്പിക്കുന്നു. ജോണ്‍സണ് ആന്‍ഡ് ജോണ്‍സണ്‍ന്റെ ഒറ്റ ഡോസ് വാക്സിന് അടിയന്തര ഉപയോഗാനുമതി ലഭിച്ചു. ഇന്ത്യയില് അംഗീകാരം ലഭിക്കുന്ന അഞ്ചാമത്തെ വാക്സിനാണ് ഇത്,” മാണ്ഡവ്യ ട്വീറ്റ് ചെയ്തു.\nകഴിഞ്ഞ വ്യാഴാഴ്ചയാണ് ഉപയോഗാനുമതി തേടി കമ്പനി അപേക്ഷ സമർപ്പിച്ചത്. ഹൈദരാബാദ് ആസ്ഥാനമായ ബയോളജിക്കൽ ഇ എന്ന കമ്പനിയുമായി ചേർന്നാണ് ഇന്ത്യയിൽ വാക്സിന് ഉത്പാദനവും വിതരണവും നടത്തുക.\nസെറം ഇൻസ്റ്റിറ്റ്യൂട്ട് ഓഫ് ഇന്ത്യ നിർമിക്കുന്ന കോവിഷീൽഡ്, ഭാരത് ബയോടെക്കിന്റെ കോവാക്സിൻ, റഷ്യയുടെ സ്പുട്‌നിക്, അമേരിക്കയിൽ വികസിപ്പിച്ച മൊഡേണ എന്നിവയാണ് ഇതിനു മുൻപ് ഇന്ത്യയിൽ അനുമതി ലഭിച്ച മറ്റു വാക്സിനുകൾ. കോവിഷീൽഡും കോവാക്സിനുമാണ് രാജ്യത്ത് നിലവിൽ വിതരണം ചെയ്യുന്നത്. സ്പുട്‌നിക് ഇന്ത്യയിൽ ഉത്പാദിപ്പിക്കുന്ന ഘട്ടത്തിലാണ്. മൊഡേണ വാക്സിൻ അടുത്ത വർഷത്തോടെ മാത്രമേ ഇന്ത്യയിൽ ലഭ്യമാകുകയുളളൂ.\nകോവിഡ് ഗുരുതരമാകുന്നതിൽനിന്നും മരണത്തിൽനിന്നും ജോൺസൺ ആൻഡ് ജോൺസൺ വാക്സിൻ സംരക്ഷണം നൽകുന്നതായാണ് അടുത്തിടെ ദക്ഷിണാഫ്രിക്കയിൽ നടത്തിയ പരീക്ഷണം വ്യക്തമാക്കുന്നത്. ഒറ്റ ഡോസ് വാക്സിൻ മരണത്തിൽനിന്ന് 91 മുതൽ 96.2 ശതമാനം വരെ സംരക്ഷണം നൽകുന്നു. അതേസമയം ബീറ്റ വൈറസ് വകഭേദം ബാധിച്ചവരിൽ 67 ശതമാനവും ഡെൽറ്റ വകഭേദത്തിന്റെ കാര്യത്തിൽ 71 ശതമാനവും ആശുപത്രി പ്രവേശനത്തിനെതിരെ വാക്സിൻ സംരക്ഷണം വാഗ്ദാനം ചെയ്യുന്നതായും റോയിട്ടേഴ്‌സ് റിപ്പോർട്ട് ചെയ്തു.\nരാജ്യത്ത് വാക്സിനേഷന് പ്രക്രിയ ആരംഭിച്ചിട്ട് ആറ് മാസം പൂര്‍ത്തിയാകുമ്പോള് ഇതുവരെ വിതരണം ചെയ്ത ഡോസുകളുടെ എണ്ണം 50 കോടി പിന്നിട്ടു. കേന്ദ്ര ആരോഗ്യ മന്ത്രാലയത്തിന്റെ കണക്കുകള് അനുസരിച്ച് വെള്ളിയാഴ്ച വരെ 50.3 കോടി ഡോസുകളാണ് സംസ്ഥാനങ്ങള്‍ക്കും കേന്ദ്ര ഭരണ പ്രദേശങ്ങള്‍ക്കുമായി നല്‍കിയിട്ടുള്ളത്.\n“കോവിഡിനെതിരായ ഇന്ത്യയുടെ പോരാട്ടത്തിന് ശക്തമായ പ്രചോദനം ലഭിക്കുന്നു. വാക്സിനേഷൻ നമ്പറുകൾ 50 കോടി കവിഞ്ഞു. ഇതില് നിന്ന് പ്രചോദനം ഉള്‍ക്കൊണ്ട് കൂടുതല് പൗരന്മാര്‍ക്ക് വാക്സിന് നല്‍കാനാകുമെന്നാണ് പ്രതീക്ഷ,” പ്രധാനമന്ത്രി നരേന്ദ്ര മോദി ട്വീറ്റ് ചെയ്തു.\nWeb Title: Johnson and johnsons single dose vaccine gets approval in india\nകോവിഡ്: കര്‍ണാടകയില് രാത്രി കര്‍ഫ്യൂ നീട്ടി; ബെംഗളൂരു നഗരത്തില് നിരോധനാജ്ഞ


iQOO9Series Smartphones Will Be Launched In India Soon, Know The Expected Specifications And Price | സ്മാർട്ട്ഫോൺ വിപണിയെ ഞെട്ടിക്കുന്ന ഫീച്ചറുകളുമായി ഐക്യുഒഒ9സീരീസ് ഇന്ത്യയെത്തും - Malayalam Gizbot\n| Published: Monday, November 8, 2021, 10:12 [IST]\nവിവോയുടെ സബ് ബ്രാന്റായ ഐക്യുഒഒ തങ്ങളുടെ പുതിയ സ്മാർട്ടഫോണുകൾ അടങ്ങുന്ന ഐക്യുഒഒ9സീരിസ് അടുത്ത ജനുവരിയിൽ ഇന്ത്യൻ വിപണിയിലെത്തിക്കും. ഐക്യുഒഒ 8 അവതരിപ്പിക്കാൻ കമ്പനി തയ്യാറെടുക്കുന്നതിനിടെയാണ് അടുത്ത തലമുറ സീരിസിന്റെ വിവരങ്ങൾ പുറത്ത് വരുന്നത്. ഈ ഡിവൈസിന്റെ ലോഞ്ചുമായി ബന്ധപ്പെട്ട കാര്യങ്ങൾ ഔദ്യോഗികമായി കമ്പനി സ്ഥിരീകരിച്ചിട്ടില്ല. ഐക്യുഒഒ9സീരീസിൽ രണ്ട് മോഡലുകൾ ഉണ്ടായിരിക്കുമെന്നാണ് റിപ്പോർട്ടുകൾ വ്യക്തമാക്കുന്നത്. സ്റ്റാൻഡേർഡ് ഐക്യുഒഒ 9, ഐക്യുഒഒ9ലെജൻഡ് എന്നിവയായിരിക്കും ഈ സീരിസിൽ ഉണ്ടാവുക. ഐക്യുഒഒ9സീരീസ് ഡിവൈസുകളുടെ പ്രധാന സവിശേഷതകളും റിപ്പോർട്ടുകളിലൂടെ പുറത്ത് വന്നിട്ടുണ്ട്.\nഐക്യുഒഒ9സീരീസ് ലോഞ്ച്\n2022 ജനുവരിയിൽ ആയിരിക്കും ഐക്യുഒഒ9സീരീസ് സ്മാർട്ട്ഫോണുകൾ രാജ്യത്ത് അവതരിപ്പിക്കുന്നത്. ഗിസ്നെസ്റ്റിന്റെ ഏറ്റവും പുതിയ റിപ്പോർട്ടിലാണ് ഇക്കാര്യം സ്ഥിരീകരിച്ചിരിക്കുന്നത്. ഇതോടൊപ്പം തന്നെ ക്വാൽകോം സ്നാപ്ഡ്രാഗൺ 898 പ്രോസസറിന്റെ കരുത്തിൽ ആയിരിക്കും ഐക്യുഒഒ9ലെജൻഡ് സ്മാർട്ട്ഫോൺ പ്രവർത്തിക്കുക എന്ന സൂചനയും റിപ്പോർട്ടിൽ ഉണ്ട്. 120Hz റിഫ്രഷ് റേറ്റ് ഉള്ള അമോലെഡ് കർവ്ഡ് ഡിസ്‌പ്ലേ ആയിരിക്കും ഈ ഡിവൈസിൽ ഉണ്ടാവുകയെന്നും സൂചനകൾ ഉണ്ട്. ലോഞ്ച് സംബന്ധിച്ച കാര്യം ഐക്യുഒഒ ഔദ്യോഗികമായി സ്ഥിരീകരിച്ചിട്ടില്ല എന്നതിനാൽ ഈ റിപ്പോർട്ടുകളെ എത്രത്തോളം വിശ്വസിക്കാം എന്ന ചോദ്യവും പ്രസക്തമാണ്.\nഐക്യുഒഒ9സീരീസ്: ഈ ഫോണിൽ നിന്നും പ്രതീക്ഷിക്കേണ്ടത് എന്ത്\nനിലവിൽ പുറത്തിറങ്ങാനിരിക്കുന്ന ഐക്യുഒഒ9സീരീസ് ഡിവൈസുകളുടെ പ്രധാന സവിശേഷതകൾ ഒന്നും തന്നെ കമ്പനി പുറത്ത് വിട്ടിട്ടില്ല. ഐക്യുഒഒ9പ്രോ, ഐക്യുഒഒ9എന്നീ ഡിവൈസുകൾ ഇതിനകം തന്നെ ഐഎംഇഐ ഡാറ്റാബേസിൽ കണ്ടെത്തിയിട്ടുണ്ട്. ഈ ലിസ്റ്റിങ് അനുസരിച്ച് രണ്ട് ഡിവൈസുകളിലും ഐക്യുഒഒ 8 സീരീസിൽ ഉള്ളതിനെക്കാൾ മികച്ച സവിശേഷതകൾ ഉണ്ടായിരിക്കും. ഐക്യുഒഒ9സീരിസിലെ ക്യാമറ സെറ്റപ്പുകളെ കുറിച്ചോ ബാറ്ററിയെ കുറിച്ചോ ഇതുവരെ സൂചനകൾ ഒന്നും തന്നെ ലഭിച്ചിട്ടുമില്ല. വരും ദിവസങ്ങളിൽ ഈ സ്മാർട്ട്ഫോണുകളിൽ ഉണ്ടായിരിക്കാൻ സാധ്യതയുള്ള പ്രധാന സവിശേഷതകൾ മറ്റ് റിപ്പോർട്ടുകളിലൂടെ പുറത്ത് വരുമെന്ന് പ്രതീക്ഷിക്കാം. വിപണി കീഴടക്കാൻ പോന്ന മികച്ച സവിശേഷതകൾ എല്ലാം ഈ ഡിവൈസിൽ ഉണ്ടാകുമെന്ന് ഉറപ്പാണ്.\nഐക്യുഒഒ 8: ഇന്ത്യയിലെ ലോഞ്ച്\nഐക്യുഒഒ 8 സീരീസ് ഈ മാസമോ അടുത്ത മാസമോ ഇന്ത്യയിൽ അവതരിപ്പിക്കുമെന്നാണ് പ്രതീക്ഷിക്കുന്നത്. കമ്പനി അതുവരെ കൃത്യമായ ലോഞ്ച് ടൈംലൈനോ തീയതിയോ പ്രഖ്യാപിച്ചിട്ടില്ല. ഐക്യുഒഒ 8 പ്രോ മോഡൽ ഐക്യുഒഒ 8 ലെജൻഡായിട്ടായിരിക്കും ഇന്ത്യൻ വിപണിയിൽ അവതരിപ്പിക്കുന്നത്. ഫീച്ചറുകളുടെ കാര്യം നോക്കിയാൽ, ഐക്യുഒഒ 8 പ്രോ 2കെ (1440 x 3200 പിക്സൽസ്) റെസല്യൂഷനുള്ള 6.78 ഇഞ്ച് അമോലെഡ് ഡിസ്പ്ലേയും 120Hz റിഫ്രഷ് റേറ്റുമായിട്ടായിരിക്കും വരുന്നത്. ഇത് വളരെ മികച്ചൊരു ഡിസ്പ്ലെ തന്നെയായിരിക്കും എന്ന് ഉറപ്പാണ്. ഗെയിമിങ് സ്ട്രീമിങ് എന്നിവയ്ക്ക് യോജിച്ച പാനലായിരിക്കും ഇത്.\nക്വാൽകോം സ്നാപ്ഡ്രാഗൺ 888 പ്ലസ് എസ്ഒസിയുടെ കരുത്തിൽ ആയിരിക്കും ഐക്യുഒഒ 8 പ്രോ പ്രവർത്തിക്കുന്നത്. 120W ഫാസ്റ്റ് ചാർജിങ് സപ്പോർട്ടുള്ള 4,500 mAh ബാറ്ററി, 50W ഫാസ്റ്റ് വയർലെസ് ചാർജിങ് സപ്പോർട്ട്, 50 എംപി ട്രിപ്പിൾ ക്യാമറ സിസ്റ്റം, 16 എംപി ഫ്രണ്ട് ക്യാമറ സെൻസർ എന്നിവയും ഈ ഡിവൈസിൽ ഉണ്ടായിരിക്കും. സ്റ്റാൻഡേർഡ് ഐക്യുഒഒ 8 സ്മാർട്ട്ഫോൺ സ്നാപ്ഡ്രാഗൺ 888 എസ്ഒസിയുടെ കരുത്തിൽ പ്രവർത്തിക്കും. 120Hz റിഫ്രഷ് റേറ്റുള്ള 6.56 ഇഞ്ച് അമോലെഡ് ഡിസ്പ്ലേ, 48 എംപി ട്രിപ്പിൾ ക്യാമറ സിസ്റ്റം, 120W ഫാസ്റ്റ് ചാർജിങ് സപ്പോർട്ടുള്ള 4,350 mAh ബാറ്ററി എന്നിവയും ഈ ഡിവൈസിൽ ഉണ്ടായിരിക്കും.\niQOO,asub-brand of Vivo, will launch the iQOO9Series in India next January. This series includes two devices, iQOO9and iQOO9Legend.\nStory first published: Monday, November 8, 2021, 10:12 [IST]


മോഹൻലാലിന് രാജ്യം നൽകിയ പദവി..\nഅഗ്നിപഥ് ഇപ്പോൾ രാജ് മുഴുവൻ ചർച്ചയായി കൊണ്ടിരിക്കുകയാണ്. ഇപ്പോഴിതാ ഒരു പഴയ ഉദ്യോഗസ്ഥനെ കുറിപ്പ് ഇവിടെ വൈറലായി കൊണ്ടിരിക്കുകയാണ്. അദ്ദേഹം പട്ടാളത്തിൽ ചേരാൻ പോയതും അതിൻറെ പരീക്ഷകൾ എഴുതിയതും എന്നാൽ അതൊരു മരുഭൂമിയിൽ ഒരു l ഷീറ്റ്പോലും വലിച്ചു കെട്ടാത്ത ചുണ്ടിനടിയിൽ പരീക്ഷയെഴുതിയത്. ഒരുപാട് പേർ അതിനിടയിൽ ബോധരഹിതരായി വീണു എന്നും അദ്ദേഹം ഈ സമയത്ത് ഓർത്തെടുക്കുന്നു.\nഎന്നിട്ടും അദ്ദേഹം റിസൾട്ട് വന്നപ്പോൾ ആ പരീക്ഷയിൽ പാസായി. തുടർന്ന് ഒരു ഇൻറർവ്യൂ ബോർഡിൻറെ പട്ടാളത്തിൽ ഉള്ള മുതിർന്ന ഉദ്യോഗസ്ഥർ മൂന്നുപേർ നിരന്ന് ഒരു ഇൻറർവ്യൂ ബോർഡിനു മുന്നിൽ ഇരുന്നപ്പോൾ താൻ എന്തിനാണ് പട്ടാളക്കാരനാകാൻ വന്നത് എന്ന ചോദ്യത്തിന് തനിക്ക് രാജ്യം കാക്കണം എന്നായിരുന്നു അദ്ദേഹത്തിൻറെ ഉത്തരം. അല്ലാത്ത സമയങ്ങളിൽ സിവിൽ സർവീസ് പഠനത്തിന് മാറ്റിവയ്ക്കാൻ ഇതായിരുന്നു അദ്ദേഹത്തിന് സൗകര്യം.\nഎന്നാൽ അത് പൂർത്തീകരിക്കാതെ അദ്ദേഹം അവിടെ നിന്നും തിരിച്ചു പോരുകയാണ് ചെയ്തത്. അത് പൂർത്തീകരിച്ചിരിക്കുന്നു എങ്കിൽ ഇന്ന് അദ്ദേഹം വളരെ ഉയർന്ന പോസ്റ്റിലുള്ള ഒരു സൈനികൻ ആയി മാറി എന്ന് എല്ലാവർക്കും ഉറപ്പുണ്ടായിരുന്നു. ഇതിനിടയിലാണ് മോഹൻലാലിനോടൊപ്പം ഉള്ള ഒരു അനുഭവം അദ്ദേഹം പങ്കു വെച്ചത്. ഒടിയൻ ഷൂട്ടിംഗ് കഴിഞ്ഞതിനുശേഷം മടങ്ങിവരുമ്പോൾ മോഹൻലാൽ സെക്യൂരിറ്റിയെ കാണിക്കാനായി പല ഐഡി കാർഡുകൾ തപ്പിയിട്ടും ഒന്നും കിട്ടാതെ.\nഅവസാനം അദ്ദേഹത്തിന ലഭിച്ചത് ലെഫ്റ്റ് കേണൽ ഇൻ ഐഡി കാർഡ് ആയിരുന്നു. ഇത് കണ്ട് സെക്യൂരിറ്റി കൊടുത്ത സല്യൂട്ട് രോമാഞ്ച പുളകിതം ആയിരുന്നുവെന്നാണ് ഇദ്ദേഹം കൂട്ടിച്ചേർക്കുന്നത് ചേർക്കുന്നത്. താനാണെന്ന് തുടർന്നിരുന്നു തനിക്കും ഇതു കിട്ടിയേനെ എന്ന് മോഹൻലാൽ ഇദ്ദേഹം ചോദിച്ചു എന്നും ഇദ്ദേഹം ഓർത്തെടുക്കുന്നു. പരമാവധി ചെറുപ്പക്കാർ ഈ അവസരം ഉപയോഗിക്കണമെന്നാണ് അദ്ദേഹം പറയുന്നു. കൂടുതൽ വിവരങ്ങൾ അറിയുന്നതിനായി ഈ വീഡിയോ ഒന്ന് കണ്ടു നോക്ക്.\nജാസ്മിൻ ആർമി റോബിന് വേണ്ടി ഇങ്ങനെ ചെയ്യുന്നത് എന്തിന്??\nഎട്ടിൻറെ പണി കിട്ടി റിയാസ് പുറത്തേക്ക് പോകാൻ സാധ്യത..\nമുൻനിര നായകന്മാരുടെ ചിത്രങ്ങളുടെ ആഘോഷ തിരമാല\nഎലോൺ എന്ന സിനിമ മോഹൻലാലിൻറെ പുതിയ കയ്യൊപ്പ് ആയിത്തീരുമോ?\nരാജകീയമായ വ്തിരിച്ചുവരവ് ഏറ്റെടുത്ത് താരസംഘടന\nറോൺസൺ നെതിരെ സൈബർ അറ്റാക്ക്.. പൊട്ടിത്തെറിച്ച് റോബിൻ


ഇത് പിറക്കാനിരിക്കുന്ന കുഞ്ഞ് തന്ന ഭാഗ്യം; 23 കോടി നേടിയ മലയാളിക്ക് പറയാനുള്ളത് | Dubai | Big Ticket Winner\nഇത് പിറക്കാനിരിക്കുന്ന കുഞ്ഞ് തന്ന ഭാഗ്യം; 23 കോടി നേടിയ മലയാളിക്ക് പറയാനുള്ളത്\nസാദിഖ് കാവിൽ September 04, 2018 08:06 AM IST\nജോർജ് മാത്യുവും കോടീശ്വരന്മാരായ കൂട്ടുകാരും. ഇടതുനിന്ന് ലിജോ, റിജേഷ്, ജോർജ് മാത്യു, കൃഷ്ണരാജ്, സതീഷ്\nപിറക്കാൻ പോകുന്ന കുഞ്ഞാണ് തനിക്ക് ഭാഗ്യം കൊണ്ടുവന്നതെന്ന് ഉറച്ചുവിശ്വസിക്കുന്നു, അബുദാബി ബിഗ് ടിക്കറ്റ് നറുക്കെടുപ്പിൽ 23 കോടിയിലേറെ രൂപ (12 ദശലക്ഷം ദിർഹം) സമ്മാനം നേടിയ തൊടുപുഴ സ്വദേശി ജോർജ് മാത്യു പറയുന്നു. പിന്നെ, തന്നെ നിർബന്ധിച്ച് നറുക്കെടുപ്പിൽ പങ്കെടുപ്പിച്ച കൂട്ടുകാരുടെ സ്നേഹവും. സമ്മാനത്തുകയിൽ നിന്ന് നല്ലൊരു സംഖ്യ കേരളത്തിലെ പ്രളയ ദുരിതാശ്വാസ ഫണ്ടിലേയ്ക്ക് സംഭാവന ചെയ്യുമെന്ന് ജോർജ് മാത്യു പറഞ്ഞു. തുക എത്രയാണെന്ന് എല്ലാവരും ചേർന്ന് പിന്നീട് തീരുമാനിക്കും.\nകഴിഞ്ഞ ഒൻപത് വർഷമായി അജ്മാനിൽ താമസിക്കുന്ന ജോർജ് മാത്യുവും ഭാര്യ ഫെമിനയും തങ്ങളുടെ ആദ്യത്തെ കുഞ്ഞിനെ പ്രതീക്ഷിച്ചിരിക്കുകയാണ്. ഗർഭിണിയായ ഭാര്യയെ തിങ്കളാഴ്ച രാവിലെ ഡോക്ടറെ കാണിക്കാൻ വേണ്ടി ക്ലിനിക്കിൽ കൊണ്ടുചെന്നപ്പോഴായിരുന്നു ബിഗ് ടിക്കറ്റ് അധികൃതരുടെ ഫോൺ കോൾ ലഭിച്ചത്. നറുക്കെടുപ്പ് ഇന്നാണെന്ന് അറിഞ്ഞിരുന്നതിനാൽ സമ്മാനം നേടിയെന്ന് കേട്ടപ്പോൾ പറ്റിക്കാനുള്ള വിളിയാണെന്ന് സംശയിച്ചില്ല. എങ്കിലും ഭാര്യയുടെ പരിശോധനകൾ സംബന്ധമായ തിരക്കിൽപ്പെട്ടതിനാൽ സമ്മാനം ഉറപ്പുവരുത്താനും സാധിച്ചില്ല. പിന്നീട്, താൻ പ്രഡക് ഷൻ ഒാഫീസറായി ജോലി സ്ഥലമായ ഡിഎെപിയിലെ ഗൾഫ് ന്യൂസ് പ്രിന്റിങ് പ്രസിൽ നിന്നും ഫോൺ കോളെത്തിയപ്പോൾ സംഭവം സത്യമാണെന്ന് ഏതാണ്ട് ഉറപ്പിച്ചു.\nയുഎഇയിലെ വിവിധ കമ്പനികളിൽ ജോലി ചെയ്യുന്ന കോട്ടയം സ്വദേശി ലിജോ, കോട്ടയ്ക്കൽ സ്വദേശി കൃഷ്ണരാജ്, എറണാകുളം സ്വദേശി ദിലീപ്, മലപ്പുറം സ്വദേശി റിജേഷ്, തിരുവനന്തപുരം സ്വദേശി സതീഷ് എന്നിവർ ചേർന്നാണ് കഴിഞ്ഞ മാസം 30ന് ഒാൺലൈനിലൂടെ കൂപ്പണെടുത്തത്. ആയിരം ദിർഹമിന്റെ കൂപ്പണിന് എല്ലാവരും തുല്യമായി പണം നൽകി. നേരത്തെ ഒന്നിച്ച് താമസിച്ചിരുന്നവരാണ് ഇവർ. പിന്നീട് പലരുടേയും കുടുംബം നാട്ടിൽ നിന്ന് വന്നതോടെ താമസം പലവഴിക്കായി. എങ്കിലും കഴിഞ്ഞ ഒൻപത് വർഷമായി സുഹൃദ് ബന്ധം തുടരുന്ന ആറംഗ സംഘം മാസങ്ങളായി നറുക്കെടുപ്പിൽ പങ്കെടുത്തുവരികയായിരുന്നു. അടുത്തിടെ കുറച്ച് സാമ്പത്തിക പ്രതിസന്ധി വന്നതിനാൽ ഇത്തവണത്തെ നറുക്കെടുപ്പിൽ നിന്ന് തന്നെ ഒഴിവാക്കാൻ ജോർജ് മാത്യു സുഹൃത്തുക്കളോട് ആവശ്യപ്പെട്ടിരുന്നെങ്കിലും അവർ സമ്മതിച്ചില്ല.\nനറുക്കെടുപ്പ് തത്സമയം കണ്ടുകൊണ്ടിരുന്ന കൂട്ടുകാരാണ് നമ്പർ പരിശോധിച്ച് സമ്മാനം ഉറപ്പുവരുത്തിയത്. മിക്കവരും ജോലി സ്ഥലത്തായതിനാൽ ഇന്ന് ഉച്ചയ്ക്ക് ശേഷം കരാമയിലാണ് എല്ലാവരും കണ്ടുമുട്ടിയത്. അപ്പോഴേയ്ക്കും ജോർജ് മാത്യുവിന്റെ ഫോണിൽ ഇരുനൂറോളം വിളികളെത്തിക്കഴിഞ്ഞിരുന്നു. പണം എന്തു ചെയ്യണമെന്ന് തങ്ങൾ കൂട്ടായി ആലോചിച്ചു തീരുമാനിക്കുമെന്ന് ജോർജ് മാത്യു മനോരമ ഒാൺലൈനിനോട് പറഞ്ഞു.


സഞ്ജിത്തിന്റെ ബൈക്ക് ഇടിച്ചതിന്റെ പേരിൽ വാക്കേറ്റം; അതിന്റെ പക പോപ്പുലർ ഫ്രണ്ട് പ്രവർത്തകർ തീർത്തത് ചായക്കട കത്തിച്ച്; സക്കീർ ഹുസൈന്റെ കൊലപാതകത്തിന് പകരം വീട്ടിയത് സഞ്ജിത്തിന്റെ ചോരയിലൂടെ; ചർച്ചയിലൂടെ പരിഹരിക്കാവുന്ന പ്രശ്നം കാരണം പൊലിഞ്ഞത് മൂന്നു ജീവനുകൾ; കൊലപാതകങ്ങളുടെ തുടർപരമ്പരയിൽ ഞെട്ടി പാലക്കാട് - Media Malayalam (മീഡിയ മലയാളം)\nHome Kerala സഞ്ജിത്തിന്റെ ബൈക്ക് ഇടിച്ചതിന്റെ പേരിൽ വാക്കേറ്റം; അതിന്റെ പക പോപ്പുലർ ഫ്രണ്ട് പ്രവർത്തകർ തീർത്തത് ചായക്കട...\nസഞ്ജിത്തിന്റെ ബൈക്ക് ഇടിച്ചതിന്റെ പേരിൽ വാക്കേറ്റം; അതിന്റെ പക പോപ്പുലർ ഫ്രണ്ട് പ്രവർത്തകർ തീർത്തത് ചായക്കട കത്തിച്ച്; സക്കീർ ഹുസൈന്റെ കൊലപാതകത്തിന് പകരം വീട്ടിയത് സഞ്ജിത്തിന്റെ ചോരയിലൂടെ; ചർച്ചയിലൂടെ പരിഹരിക്കാവുന്ന പ്രശ്നം കാരണം പൊലിഞ്ഞത് മൂന്നു ജീവനുകൾ; കൊലപാതകങ്ങളുടെ തുടർപരമ്പരയിൽ ഞെട്ടി പാലക്കാട്\nപാലക്കാട്: പാലക്കാട് തുടർച്ചയായി നടക്കുന്ന രാഷ്ട്രീയ കൊലപാതകങ്ങളിൽ പാലക്കാട് മാത്രമല്ല, കേരളജനത തന്നെ ഞെട്ടിയിരിക്കുകയാണ്. രാഷ്ട്രീയത്തിന്റെ പേരിലെ വൈരാഗ്യങ്ങൾ കാരണം നഷ്ടമാകുന്ന ജീവനുകളുടെ കണക്കെടുത്തൽ നിരവധിയാണ്. ഒന്നിന് പിന്നാലെ മറ്റൊന്ന് എന്ന കണക്കിനാണ് ഇപ്പോൾ കൊലപാതകങ്ങൾ പെരുകുന്നതും. ഒരാളുടെ ചോരയ്ക്ക് കണക്കു ചോദിക്കുന്നത് മറ്റൊരാളുടെ ചോര വീഴ്ത്തിയാണ്. അവിടെ നഷ്ടമാകുന്നത് ഒരു പക്ഷെ ഒരു കുടുംബത്തിന്റെ തന്നെ നെടുംതൂണുകളാണ്. പണ്ട് മുതലേ കേരളത്തിൽ രാഷ്ട്രീയ കൊലപാതകങ്ങൾ ഒരു തുടർകഥ തന്നെയാണ്.\nഎറണാകുളം റൂറലിൽ നിന്നും ഒരു കമ്പനി സേന പാലക്കാട് എത്തും. ഉന്നത പൊലീസ് ഉദ്യോഗസ്ഥരും പാലക്കാടേക്ക് എത്തും. എല്ലാ ജില്ലകളിലും ജാഗ്രത നിർദ്ദേശം പുറപ്പെടുവിച്ചിട്ടുണ്ട്. അതേസമയം ഇന്നലെ കൊല്ലപ്പെട്ട പോപുലർ ഫ്രണ്ട് പ്രവർത്തകൻ സുബൈറിന്റെ മൃതദേഹം വഹിച്ചുള്ള വിലാപയാത്ര ജില്ലാ ആശുപത്രിയിൽ നിന്ന് പുറപ്പെട്ടു. നിരവധി വാഹനങ്ങൾ അകമ്പടിയായി ഒപ്പമുണ്ട്. ഈ കൊലപാതകം നടന്ന് 24 മണിക്കൂർ പിന്നിടും മുൻപാണ് അടുത്ത കൊലപാതകവും നടന്നതെന്നത് പൊലീസിന്റെ ഇന്റലിജൻസ് സംവിധാനത്തിന്റെ കൂടെ വീഴ്ചയായാണ് കരുതപ്പെടുന്നത്.\nFront activists setting fire toatea shop; Zakir Hussain's murder was avenged by Sanjit's blood; Three lives lost due to problem\nSanjit injured in bike accident Its revenge was ended by Popular\nthat can be solved through discussion; Shocked by the series of murdersPalakkad\nPrevious articleമാതാപിതാക്കളോട് പിണങ്ങി; കോട്ടയത്ത് 12കാരൻ തീകൊളുത്തി മരിച്ചു\nNext articleബിൽ അടച്ചതിൽ 10 രൂപ കുറവ്; പണമടച്ചില്ലെങ്കിൽ ഫ്യൂസ് ഊരുമെന്ന് വ്യാജസന്ദേശം; ഓൺലൈൻ തട്ടിപ്പിൽ യുവതിയ്ക്ക് നഷ്ടമായത് 49,000 രൂപ


SKSSF News: കേരളത്തിന്‍റെ വിദ്യാഭ്യാസ നേട്ടങ്ങള് ഉത്തരേന്ത്യയിലേക്കും വ്യാപിപ്പിക്കണം : ഇ.ടി.മുഹമ്മദ് ബഷീര്\nകേരളത്തിന്‍റെ വിദ്യാഭ്യാസ നേട്ടങ്ങള് ഉത്തരേന്ത്യയിലേക്കും വ്യാപിപ്പിക്കണം : ഇ.ടി.മുഹമ്മദ് ബഷീര്\nSKSSF ഡല്‍ഹിയില് സംഘടിപ്പിച്ച കാമ്പസ് കണ്‍സീലിയം\nഇ.ടി.മുഹമ്മദ് ബഷീര് എം.പി ഉദ്‌ഘാടനം നിര്‍വ്വഹിക്കുന്നു.\nബഷീര് മാസ്റ്റര് പനങ്ങാങ്ങര , അഡ്വ:സി.കെ.ഫൈസല്,\nഡോ. പി.എ.ഇബ്‌റാഹീം ഹാജി ,ഡോ. സബാന് കുക് സമീപം\nന്യൂഡല്‍ഹി : കേരള മുസ്‌ലിംകള് വിദ്യാഭ്യാസ സാമൂഹ്യ രംഗത്ത് കൈവരിച്ച നേട്ടങ്ങള് ഉത്തരേന്ത്യയിലേക്ക് വ്യാപിപ്പിക്കണമെന്ന് ഇ.ടി.മുഹമ്മദ് ബഷീര് എം.പി പ്രസ്‌താവിച്ചു. SKSSF ഡല്‍ഹി ചാപ്‌റ്റര് സംഘടിപ്പിച്ച കാമ്പസ് കണ്‍സീലിയം ഉദ്‌ഘാടനം ചെയ്യുകയായിരുന്നു അദ്ദേഹം. വിദ്യാഭ്യാസ രംഗത്തെ മുന്നേറ്റത്തിനു കൂട്ടായ ശ്രമം അനിവാര്യമാണെന്നും അദ്ദേഹം പ്രസ്‌താവിച്ചു. വിദ്യാഭ്യാസം പ്രൊഫഷണലിസത്തിനപ്പുറം സ്വഭാവരൂപീകരണത്തില് ശ്രദ്ധയൂന്നണമെന്ന് മുഖ്യാഥിതി ഹംദുല്ല സഈദ് എം.പി നിരീക്ഷിച്ചു. സയ്യിദ് മുഹമ്മദ് അലി ശിഹാബ് തങ്ങള് മെമ്മോറിയല് എന്‍ഡോവ്‌മെന്‍റ് ലോഞ്ചിംഗ് അലിഗഡ് യൂണിവേഴ്‌സിറ്റി കോര്‍ട്ട് മെമ്പര് ഡോ. പി.എ.ഇബ്‌റാഹീം ഹാജി നിര്‍വഹിച്ചു.\nSKSSF കേരള ട്രഷര് കെ.ടി.എം.ബഷീര് മാസ്റ്റര് പനങ്ങാങ്ങര അദ്ധ്യക്ഷത വഹിച്ചു. സബാന്‍കുക്, നവാസ് നിസാര്, സാജിദ് ഹുദവി എന്നിവര് സംസാരിച്ചു. ഡല്‍ഹി ചാപ്‌റ്റര് പ്രസിഡന്‍റ് സി.കെ.ഫൈസല് സ്വാഗതവും, ശംഷീര് അലി നന്ദിയും പറഞ്ഞു.\nഡല്‍ഹിയിലെ വിവിധ സര്‍വകലാശാലകളിലെ വിദ്യാര്‍ഥികള് പങ്കെടുത്തഅക്കാദമിക് ആന്‍റ് ഫ്രഷേഴ്‌സ് മീറ്റ് കെ.പി ഹസന്‍ശരീഫിന്റെ അധ്യക്ഷതയില് അഡ്വ:സയ്യിദ് മര്‍സൂഖ് ബാഫഖി തങ്ങള് ഉദ്‌ഘാടനം ചെയ്‌തു. പ്രബന്ധാവതരണം, ക്വിസ് മത്സരം, ഫ്രഷേഴ്‌സ് ടോക് എന്നിവയ്‌ക്ക് മുഹമ്മദ് ഹുദവി, സമീര് ബാബു, ആബിദ് ഹുദവി,ഷാഫി വാഫി ഹാഫിസ് സി.എച്ച്. ജാബിര് നേതൃത്വം നല്‌കി.


ജനം ചോദിക്കുന്നു, ഇരിക്കാനാകില്ലെങ്കില് പിന്നെന്തിനാണ് ഈ കാത്തിരിപ്പു കേന്ദ്രങ്ങൾ, അഴിമതിയെന്നും ആക്ഷേപം\nHOME/ CITY/ THIRUVANANTHAPURAM/WAITING SHEDS BECOME UNUSABLE DUE TO UNSCIENTIFIC CONSTRUCTION\nPublished on: Nov 17, 2021, 10:05 AM IST\nപേര് കാത്തിരിപ്പ് കേന്ദ്രമെന്നാണെങ്കിലും ഒരു കാത്തിരിപ്പ് കേന്ദ്രത്തിലും ആർക്കും ഇരിക്കാനാകില്ല. അങ്ങനെയാണ് ഓരോ കാത്തിരിപ്പ് കേന്ദ്രത്തിന്‍റെയും നിർമാണം. ഇരിപ്പിടത്തിന് പകരം ഒറ്റക്കമ്പിയോ പൈപ്പോ ഉപയോഗിച്ച് നിർമിച്ചിട്ടുള്ള കാത്തിരിപ്പ് കേന്ദ്രങ്ങളില് ഗർഭിണികളോ പ്രായമായവരോ ഇരുന്നാല് അപകടം ഉറപ്പാണ്.\nതിരുവനന്തപുരം: ലക്ഷക്കണക്കിന് രൂപയുടെ എംഎല്‍എ ഫണ്ടും എംപി ഫണ്ടും വിനിയോഗിച്ച് നിർമിക്കുന്ന ബസ് കാത്തിരിപ്പ് കേന്ദ്രങ്ങൾ നമ്മുടെ നാട്ടില് സാധാരണമാണ്. പേര് കാത്തിരിപ്പ് കേന്ദ്രമെന്നാണെങ്കിലും ഒരു കാത്തിരിപ്പ് കേന്ദ്രത്തിലും ആർക്കും ഇരിക്കാനാകില്ല. അങ്ങനെയാണ് ഓരോ കാത്തിരിപ്പ് കേന്ദ്രത്തിന്‍റെയും നിർമാണം.\nഒഴിഞ്ഞു കിടക്കുന്ന ബസ് കാത്തിരിപ്പു കേന്ദ്രങ്ങൾ\nഇരിപ്പിടത്തിന് പകരം ഒറ്റക്കമ്പിയോ പൈപ്പോ ഉപയോഗിച്ച് നിർമിച്ചിട്ടുള്ള കാത്തിരിപ്പ് കേന്ദ്രങ്ങളില് ഗർഭിണികളോ പ്രായമായവരോ ഇരുന്നാല് അപകടം ഉറപ്പാണ്. കാത്തിരിപ്പ് കേന്ദ്രങ്ങളില് 'നിന്ന്' ബുദ്ധിമുട്ടുന്ന യാത്രക്കാരുടെ അവസ്ഥ പരിതാപകരമാണ്. പൊതുജനങ്ങൾക്ക് പ്രയോജനമില്ലാത്ത ഇത്തരം അശാസ്ത്രീയ നിർമാണങ്ങൾക്ക് പിന്നില് വൻ അഴിമതിയുണ്ടെന്നാണ് ആക്ഷേപം. ആർ ബിനോയ് കൃഷ്‌ണന് തയ്യാറാക്കിയ റിപ്പോർട്ട്.\nAlso read: ഇത് ശരിക്കും ബസ് കാത്തിരിപ്പു കേന്ദ്രമാണ്, പക്ഷേ ബസ് വരില്ലെന്ന് മാത്രം....


പല മീറ്റിങ്ങുകളിലും ഞാന് ലാലേട്ടനെ കണ്ണെടുക്കാതെ നോക്കിയിരുന്നിട്ടുണ്ട്; മമ്മൂക്കയോടുള്ളത്ര പേടി ലാലേട്ടനോടില്ല: ആസിഫ് | DoolNews\nMonday, 18th October 2021, 3:15 pm\nമോഹന്‍ലാലിനെ കുറിച്ചും ലാലിനോടുള്ള തന്റെ ആരാധനയെ കുറിച്ചും മനസുതുറക്കുകയാണ് മലയാളത്തിന്റെ പ്രിയതാരം ആസിഫ് അലി.\nലാലേട്ടനെ കാണുമ്പോള് കണ്ണെടുക്കാതെ നോക്കിയിരിക്കാന് തോന്നുമെന്നാണ് ആസിഫ് പറയുന്നത്. ‘അമ്മ’യുടെ മീറ്റിംഗില് ഉള്‍പ്പെടെ പല പരിപാടികളിലും വെച്ച് അദ്ദേഹത്തെ കാണാറുണ്ടെന്നും ഒരു നോട്ടം കൊണ്ട് നമ്മളെ കംഫര്‍ട്ടബിള് ആക്കാന് കഴിയുന്ന വ്യക്തിയാണ് ലാലേട്ടന് എന്നും കാന് മീഡിയയ്ക്ക് നല്‍കിയ അഭിമുഖത്തില് ആസിഫ് പറയുന്നു. ലാലേട്ടന്റെ ആ നോട്ടത്തിന്റ അര്‍ത്ഥം ഞാന് നിന്നെയും പരിഗണിക്കുന്നു എന്നാണ്. അത് ഭയങ്കര രസമാണ്.\n”ഞാന് അമ്മ എക്‌സിക്യൂട്ടീവ് കമ്മിറ്റിയിലുണ്ട്. ലാല് സാര് ആ ടേബിളിന്റെ അറ്റത്തായിരിക്കും ഇരിക്കുന്നത്. സിദ്ദിഖേട്ടന്, ഗണേഷേട്ടന് തുടങ്ങി നിരവധി പേരുണ്ട് ഇവരൊക്കെയായിട്ടായിരിക്കും പല സമയത്തും ഇന്ററാക്ഷന്‍സ് ഉണ്ടാവുക. അപ്പോള് ഞാന് ഇദ്ദേഹത്തെ ഇങ്ങനെ നോക്കിക്കൊണ്ടിരിക്കും. ലാലേട്ടനാണ്. എത്ര കണ്ടാലും നമുക്ക് മതിയാവില്ലല്ലോ. എന്നാല് ഒരു നോട്ടത്തില് ചിലപ്പോള് ആ കണ്ണ് വന്ന് ഉടക്കിപ്പോകും. അതായത് നിന്നേയും ഞാന് കണ്‍സിഡര് ചെയ്യുന്നുണ്ടെന്നതാണ് അദ്ദേഹം ആ നോട്ടത്തിലൂടെ നമ്മളോട് പറയുന്നത്.\nമമ്മൂക്കയോട് തോന്നുന്ന ഒരു പേടി ലാലേട്ടനോടില്ല. അവിടെ എനിക്ക് കുറച്ച് തമാശയൊക്കെ പറയാനുള്ള അവസരവുമുണ്ട്,” ആസിഫ് അലി പറയുന്നു.\nലാലേട്ടനോടൊപ്പം ഒരു മുഴുനീള കഥാപാത്രം ചെയ്യണമെന്ന് തനിക്ക് ആഗ്രഹമുണ്ടെന്നും ആസിഫ് പറയുന്നു. റെഡ് വൈനില് ഒരു കോമ്പിനേഷന് സീക്വന്‍സ് എന്ന് പറയുന്നത് ഒരു ബൈക്കില് പാസ് ചെയ്ത് പോകുന്ന രംഗമാണ്. എന്റെ ഉള്ളില് വലിയ ഒരു ആഗ്രഹമുണ്ട്, മോഹന്‍ലാല് എന്ന നടന് കഥപാത്രത്തിലേക്ക് നടത്തുന്ന പരകായ പ്രവേശം എന്ന മാജിക് നേരിട്ട് കാണണം എന്നത്. ഉടനെ അത് സാധിക്കും എന്ന് തന്നെയാണ് പ്രതീക്ഷ, ആസിഫ് പറഞ്ഞു.\nContent Highlight: Actor Asif Ali About Mohanlal